
Aújmatma júukma Iniákma 


Etsa nantutin nekápmamu j imiará nupanti 
tsénken (01/07), Émkatin Takat Juámu 
(2007/2010) uwí nekápmamu jimiará nupanti 
tsénken nuyá jimiará nupanti náwe ámanum 
nankamanjí, “Iruntrar Umpuarma Yapajiátin 
Chicham Mátsatkamunan”, atsámunmaya 
juárkichmaiti. Ekuatúra úuntri, yamáram 
takatan juákmatar, nií takatrí uwí jimiará 
nupanti ujúk, jimiará nupanti tsénken nuyá 
jimiará nupanti yarúsh (2006/ 2007/2008) 
ámanum najánatniun iniákmasmai. Túma 
asamtai, yamaikia, nú takat ejétuktin 
kakántratniuiti, tura nekáska Pénker Pujústin 
takat juákmatrar ejéturma, nekápmamu jimiará 
nupanti usúmtai, tura j imiará nupanti náwe 
menaínt uwí (2009/2013) ámanum, yamáram 
takat tímiatrusar aentsú enentaímmiari ií 
nunkén máshi tarímiat aents irúntramu nuyá 
tarímiat aentschajai pénker pujústinian eáwai. 

Ekuatúra uúntri anaíramu aínia, takatán 
chíkich uwitin júkiarúa aítkiasan, yamaisha 
uwí nekápmamu jimiará nupanti usúmtai 
jimiará nupanti náwe menaínt (2009/2013) 
ámanum, yamáram enentain júuk, tímiatrus 
aents muchitrár wajárma enentainsha ejétawai. 
Nuú iruntra yapajiátai tama ejéturmaiti, 
Ekuatura Papirí Yamáram Umpuárma nuí. 

Nuú yapajiátak tamá chichamka ju aíniawai: 

1 . Yamáram umíktin papí irúntrar 
najánar juármanun, ashí pachinma 
átin enentaikia, ashí tarímiat aentsti 
irúntramu, nuyá tarímiat aentschajai 
irúntrar úunt nunka nájanmanum 


yamáram enentaijai, métekrak Pénker 
Pujústin jintia waínkiatin eámuiti. 

2. Yamáram nákak enentaijai juárma, 

takat túramush paánt átiniati, túrakur 
métekrak nekánaiyar, takat shiír 
nájanma ákui, takat juámusha esáram 
uwitin pénker jukímiu átatui. 

3. Yamáram takákmatnum, kúit, tura 
árak ipiampártin pénker juárma, 

túrakur yaúnchu pujutai kaj inmátkitin: 
turna asamtai yamaikia, ekuatúra 
kuítrinkia unuimiátnum, tsuámatnum, 
jintia iwiárkatniunam, jéa jeámmanum, 
nekátainiam, árak takat aújmatmanum 
akánturtin aíniawai. 

4- Yamáram tuákma iruntrar yapajiámu, 

kúit metékmasar umúchkiatin áti 
takurkia, Ekuatúrnum umíktin papí 
umpuármanum, tarímiat tura tarimiat 
aéntscha irúntramu aínia, arantúkma 
átiniaíti. 

5. Yamáran tépakma najánatniuti, 
chíkich aénts matsataíniajai 
pachínkiar, arantúkma enentaijai, 

Ekuatúrsha, chíkich nunkanam aents 
irúntraru aíniajaisha pachínkiatniuti. 

Takát Enentai Juákmatrar Pénker Pujústin 
enentaijiai najánamu, uwí jimiará nupanti 
usumtai juárki, jimiará nupanti náwe menaínt 
(2009-2013) ámanumka, nekás tímiatrusar 

takát chicham iwiárkar émtuktin enentaijai 
najánamuiti. Túmaitkiuisha, nekás takát 
yapajiátin enentai juámuka, inkís aénts 
mátsatkamunam chicháman Washintong 1 
jusármania nú ajápatniuti, nekáska chíkich 
émkatin enentai wakérakrikia. 

Pénker Pujústin enentaikia, ashí aénts 
núnka tépakmanum eámuiti, áya níniunak 
enentaímtuinia nú yapajíatai tusar. Tura, 
Ekuatúrnumka, nú enentaikia, umíktin 
yamaram papí umpuármanum enkeámuiti, 
nú enentaijai ashí aénts yamáram pujutai 
émtikiarat tusar. 

Túmaitkiuisha, Pénker Pujústin enentaikia, 
túke tsawan eákma átiniaíti, nú túrakur, 
yamáram enentaijai kuítsha métek sunaísatin 
ejénaktatui, túrakrikia, emésmatsuk ashí 
pachínmajai métek akantúrma átatui, aénts 
kuítrincha nukapé uwí kaj inmátkimiu 
matsamín aínia nú, kúit chicham tura arákmar 
ipiampártin enentainmia yaínma árat tusar. 

Aítkiasan, yapájkiatin enentaijai iístiniaítji, 
kampúnniujai íi aentstí irúntrar matsamtai, 
tarímiat aentsti takutaíri aíniajai, nuyá 
iwiákma takutai aínia núna táwai. 

(Guimaraes en Acosta, 2008): aentsú 
takatrínkia, kampúnniu níniuri aínia núna 
takák, emésmatsuk, ukúnmasha atí tímia 
enentaijai túratniuiti. 

Amuákur, Pénker Pujústin enentaikia, 
métekrak ákur nuyá arantúnaikiar 
umirnaíyamujai tura tarímiat aénts nuyá 
chíkich aénts irúntrar matsataínia níniuri 
aíniajai, takámtsuk ni pujutaírijai, iwiákmarijai 
métek aíniawai takur émtikiamu átatui. 

Pénker Pujústin enentai nekátniuka tíi 
itiúrchataiti. Nú enentaijai, yamaíkia 
nekámniaítji, warimpaít “Pénker Pujústin 
tamashá ü utsúmmari uiainma, pénker ü 
iwiákmari átin, naákam jákatin, chikich aénts 
aneástin nuyá aneásma átin, nuyá ashí aénts níi 
kampunniúrijai shür matsámsartin, aítkiasan, 
nekáska tarímiat aénts máshi aíniana nújai, 

Pénker Pujústin tama tsauiant ankánt átiniaiti. 


Pénker Pujústin tamaka, ankánt matsamsár 
íimpratin, enentaímpratin, nuyá ankán warínsha 
íi kakármarijai waínkiatin, tura itít awájsachma íi 
wakéramu jeárkatin, tura aénts tuákma níi 
nunkén irúntraru aíniasha nekás arantúkma aénts 
enentaímtusma ártiniaíti. (Níi takákmarijai , 
enentaímtusmajai , nupétnaikiatin enentaijainchu) . 
Ii Pénker Pujústin enentainkia, nekás útsumají 
máshi takústin enentai émtikiatin, enentaímrar, 
nishá aénts métekrak aíniaji títin ; turakur ukúnam 
átinia nú irúntrar métek nekánaiyamujai irúntrar 
emtikiattají. Tú yainiáiktinian chicháwai" 
(Ramírez, uwí, j imiará nupanti yarúsh: 
menaintiú washim yarúsh náwe tsénkent). 
(Ramirez, 2008: 387) 

Jú enentai yapájiamu átiniaiti támanumka, 
tímiatrús esétrar enentaímsamujai, irúntrar 
aénts matsátmanum, ankán pachínmajai 
najánatniuítji. Náka jintia júkitin enentaikia 
uwéj chichamjai nekámniaítji irúntramunam 
tura kúit chichamnum umímtikma enentai: 
aentsu níniuri tura ankán pachínma enentai 
émtikiatin, níniuri aínia ímiatrusar suámu, 
nuyá íi nunké tépakmanum arantúnaiktin, 
ankán enentaijai átiniaíti. Núnisan, yapajiátin 
enentaikia juámu júnis wakéramuiti: 

• Irúntrar úunt nunka nájanmanum, 
métekrak átin enentai nájanma. 

• Irúntrar matsátmanum, aénts 
pachínkiataj tu enentaímia paánt 
nékamu átin. 

• Emtikma irúntrar, métekrak ákur 
nawamnaikiar pujústin enentai 
émtikma. 

• Aentsú níniuri, enentaímiari, 
nékamuri nuyá kakármari ayamprúktin. 

• Aénts irúnar matsátuk, níi 
kampunniúrijaish pénker matsámsatin 
enentai émtikma. 

• Yaíniamu, ikiakánaiyamu, 
chichamprúnaiyamu enentaijai 
pujústin nájanma. 

• Takákmastin enentai émtikiatin, 
nuyá najántsuk pujústin enentaikia 
atsútin. 

• Tímia trusar enentaímturar awaínkir 
najánkatin, ashí aentsna timia aínia. 


1 Kuitia áya níniunak enentaimtin aínia nú irúntramu, jú utsúmkamujai Institute for International Economics, 
Washington, jú uwitín 1989. 

• Iruntrar chichamprúnaiktin enentai 
awaínkir najánkatin, tura ankán 
enentaijai ashí aents pachínmanum 
enentai sunaíyamu átin. 

• Iruntrar úunt nunka nájanmanum, 

ashí aents chikíchkimsar enentaímmiari, 
ikiakártin. 

Esáram tsawantin, pénker iruntrar úunt 
nunkanam matsámsatin enentaikia, íi úunt 
kampunniurijai métek iírma átiniaíti, nú 
enentaikia nekaska, íi nunkén kúri, tura keén 
yáwi súrakur kúit iwiásmakar, métekrak 
sunaísar Pénker Pujústin enentaijai 
takákmastiniaítji. Nú takat émtamuka, j imiará 
nupanti usúmtai juárki j imiará nupanti náwe 
menaínt (2009-2013) uwitin, náwe jímiar 
enentai yapájkiár túratin jú aíniawai: 

I. Takat ipiampártin enentaijai máshiniu 
nájanma, kúit métekrak akantúnaiyamu 
nuyá nunka takurmástinsha, tura itiúr 
iruntrar matsámsatin aínia, nu 
enentaisha paánt awajma. 

II. Kúit waitmáktin pénker iwiaíyamu, yajá 
nunkanmaya nekás utsúmamu sumáktin. 

III. Nekás árak surúktin ipiampártin, tura 
surin, aítkiasan surúktin aínia nu pénker 
iámu, tura warí nunkanma akupeamuit 
nusha mash íistin. 

IV. Ashí nunkanam pénker enentaijai 
pachínma átin, nuyá yamáram 
nunkanam matsataíniajai nawámnairatsar. 

V. Úunt unuimiatai, tura nekátai aíniasha 
yapajiámu, yamáram pénker nekataijai, 
nuyá yapajiámu enentaijai métek átin. 

VI. Chicham ujanaítiajai tura nekatajai, 
másh aents irúntrar matsátmanum 
emeámu. 

VII. Ekematai tura umúchiamu, yamáram 
enentai jurámu. 

VIII. Pénker pujústai takur, uúnt kúitjia 
takátmastai tusar enentai jusámu, 
nunka emésmatsuk. 

IX. Pachíniamu, yamáram papi umpuárma 
ána aújai métek arantúnaikiar 
yaíniaiyakur shiir matsámsatin. 

X. Ií pujutairi, emésmatsuk pénker takastin, 
nui írunea núsha waínkiatin, nu 
waínkiur, nekás arántia aents íi 
írutkamurin imiátkinian íistasa 
kaunaíniak kuítian ikiú árat tusar 
takat nájanma. 

XI. Nunka pénker iwiarkar takat júkitin, 
mash pachinma enentaijai. 


XII. Aénts tuakma kakármari, tura iruntrar 
paánt ajámu enentai juámu. 

Júu enentaijai, takát iwiárkar pénker ejéturma 
tamaka, náwe jímiar (12) najátin wakéramu 
enentai júkmaiti, uwí j imiará nupanti tsénken 
juárki j imiará nupanti náwe (2007-2009) 
ámanum uminkiáti tusar. Nekáska pujámu 
nunkanam júu takatka ashí Pénker Pujústin 
enentai umíktin aíniawai. Pénker Pujústin 
enentai, úunt nunkanam matsátmanum 
umínkiatin tusar ejéturmaka jú aíniawai: 

• Najánatin eámu chikíchik: métekrak 
aátin enentai, pénker irúntrar nunka 
tuakmanumash matsámsatin enentai 
juámu. 

• Najánatin eámu jímiar: aentsú 
najántairi nuyá kakármari pénker 
íwiareamu. 

• Najánatin eámu menaínt: aentsú 
pujutairi pénker íwiareamu. 

• Najánatin eámu aíntiuk: kampúnniu 
níniuri arantúktin, nuyá íi pujámuri 
emésmatsuk arantúkmajai pujústin. 

• Najánatin eámu ewéj: mash nunkanam, 
mánitsuk pénker matsámsatin enentai 
émtikiatin, nuyá yamáram nunkanmaya 
aentsjaish irúntratin. 

• Najánatin eámu ujúk: takat chicham 
ayámpramu, ákik máshiniu métek átin. 

• Najánatin eámu tsénken: ankán tuataí 
jeámkatin, irúntrar ikiakánairar chíkich 
aentsjai pénker matsámsartin. 

• Najánatin eámu yarúsh: matsátkamu 
émtikiatin, tarímiat aents, tarímiat 
aentscha aíniasha takámtsuk níniu 
najántairi aínia nújai ikiakámu. 

• Najánatin eámu usúmtai: 
ayamprúnaiktin nuyá máshiniu 
arantúnaiyakur umíktin enentai 
émtikiamu. 

• Najánatin eámu náwe: mash pachínma 
nuyá enentai juámunam pachíntiai takat 
émtikiatin. 

• Najánatin eámu náwe chikíchik: 

pénker émtikiatin máshi kuit 
pachíntiamunmash, túrakur máshiniu 
ajámastin. 

• Najánatin eámu náwe jímiar: máshi 
irúntrar úunt nunka nájanmanum, 
pachínkiar pénker pujústin enentai 
émtikma. 

Júu takatka, námkamsar, pachimrar 
najánachmaiti, antsuka pénker iímprar, íiniu 
aínia ayamprúktin enentaijai najánamuiti. 

Ii nukén irúnainia emésmatsuk pénker takákur, 
ukúnam aents winíniasha, nunkánmash tura 
enentaímtainmash jimiártukar pénker 
waíniakur métekrak takurmásarmi tusar 
enentaimprar ejéturma aínia wai. Tímiatrusar 
úunt nunka pujámunam enentaímtusma 
aíniaka, pénker irúntrar úunt nunkanam 
pujústai enentaijai tura máshi irúntrar 
matsátmanum najánatsar wakéramujai 
métek umínkiatniuíti. 

Jú takat tímiatrusar najánkatai tusarkia, 
ankánkamsar setúrar enentaímramujai 
najánkamu aíniawai. Aítkiasan, pénker 
jintiárar najánkamujai, úunt anaíkiamu 
matsataínia, chikíchkimsar takatán júkitin 
aíniawai. Mash aents irúntrar matsataíniasha, 
akúpeamu umíktin papínium ána nújai métek, 
Pénker Pujústin enentai émtikiatnium, tura 
sútarach tsawantin umínkiatnium yaímkiatin 
aíniawai. 

Aents matsataíniajai antúrnaikiamu átin, 
ímiatruschaiti, turna asámtai níi 
mátsatkamuri, tura ni nunké irsár, chícham 
júkitin, itiúr matsamsar métekrak ikiakánairar 
pujákur Ekuatúrnumiatisha pénker pujústatjia 
nú ikiakartai tamaiti. 

Júu takatka apátkamuiti, aentsú iwiákmarijai 
métek takat iwiárkamu nuyá yápajiasan turutai 
aíniawai, úunt nunka máshiniu pénker áti 
tusar nájanmanumka. 

Núnis asámtai, uwí j imiará nupanti tsénken 
( 2007 ) ámanum, Ekuatúr nunka tépakmanum 
Pénker Pujústin takatan émtikiamai, tura 
nunka umúchkiatin enentaisha, úunt nunka 
mátsatkainiajai enentai jimiártukma aíniawai. 
Uwí, nekápmamu j imiará nupanti usúmtai 
juárki j imiará nupanti náwe menaínt (2009- 
2013) ámanumka, Ekuatúrnum takát chicham 
yapájiamuka, nekáska íi nunké itiúr 
umuchkatniuít tura núnka emésmatsuk takát 
júkitin aínia nú enentain émtikiatawai. 

Tsénken (7) núnka nakárma tépakmanum 
túratin tusar takát iwiárkamuka, ashí aents 
utsúmamuri, níi penkéri, kakármari, 


turachminri, tura nunká chícham tura níniuri 
aíniasha pénker umúchiakur, nekás úunt 
nunka tépakmanum najánatin enentai 
ikiakártinian jintiawai. 

Máshi júu takat yamáram iwiárkamuka, 
úunt nunka tépakmanum, ashí irúntrar 
pachínkiamujai túrunatniuíti. Júu takat pénker 
iwiárkar juámuka, nekáska, ashí aents 
matsataínia aniásmajai, wakéramujai, 
juárnakmiayi uwí j imiará nupanti tsénken 
juárki jimiará nupanti náwe (2007/2010) 
ámanum, ashí aénts irúntraru aínia núna 
úutri aínia pachínkiamujai najánat 
juárkimiuiti. 

Tákat júkitniuka, nekás ashí aents irúrar 
untsúmkamujai chícham jusámun, jú 
iruntramunam aénts irúrar etsérkamu 
chicham jusámuiti: Esmeraldas, Babahoyo, 
Portoviejo, Santo Domingo, Loja, Latacunga, 
nuya Téna, aítkiasan atáksha aents jimiará 
tuamtikiar úunt nunka tépakmanum 
Tunkiniam (Quito) nuya Tsuér nukanam 
(Guayaquil) pachíntiukar chícham ichipsár 
enentai émtikma íismaiti. Aítkiasan, aents 
tsurakú nunkanam matsataíniajaisha irúntrar 
aújmatkamu aíniawai tura chíkich iruntramuka 
Baños nunkanam chicham ejékamu aíniawai. 
Núu chicham irúntrar juámunmanka, aíntiuk 
nupanti (4.000) aents anáiramu aínia 
pachinkiamuyi, tímiatrus irúntrar, nekápmamu 
yarúsh náwe uwéj (85) irúntrar takát júkitin 
tusar iwiáramunam, nunká chíchamnum itiúr 
takát júkitniuít nú ejéturtinian aújmatkarmai. 
Jú chicham aújmatkamuka, ashí aents 
nekáwarat tusar uchích papinium 
nankimpramu aíniawai, nuyá, yajá nunkanam 
aénts matsataínia papín uraí nekatainmash 
enkeámu aíniawai (pag. Web). 

Tura aítkiasan, núkap takat iwiárnakmai, 
takát chicham juámu aénts nekámtikiatin 
enentaijai, jú nunkanam: Quito, Guayaquil, 
Cuenca, nuyá Loja nunkanam. Júu takat 
nájanmaka, aents iruntracharu aíniana nuisha 
warítiak enentaimiania tusar uwéj nupanti 
(5.000) aents aniásma áarmayi. Aentsú 
enentai jusátai tusar, Pénker Pujústin tama 
enentainsha warimpiat, chikíchkimsar aníasar, 
takat jukámu aíniawai, Ekuatúra úuntri takát 
juámun pénker émtikiat tusar. 

Aíntsan, úunt Takat Émkatin najánamu, uwí 
nekápmamu j imiará nupanti tsénken j imiará 
nupanti náwe ámanum (2007/2010), úunt 
Takat Pénker Pujústin najánamu, nekápmamu 
uwí, j imiará nupanti usúmtai juarki, j imiará 
nupanti náwe menaínt (2007/2013), tsawantin 
takákmamunam, menaintiú enentai 
ejéturmaiti: émkak, máshiniu irúntramu 
enentaimmiajai, tura warí itiúrkataj tamait 
tura itiúr umíktaj tamait. 

Akánkamu chikíchkinmanka, enentai amáwai 
yapajiámu Pénker Pujústin tama chichamjai 
tímiatrusar aújmatma átinian, tura nú 
chichamjainkia ashí aents matsátmari, 
pachínin ártin úunt nunka mátsatkamunam, 
tura kúit chichamnumash métekrak 
pachínmajai, Pénker Pujústin enentain 
waínkiatnium chichámrawai. 

Akankámu jímiarnumka, Pénker Pujústin 
takatan, nekámu náwe j ímiar enentain, 
Ekuatúrnum Pénker Pujústin chichaman uwí 
j imiará nupanti tséken juárki, j imiará nupanti 
náwe (2007/2013) ámanum, yamáram 
najánkamu pénkerash aénts pachínma umínia 
tusar íisma étserui. Nú enentai juámunam, 
nunka chíchamnum, kúit chichamnumash 
nekás wakéramu máshiniu aínia, umíktin papi 
ejéturmajai ichipsár íisma aíniawai. Jú takat, 
ejékatin enentaímmiaka, irúntrar takákmau 
aínia nú pénkeraiti timia aíniawai, núna 
túruiniak, nekás Ekuatura úuntri Pénker 
Pujústin takatán túratsa wakéramun, takat 
yapájiamu yaíntatui. 

Akankámu menaín, takát ejéturmaka, 
yamáram enentaijai yapajkí weámuiti, nú 
takatnum, nunka itíur umúchkianiut. Aíntsan, 
jú enentaikia, ashí aents irúntrar Ekuatúrnum 
matsataínia yaíntin juámuiti. 

Amuámunam, takátjai émkatin enentaikia, 
kúit akántamu takat juamunmaiti, nekás 
utsúmnamunam, máshi aents yaíntin tamaití 
turasha chicham ejéramu nujai métek. 

Júu takat ejéturmaka, itiúrchat áchatniuíti, 
antsu wará wárat pénker takákmasmin 


átiniaíti, mash pachinkiamu asamtai, 
aníntrusmajai, émtikí wétiniati. Aítkiasan, 
júu takat pénker ímiátrusar iwiárnatrar 
juámunmaka, íi núnke pénker íismajai, 
yaímin aínia íi nunkén takatán najánatsar 
wakéruinia nekámtikma átiniaíti. Ii 
kampunniúri emésmatsuk, métekrak átin, 
tura ashí tarímiat aénsti pénker matsámsatin 
enentaijai, nuyá ukúnam winiártin aínia, 
itiúrchatan waínkiarain tusar pénker 
júkitniuti. 

Amúak, Pénker Pujústin tusar úunt takat 
juámuka, úunt nunka nájanmanum, yamáram 
takat suamuiti uchich írutka. Núna túrak, 
nekás tarímiat aents mátsatkajai, tura tarímiat 
aentschajai, métekrak yaíniaiyak irúntrar úunt 
nunka najaná matsámsatniuíti. Nú enentaikia, 
ashí tarímiat tura chikich aents irúntrar 
matsataínian, umíktin papí umpuármajai 
métek Pénker Pujústin takatán najánatniun 
ipiáwai, aitkiasan, aentsú iwiákmari yamáram 
takát najánkatai tusar máshi tarímiat aentsti, 
nantu jintiáinmani núnka tépakunam 
matsátun ipiáwai. Núnisan, nunka kanaku 
iruntramunam, úunt anaíramu matsataínian, 
ankán enentaijai, irúntrar Pénker Pujústin 
enentain, níi nunkén irúnainiana nunásha 
métek chicham túrawartai tusa mash 
ipiákrateawai. 

Ashí Aents Mátsatkamunam, Pénker 
Pujústin Takatka, uwí j imiará nupanti 
usúmtai juárki j imiará nupanti náwe menaínt 
(2009-2013) ámunam najánamuiti, PAPÍN 
IWIÁRNATRA, ÉMKATIN TAKATAN JUA 
(SENPLADES) jintiamujai. Turasha chikichjai 
tsaninkiar najánamuiti, takákmastin anaíramu 
ekuatúrnum matsataínia nújai, tura nekás ka, 
aénts irúnar pachínkiamujai. Jú takat, úunt 
irúntrar takatán íisár pénkeraiti tutainiam 
penkeraiti tama ása, nekás Ekuatúr Chicham 
Umpuarma tura nekás pachinkiamujai 
takákmatai nánkanmaiti. 

René Ramirez Gallegos 
UÚNT PAPÍN IWIÁRNATRA, 

ÉMKATIN TAKATAN JUA (SENPLADES) 

1 . Pénker Pujústin 
chicham juákmatramu 2009-2013 


Júu takat iwiárnatramunmanka, aíntiuk 
enéntai kakántratin tusar apújsamuiti: úunt 
mátsatkamunam Pénker Pujústin takat 
nájanma, umíktin papí umpuármajai métek 
íisar túratin; métekrak tura awajirmasha 
íismajai nekapmar takákmastaj tamaití, 
nuyá yajá nunkanam matsataíniajaish 
émkatin takat jimiártuktin enentaijai; takat 
juámunam íi nunke pénker iwiárkar takústin 
nuyá máshiniu aents pachínma átin enentai 
ikiakámuiti. 


Uúnt papí umpuármanum, tesámu 
j imiará washím yarúsh náwenam junis 
tawai: irúntrar Pénker Pujústin tusar 
najánkamua nuínkia, Ekuatúra úuntri 
takatán juáksha, kuítian umúchiaksha, 
nújai métek tímiatrus íis najánkatin 
aíniawai. Tura aítkiasan, uchích iruntraru 
aínia núna úuntrijai enentaín jimiártuk 
pénker takatán émtikiatin aíniawai. 


1.1. Chicham Umpuárma, 

Takat Iwiárnatra Émtikiamu 

Uwí, j imiará nupanti yarúsh uwitin (2008), 
umíktin papí umpuármaka, takat irúntrar 
Pénker Pujústin enentaijai ejéturtinian, 
aítkiasan, aentsú níniuri ayamprúktinian 
chichámprawai. Naákam Papi Áarmanum 
chichák táwai: takat pénker iwiárkar juámuka, 
irúntrar matsátkur, nunkánmash métekrak 
átinian aújmatui. Nú enentaikia, aénts 
kuítrincha matsámsarain tusa yainkiártiniaiti, 
túrak, ashí takakmanumsha, kuítniumsha 
métekrak áartai tamaití. Ánis ámanum, ashí 
aénts Ekuatúrnumia ájinia núka, úunt nunka 
matsátmanum ashí takat juámunam 
pachínkiar, enentai apújin átiniaítji. 


1.2. Takat najánatniunam, 
enentaijai yaimin ainia 

Uwí, jimiará nupanti yarúsh (2008) ámanum, 
núkap aents wakérukmajai yamáram umíktin 
papi umpuármaitii. Nú umpuármajai, takát 
iwiárnatma yamáram najánataj tamaiti, nuyá 
yamaikia chíkich náarijai jú uwitinkia 
nékaneawai (2009'2013). Nú túrunki weák, 
yamaikia yapajnía, ashí tarímiait aents, tura 
tarímiat aentscha irúntrar úunt nunka 
nájanmanum, takát Pénker Pujústin enentai 
émtikiatniuti 

Jú takat juámuka, Ekuatúra úuntri Rafael 
Correa najánatai tamajai juámuiti, ashí aents 
anaíkiar ekentsámu ása, papi umpuárman 
métek umíktiniati. 

Aítkiasan, aénts utsúmamu wekatúsar 
nekamujai najánamuiti, takát uwí j imiará 
nupanti tsénken juarki, j imiará nupanti náwe 
(2007/2010) ámanum uminkiáti timianum, 
tura aentsún ashí takat nájanmanum penkéri 
waínkiatin enentaijai pénker nekapma 
jukítiaj tamaití. 

Núnka úunt nájanmanum matsataínia, 
takatán juínia nú, takát umínkiatniun, 
jimiará nupanti tsénken, jimiará nupanti 
usúmtai uwí (2007/2009) ámanum 
najánawarmai, tura ashí takát nájanma 
aíniaka chíkich irúntraru aíniajai enentaín 


jimiártukar, antúrnaikiamujai takákmastasa 
wakéramuiti. 

Takát pénker iwiárar jukítiai takurkia, 
nekás enentaijai juárkir, ashí takát najátin 
enentaijai, émankesar túratniuítji. Jú takat 
émtikiaitai tusarkia, ekuatúrnum anaíkiamu 
eketaínia nújai chicham jimiártukar máshiniu 
tusar najánkamuiti. Papi umpuármanum, 
iruntrar Pénker Pujústin enentai émtikiatin 
tama umíniak, ashí aents pachínmajai, 
níi utsúmkarish sútarach tsawan ámunam 
nekas umínkiatin enentai jukámuiti 
(Nakumkámu 1.1). 



Nakumkámu 1.1: Takákmainiamunam, yaíniaíktin enentai juámu aínia 


¿ttiúra wéaj? 

¿Urukamtai takakmaj? 

¿Warí itiurkatniutiaj? 

¿Umiamush itíur nekapmataint? 

¿Warí emtikíatniut? 


ítiur takákmastiniat uwí 2009 -2013 ámanum 

Úunt takat enentai tépakmanun najánatin 
Takat chicham juámu 

Takat ejékamu 


Takat najánatin 



¿Yaá takastiniat? 


¿Yaá takamunam pachinklatnlut? 


Takat chichaman najánin aínia 


Irutka chicháman émtikin 


Najána: SENPLADES, 2009. 

. Pénker Puiústin chicham iuákmatramu 2009-2013 


Iniákmamu aíniaka, takát juárkimiu, itiúr 
takákmantsa nú nekatniuti, uwí j imiará 
nupanti náwe menaín (2013) ámanum, 
wakéramu aínia aminkiáyik nú nekátniun 
yaínmaji. Takát juámunam yaímkiarti tusar, 
weátrari anaíramu aínia nú, j imiará nupanti 
yarúsh uwi (2008) étserma 2 ámunam, nú 
takat nájanmaka weátrari nekámu aíniawai. 

Aítkiasan, jú takat juámuka, nekás, irúntrar 
tuákma émkatin jurúsmaiti, métekrak takatan 
túruiniak ashí mátsatkamunam, aentsú pénkeri 
átinian ayamprúkartasa uúnt enentai 
ámanumia nekás umítnium. 

Enentai najánatin wakéramu jusámu umimkiát 
tusarkia, úunt nunka matsátmanum chichama 
umín, anaíkiamu aínia, tura uchík nunka 
tesaramánum anaíramu aíniajai, mash irúntrar 
íisár, nuyá ashí aents matsataíniajai 
pachínmajai umíntikiatniuiti. 

Tura aíntsan, ashí aents matsataínia 
nékamurijai, irúntraru aínia nújai takát juámu 
enentain mashi íisártin aíniawai. Turna 
asamtai, takat juámunmaka ashí irúntrar 
chichástiniaiti takat pénkerash umínia, tura 
kuítsha pénkerash tesarnaíyamu aínia tusar 
íistinian yaínmaji. 

Jú takat enentaímsar iwiáramuka, takák ashí 
aents utsúmamu aínia nuí, kuítsha métekrak 
tesarár yainkiártin, jú aíntiuk uwitín umíktin 
tusar najánamuiti. Utsúmamu aínia nekatai 
tusarkia, ashí pachinkiamunam, takat 
juámunam chikíchkimsar íisár tesarkámu 
aíniawai. Nú nekamujai, chikíchkimsar takát 
juámunam kuitsha tesarkámu aíniawai, jú 
enentai kajínmatsuk: takat júkitniunam 
enentai jurúsma, sútarach tsawantin 
umínkiatin aínia enentai, takat júkitin enentai 
ashí aents uminkiáti tama, ashí yaímkiartin 


anaíramu matsataínia, jú takat émtikiatai tama 
enentai pénker íisma ártiniaíti. Ashí takat 
túramu aíniaka, túke tsawan pénkerash umínia 
tusar íistin utsúmnawai, túrunki weák, kuítsha 
ashí aents utsúmamunam, pénker umuchkiámu 
átiniaíti, tura iísar yamáram uwitin, túke kuít 
tesámu najánki wétiniati. 

Irúntrar takát najánamua júka, ashí 
utsumámun amiátsui. Antsu, nunka takámtsuk 
ána nú, Ekuatúra úuntri taká iwiár juámunam, 
irúra emésmatsuk nunká níniurisha junástin 
aínia tusar nekátin métek utsúmnawai. Uwí, 
j imiará nupanti tsénken (2007) ámunum 
Ekuatúrka, úunt émkatin takatan émtikiamai, 
uchích nunka tesarmánum anaíkiamu aínia 
nújai métek irúntrar, itiúr nunká 
umúchkiatniut nú enentain j imiártukaruiti. 
Tura, j imiará nupanti usúmtai juarki j imiará 
nupanti náwe menaínt (2009-2013) 
ámanumka, nunká chichamka, nekás takát 
júkitin aínia nújai métek enentaímturmaiti, 
túrunki weák, ashí nunkanam írunu pénker 
iwiarkar, ashí aents pachínmajai, kúit 
chichamnumash, tura nunká penkéri 
juámunmash métekrak sunaísatnium, Ekuatúra 
úuntri, takat najánatniunam enentain 
iniákmawai. 

Ii nunkén takát juámuka, pénker nunka 
iwiárkar takástin enentain, nunka tesakmánum 
anaíramu matsataínia chichámruiniamunam 
ashí aents pachínmajai émtikiatin aíniawai. 
Irúntrar, íi nunké chichamrúktin enentai 
ikiakártiniaítji, métekrak pachínmajai, 
yamáram enentaijai nunka umúchkiatin tama 
takat juámunam. 

Takat émtikiatin enentai juámuka, 
ekuatúrnum irúntrar takákmainia enentai 
júukar irúrchamuiti. Túmaitiat, nunká 
chícham iwiárkatin takat juámunmanka, 


2 Takát chicham umíkmaka, takat turamú tura umíkma pénker íismajai iniákmamuiti. 

ichípsar íisár enentaijai pachínkiamu aínaiwai. 
Aítkisan, irúntrar takát jukímiuka, ashí 
tarímiat aénts matsataíniamunam, tura chíkich 
nántu tatainiam aents irúntrarua aísha, jú 
enentaijai núnka tépakun pénker nakarár 
iwiárkatniun ikiakámuiti. 


1 .3. Pénker pujústin takat 

másh pachínkiar nájanma 

Máshiniu pachínma enentaikia íniuiti. 

Takát irúntrar juámuka, ashí wakéramu 
aínia nekátin, níi nekamurijia, kakármarijai, 
yaímkiar níniu najátatin aínia wai, irúntraru 
takátjai yaímin aíniajai pachinkiar. 

Irúntrar, pachínkiamujai takát najánamua 
júka, ashí aents aniásmajai, áyu timiajai, 
j imiará nupanti tsénken juárki, j imiará nupanti 
náwe uwitín (2007/2010) nankámamuiti. Júka, 
ashí iruntramu aínia úuntri pachínkiamujai, 
tura aítkiasan, takát juámunmaka, aents 
mátsatka, mash iniásmajai, chícham 
jimiártukmajai takát pénker junákti tusar 
najánamuiti. 

Takát pénker junákit tusar fin aínia 
Núnkui nantutín, uwí j imiará nupanti yarúsh, 
tura uwí j imiará nupanti usúmtai náse natutín 
(06/2008, 03/2009) kara atírtin juárnakmiai, 
mash pachinramujai, aíshman tura núa, 
yamaram enentai apújsarat tusar, tura úunt 
aníaramu takatán juinía nú, pénker túramu 
íistin tusar, tsénken ( 7 ) nunka tesamua ái takat 
juámun emésmatsuk. Pénkerash túruinia tusa 
iín aínia núna enentaish, jú Takat Penker 
Pujústin chichamnum ni jintiámurish 
apújtusmaiti. 

Núnis juákur, aents tuákma enentai 
ayámpramu átatui. Nú enentaikia, ashí aéntsu 
ni wakéramuri iruntra matsámsataj tura irúntra 
kakáram pujústin tamá ikiakámuiti. 


Aénts irúrar aníntramu, 
takát najánmanum 

Irúntrarmai, tákat júkitniun ikiakartasa, ashí 
aents júu nunka tépakmanum: Esmeraldas, 
Babahoyo, Portoviejo, Santo Domingo, Loja, 
Latacunga, nuya Téna. Aítkiasan, irúntrarmai 
atáksha júu nunka tépakmanum: Tunkiniam 
(Quito) nuyá tsuér nunkanam (Guayaquil). 
Aítkiasan, aents tsurakú nunkanam 
matsataíniajaisha (Galápagos), tura tarímiat 
aentsjai Baños. Máshikia, aíntiuk nupanti 
aénts pachínkiarmai, ju takát chicham 
émtikiamunmanka. 

Irúntrar takát juamunmanka, úunt 
mátsatkamunam itiúr takát najanatniuít, ashí 
írutkamunam aénts matsataíniajai, níi 
nékamurijai apátkar, Ekuatúra itiúrchatri nekár 
pénker iwiáratai tusar juámuiti. Nú túratai tusar, 
ímiatrusar enentaímsamujai takat júkitin tusar 
jíntia eátkamu aíniawai, ashí mátsatka aínia nu 
pujutaíri nekáratai tusar. Jú irúntramunam 
chícham jusámuka, aents nekáwarat tusar 
uchích papínium nankímramu aíniawai, tura 
yajá nunkanam aénts matsataíniasha 
nekátainiam iniánkakmia aíniawai. 

Tura aítkiasan, núkap irúrmaiti, tura 
etsérkamuiti jú takat chicham, júu nunka 
tépakmanum: Quito, Guayaquil, Cuenca, nuyá 
Loja. Júu takat nájanmaka, aents irúntracharu 
aíniana nuísha warítiak enentaímiainia tusar 
uwéj nupanti aents aniásma aíniawai. 

Takákmau aíniajai, irúntrar 
aújmatkar enentai jusámu 
Aítkiasan inintrúsmaiti, métekrak átinian 
emtikiania nuisha. Nú iruntraru aínia, ashí 
tarímiat aents matsataíniajai, nuyá chíkich 
irúntraru aíniajaisha tuakár aújmatkamuiti. 
Pachínmajai, pénker émkatniun jintiáwar, 
aents ni wakéramurijai métek pujusárat tusar 
enentaímturma aíniawai, nekáska aents 
kajinmátkimiu aínia nú. 

. Pénker Pujústin chicham juákmatramu 2009-2013 


Itíur aníntramuit, 
enentai juámunam 

N ékainiajai aújmatma. Ichipsár nekatai 
ejéturma aínia, unuimiátnum tura aénts 
irúntraru nekátairi aíniasha, antúrkamu 
tura pachikma takát juámunam. 

Unuimiárchamu ikiakártin. ti pujutaíri 
tura nekátairi aínia, takát juámu pénker 
iwiárkatiniunam núkap yaimkiarmai, 
chíkich unuimiáku nekátairi aínia nújai 
métek árat tusar takát jukímiuiti. 

A entsú pachíntramuri, tímiantri. 

Núkap ikiakárma ámayi, aents níi 
enentaímmiarijai pachínma, imiáncha 
íischamuiti, émtikiamu amayí. 

Ankán chichástin, métekrak 
enentaímsatin. Ankán 
enentaímsamujai tura útsukchamujai 
enentaímsatin, jú chicham ejénarmai. 

Sútamek enentainmayá úunt enentai 
juámu. Úunt mátsatkamunam irúntrar 
takát iwiárkamu aínia, aújai apátkar 
íisár, úunt takat juámu, nunká chicham 
aíniasha, tímiatrusrik enentaímturar 
máshiniu áti tusar. 

Máshi pachíktin enentai. Takát 
juámunam: aíshman, nuwá urúkua 
átiniaít, tura nunká nuyá tarímiat aents 
tarímiat aentschajai itiúr matsámsatniut 
nú enentaimsar pachíkmaiti. 

Y úpichuch pachíniat. Takat irúntra 
juámunam, máshi íirmajai, 
pachínkiarmai yúpichuch níi 
wakéramurijai. 


1.4. Takát nájanmanum, 

penkéri aínia wainkiámu 

Túramu aínia: 

• Úunt nunkanam úunt takát júamu 
ejénarai, túrasha táasai, jú takatán 
umímtikin aínia nú pénker túratin, 
awájitsuk uminkiát tusar. 

• Úunt takákmau aíniajai (ministerio) 
tura ashí aents aíniajai, irúntrar 
Ekuatúnum pénker takát júkitniun, 
enentaín pachíkiar najánkarmai: nuájai 
aíshman métek átin, ukúnam aénts 
winiártinian tura ashí aents irúntrar níi 
nunkejai matsámsatin aínia chichaman 
ejékaru aínia wai. 

• Takat tuakár najánar juámu, ashí aents 
irúntrar matsátmanum etsérnakuiti. 
Aítkiasan ashí aents, jú takatan 
penkeraiti timía, turak ni enentain 
apujsáiti jú takát chicham nú pénker 
áati tusa. 

• Takát nájanmanum, núkap aents 
irúntrar, núkap pachínkiar, 
aújmatsamuiti. 

• Máshi pachínkiarmajai, takát pénker 
iwiárar júkitin enentai, pénker 
iwiárnakmai. 

Emtikiatin enentai aínia, juíti: 

• Chikíchkimsar takát juámunam, túke 
pachínma átin, aentsú utsúmamuri 
yaínma átin enentai túke 
émtikiaitniuiti. 

• Úunt takat, pénker pujústin enentaijai 
nájanmanumka, nunká chicham núkap 
aújmatkamu átin utsúmnawai, ashí 
aentsna pénkeri átin uminkiát tusar. 

• Núkap utsúmnawai, takát 
juámunmanka, métekmasar túratin 
enentai ií nunkén júkitin. 

• Takat juárkimiu ikiakártin utsúmnawai, 
pénker takát juámu umíniak, kuít 
tesarmásha úunt nunká nájanmanum 
pénker ajápnat tusar. 

2. Pénker esétrar enentaímsamujai, iwiarnatramú 


Pénker takat juámunmanka, nekás 
esétrar enentaínsamujai tura umíkchamnia 
enentaínsha máshi néka átiniati, nekás 
jintía umíktaj tusar. Takat pénker júkitin 
enentaikia, nekás túratniun yainmají, aénts 
pachínma, chichám jintíamu, tura kuít 
chicham aújmatma, nú aújmatkur, nekás 
takat pénker umímtikiatin tura umiáchma 
nekátniunsha jintiáwai. 

Juú takat juámuka, yamáram takat pénker 
enentaimsar yapajiátak tamaití, yapajiátin 
mátsatka surítkiamu asár, yamaikia nisha 
enentaijai, yamáram irúntra pujutaijai 
yapajiátai tusar máshiniu émtuktiniaíti. 

Núnis asámtai, pénker émkatin takat, esétrar 
enentaímpramujai najánkatin utsúmnawai, 
túrar íniu ayámprakur ukúnam shíir pujústin 
áti tusar. 

2.1 . Pénker esétrar 

enentaímsamu aínia 

• Aénts mátsatkamunam, arantúnaikiar 
umíntikiatin chicham jusámu aínia 
nújai, tura kuít chichamsha ashí 
utsúmna asámtai, métekrak yaíniamu 
átiniaiti: irúntrar métekrak 
matsátmanumka, ashí aénts pujuínia 
núsha chikíchkimias níniuri 
takurmásartinian aíniawai, núna 
túruiniak, nií utsúmamurinsha 
waítmainiak nekás métekrak aíniaji 
tunaítin aíniawai (Wright, E.O., 2006: 3). 


• Aénts tuakár matsátmanum , 
arantúnaikiar umíntikiatin chicham 
jusámunam pachínmaka: aenstnúm 
enentaímsamujai máshi métek átiniati, 
nú enentaijai kakáram arantúnaikiar 
matsámsatin tura yaímkiatin atiníaiti, 
nú turunéak, nekás antúrnaikiamujai, 
métek irúntrar pachínkiar ayamprúnaikma 
atiníaiti (Wright, E.O., 2006). 

• Irúntrar tuakár matsátmanum, nuamták 
arantúnaikiar umirnaíkiatin chichamka: 
tuakár matsátmanumka, jú takat 
iwiárnarmaka ukúnam átatna núna 
iáwai. Túmak, íi kampunniúri itiúra 
wainkiatniuít, núnisan nuí írunea núsha 
emésmatsuk takástin enentain enkéawai, 
tura aítkiasan, yamaíya juárki ukúnam 
métekrak nekánairar matsámsatin, júu 
nunkanam núkap aénts matsátji tímia 
nékamu iáwai. 

• Arantúnaikiar umirnaíkiatin tusar, arántia 
enentai jusámunam: ashí nunkanam aénts 
matsataínia núka, néka áartiniaíti, aénts 
níi mátsatkamuri tií émkachma asámtai, 
itiúrchat akíniawarua núna. Nú enentai 
arántamu, nekás níi penkérin 
takurmásartinian, irúnar pénker 
matsámsatniun, nuyá chíkich 
matsatkamujaísha kuít chichaman 
jimiártukar émkatniun jeáneawai. Aya 
mesét chicham aújmatsachma átiniati, 
ántsuka, metek nakarnairatin, tura 
imiátkin takurmástin aínia nú, núnisan, 
juámunam métekrak pachínma átin 
enentai chicham émtikiatniuiti 
(Nussbaum, 2006,ob.cit.). 

:. Pénker esétrar enentaímsamuiai, iwiarnatramú 


• M étekrak enentaijai arantúnaikiar 

umirnaíyamu átin: Aénts pénker tuakár 
matsátmanunka, níi aentsríniash 
itiúrchat amájkarain tusar, arantúkmajai 
pénker waínkiámu nuíti. Túrak, irúntrar 
takátjai émkatniunam pénker enentaijai 
pachínin susámu átiniaiti. (Dworkin, 
en Campbell, 2002; Rawls, 1999). 

2.2. Enentaímsar pénker 
túrataj tama 

Yamáram takat iwiáramuka, ekuatúr 
nunkanam ashí aents matsátu úunt takát 
pénker iwiárar pénker matsámsatin 
enentain émtuktinian chichámrak, 
jintiáwai yapajiátniun; aents irúntra 
wajárma enentaikia, jú aíniawai: 

1. Yamáram umíktin papí, irúntrar najánar 
juármanun, ashí pachínma átin 
enentaikia, ashí tarímiat aentsti 
irúntramu, nuyá tarímiat aentschajai 
irúntrar úunt nunka nájanmanum 
yamáram enentaijai, pénker pujústin 
jintia waínkkiatin aíniawai. Nú 
enentaikia, ashí Ekuatúrnum matsátuti, 
Pénker Pujústin, tura ashí penkéri 
aíniasha métekrak tesarnaíyar sunaísatin 
enentai émtikiaitniuítji. 


2. Yamáram, nákak enentaijai juárma, takat 
túramush paánt átiniati, túrakur 
métekrar nekánaiyar, takát shíir 
nájanma ákui, takat juámusha esáram 
uwitin pénker jukímiu átatui. 

3. Yamáram takákmatnum, kúit, tura árak 
ipiampártin pénker juárma, túrakur 
yaúnchu kaj inmátkimiu ajápatin: turna 
asámtai yamaikia, Ekuatúra kuítrinkia 
unuimiátnum, tsuámatnum, jintia 
iwiárkatniunam, jéa jeámmanum, 
nekátainiam, árak takat aújmatmanum 
akánturtin aíniawai. Jú muchitrár 
enentaímmiaka, ashí: núnka, éntsa, kúit 
ikiámtainiam, nekátai aínia, chícham 
ujanaítiainiam tura ashí aents nunká 
takusar arákmamunam métekrak 
waítmau áti tamaití. 

4. Yamáram tuákma iruntra yapajiámu, kúit 
metékmasar umúchkiatin áti takurkia, 
Ekuatúrnum umíktin papí umpuármanum, 
tarímiat tura tarímiat aéntscha 
irúntramu aínia, arantúkma átiniaiti. 

5. Yamáran tépakma najánatniuíti , chíkich 
aénts matsataíniajai pachínkiar, arantúkma 
enentaijai, Ekuatúrsha, chíkich 
nunkanam aents irúntraru aíniajaisha, 
pénker enentaijai irúnar émkatniuíti. 

3.Yamáram enentai enkeámu: irúntrar 
takákmamunam Pénker Pujústin takat nájanma 


“Emkatin” enentai, nekás pénker nekámka, 
yajaúchiti, chikich nunkanmaya enentai 
itiamú ása, yamai nú enentai, mash nunka 
tépakmanum yajaúch najáneawai. Nú itiúrchat 
ashí nunkanam waínmaka, wajátrachmin 
weáwai: ií nunké, kampuniúri mash emésmau 
enentai jú asámtai. Túma asámtai utsúmnawai, 
yamáram enentai júkitin. Nújaimchuka, 
yaunchu itiurín áarmia núnisan, íiniun 
yaruákar, nunák ataksha núkap kuítjai 
amártatji, túrakur kúit núkap enkémusha 
emenkajtatjí nuyá emkashtatjí. 

Akúpma enentai, áya “Emkatin” tamá, chikich 
mátsatkainian paánt najánacharuiti. Emkatin 
tura yamáram tamáka, áya chikíchik enentai, 
iyámu, matsátma émeamu tamaiti. Tuú 
enentaimchaka, enentaincha, émkachu, tamaiti. 
(Sousa Santos, 2006: 24, jú ármanum iistá). 

Yamaíya juinkia, kuítjiai tsakártin aújmatmaka, 
nekáska nékamuiti, urutmá kuitnia achiakea 
(PIB) nújai. Jíru najaneámujai émma 
pénkeraiti, túruneak, yamáram pujutai 
nájaneawai tawai. Émkachú tama núka, 
nekáchmajai tuú tamaiti, chikich atankí 
ikiaúnkar émkarua nú íitsuk. 

Nú aújmatmajai, nekás émkatin takát 
juárkirkia, émkak aentsú matsátmari níniuri 
íirsámu átiniaíti, áya, arár surúktin 
enentaímturma áchatniuíti. Turna ása, 
nékamuka, urútma kuitnia achiákea nújai 


nekámu áchatniuti, antsu aents utsúmamuri 
umirkámujai, tura itiúr puja nújai nekápmamu 
átiniati. 

Émkatin chicham pénker nékamka, aentsú 
nékamuri, kakármari émtikiakur, níi 
utsúmamurisha, ankán, émeamu tura 
pachínma enentaijai yaínma átiniaíti, pénker 
shiir puj utan wainkiar kuítniasha takurmásarat 
tusar.(PNUD, 1997: 20, jú ármanum iista). Nú 
enentaikia, “aents urúkuit, tura warinia 
turamnia” aínia nú penkeraiti, takáku 
átinjainkia. Nújai, ímiatrusar aentsú 
enentaímmiari, níniuri aínia tura irúntrar 
matsamtaírisha ikiakámuiti. 

Aínis ámanum, aentsú utsúmamuri, tura ni 
wakéramuri tsupírkachminiaíti, ántsu aentsú 
pénker émkatniuri jukímiu átiniati. Túmak, 
métekrak, aíshman, nuwash, uchísh, natsash, 
úncha, tarímiat tLira chikich aentscha 
iruntrarúa nújai enentai jimiártamu ákui, 
nekás irúntrar Pénker Pujústin enentai 
émkattui. 

Túmatkiuisha, másh nekámuiti, “émkatin” 
chichamka nakitrámuiti, tura nakitiamsha 
núkap wajaruití. Nuwa, kanpunniu iínt aínia, 
mátsatka, tura máshi aents jiyamsha, yajaúchiti 
tamash, yamáram enentai júsatniun yamaikia 
tujínkiaíti. Túma asámtai, yamáram enentai, 
aentstí irúntrar matsátmanunsha, kuit 
waimanumash, tura chikíchjaisha itiúr irúntrar 

3. Yamáram enentai enkeámu 


matsámsartiniatiaj nú j intiátniuíti. Ekuatúra 
Uúnt Papiri Umpuárma émtikiakur, ju takat 
chíkich enentai enkeár áya émkatin 
chichamka ajápar, yamaikia Pénker Pujústin 
chicham ikiakártiniaíti. 


3.1 . Pénker Pujústin 
enentai nékamu 

Tarímiat aents, michá nunkánam matsataíniaka, 
Pénker Pujústin tama enentaínkia chíkich 
iísmajai jintiniawai, warinpiaít Pénker Pujústin 
enentaish. Áya émkatin chicham tamaka, 
michá nunka aentsnumka atsáwai, émkatin 
enentaikia waínchatainti, émki weákur 
najántainti tuiniawai. Pénker jintia najánkir 
weámuka, íi úuntri aínia, chíkich aents 
irúntrarujai nuyá íi kampunniúrijai, takámtsuk 
mash pachinkiar nájaneamu, métekrak 
pujustai, nu aínia wa tuú jintintramji. 

Yaúnchu enentaimtai nékamuka máshiniu 
aentsa tamaití, tura Pénker Pujústin enentaikia 
chikíchkimsamunmaya winiatsui antsu 
máshiniu, túmak, ashí irúntramu seámma 
aíniawai, túmak aents iwiákma utsúmamuri 
nékaneawai. Júu nunkaka amúchkatin asamtai, 
íi núnke eméseakrikia, íik yajaúch 
amájtumastatji. Turna asámtai, nekás penker 
pujústinkia, íi nekátairijai, enentaímtairijai 
chíkich iruntraru aínia nújai nawámnairar shiir 
pujákur wainkiataji. 

Pénker Pujústin enentaikia, yaunchuksha 
nékamu ámiayi, tíi nekau Aristóteles shiir 
pujústin enentainiash etserkamiayi. Nekás 
warasár pujústin waínmaka, irúntrar 


matsátmanum chikíchkimsar warasár 
pujuíniakur shiir pujutka wainkiátaji timiayí. 
Aínis enentai ámunam, shiir pujústinkia, 
nawámnaiyamu, anénaiyamu, irúntrar 
takákmamu, íi kampunniúri pénker waínkiur 
pénker pujustiniati timiayí. 

Emkatin chichamka, áya íi pénkeri takurmásar 
shir pujústin enentaiti, turna asámtai émkatin 
enentaikia yamaikia nishá tama átiniati, áya 
iniúk enentaimtachma, ántsu máshiniu 
enentaimtamu timiá átiniati, nekás penker 
pujústak takurkia. (Ramírez: 2008, 387 jú 
chichák tawai). 


3.2. Pénker pujústai 
tusar túrutai aínia 

Pénker Pujústin tama, iwiárnatrar nékajnia 
núka, chikíchkimias ankán enentaijai 
enentaímsamunmaya jíniawai, ashí pénker 
írunu métekrak sunaísatin tamajai. Núnis 
takámamunmash, íi nunkén íruna emésmakaíj 
tusar pénker íisma átiniaíti. 

Wright, E.O. júnis táwai (2006), nekás úunt 
irúntramunam ankán irúntrar matsámsátai, 
métekrak enentai ámanum takurkia, 
imiánkaska irúntramu níniuri aínia nú 
ikiakártiniaítji, tura áya surúktin 
enentaichujai, aítkiasan áya úunt mátsatka 
wakérachmajai túratniuti. Ikiakártin enentai 
aíniaka, nekáska ankán átin, yúpichuch 
irúntrar takákmastin, íik tura tuákríksha 
takákmastin aínia, ashí pénkeri írunu nuyá 
kúitsha métekrak tesarnaíyar sunaísatin 
enentai ikiakártin aíniawai. 

Nakúmkamu 3.1: Aénts matsataínia kakármari 



Aents irunlraru 
ankán 
takátmastin 
kakáram 
susámu 


Kuit suákur íisma, takat 
¡mpiampamú tura 
nakamaíyamu 


Kuítjla 

nekás 

kakáram 

áma 


Tepákamnum 
nskás pénker 
matsátma 


Júkma: Wright, E.O., 2006. 
Najána: SENPLADES. 



Núkap aénts 3 pachíntrar matsátu asár, métekrak 
átin enentai ímiatrusar umíkchamniaítji, 
túrasha aínis ámunmak, íi kakármarijaink, 
tuakár, antúrnaikiar, yaíniaikiar émkatin 
enentaijain, nekánaiyamu ákui ejékatin jeáji. 

3.2.1. Núkap aents mátsatmanumam, 
irúntratin enentai juámu 

Yaúnchuya aents irúntrar matsamín aínia, 
pénker iwiákma waínkiátai tusar irúntratniun 
enentain amasáruitji. Aentsú chikíchkimsamuri 
aínia, nekátairi aínia, níi túrutairi aíniajai 
itiúra irúntrarsha nekánaiyamujai, maímtek 
utsúmnaiyamujai pénker pujusartiniaítiaíj 
núna jintíntramji. 

J imiará nupanti yarúsh (2008) uwitin, 

Ekuatúra Umpuarma Papiri nekas yapajiatin 


tusa kara atirma tií pantaití: yaunchu uwitin, 
papí umpuármanum chichák, Ekuatúr nunka 
nájanmanum nishá aárma nuka yamaikia 
yapajnía júnis tawai, ashí tarímiat aents tura 
tarímiat aentscha aíniajai irúntrar nájanmaiti 
tawai. Tarímiat aents irúnar matsataíniajai 
métekrak chichasár pujústin penkeraiti, tura 
chíkich iruntraru aíniajai chichástin 
atsákuinkia itiúrchataiti émkatin, turamj i. 
Kuítnium métekrakcha ámaka, 
nekánaiy achmanum ia, nakitnaíramunmaya 
tura pachíkchamunmaya nankámnawai. 

Pénker aénts irúntrar mátsatkamu najánatai 
tákurkia, menaintiú enentai íisma ártiniaíti: 
Kuítnium máshiniu métekrak átin; takát 
émtikmanum pachinkia yapájmia nuyá ashí 
aents matsátma níniuri aínia nekár yapajiámu 
átiniati (Díaz Polanco, 2005). 



3 Núkap pachíntramu tura nishá ámaka, nunká núkap aents matsátainia ása aínis íismaiti, uwíri, warimpiát 
aeshmankaít nuchajainkia nuwákait, warí aentsuit, núna máshi jintíntramji. 

Üunt nunka mátsatka nájanmaka, nékas 
ashí tarimiat, tarímiat aentschajai pachíntrar 
nájanmaiti, mash pachínmajai, métekrak 
enentaijai, níniuri aínia arantúkar pénker 
aíniamujai tamaiti. Túmak, ashí irúntramu 
úuntri anaíramu ainiajai, nekás úunt irúntramu 
chikíchik nájanatsa wakéramuiti. 

Nekás, aents tépaku nájaneamuka mash 
pachíntramujaiyaitia, tarímiat aents tépakmaka 
ikiakákur, tépakma nekás ikiakakur, úunt 
irutkamu páant nájanmaiti. 

3.2.2. Aents irúnar matsámsatin 
enentain takústin 4 

Núwa nuyá aíshman aents asár, irúnar, 
pachíniar matsámniuíti. Túma ása, ashí 
nékamujai, arantúnaikmajai, nakanaírchamujai, 
iyamprúktiniaíti iwiáku pujuínia tura 
winiártatna nú tura nií itiúr pujústasa wakera 
nú ikiakártiniati. 

Núu enentaijai itúntrar pujákrikia, ankán 
enentaijai íi nekamuri, takákmari ikiakártatji, 
túrakur chíkich aíniasha núu ankanjai takatan 
túramnia aínia núwaiti. 

Túma asámtai, aents iwiáku aíniaka, nínki 
matsámsatniun jeániatsui, túke 
utsumnainiawai wakéramu takústai tusar. Níi 
shuarijai irúnar pujuíniak, nekátain, 
anénkratin, akíniamu tsawantnumia, 
weamtánmash utsumaínia yainma ártiniaíti. 

Túma asámtai, pénker pujústin enentaikia, 
takákmakur pampárar 5 matsámsatniujai métek 
aíniawai. Takát émtamuka, túke pénker 
pujústin enentaijai émkatniuiti, túrak, 
métekrak enentaímtunaiyamujai, nuásha tura 
aíshmansha, takát pachíntiamunmash métek 


enentai átiniaiti, máshiniu métek wainkiámu 
átai tusar. 

3.2.3. Aents métekrak tuák 
pujústasa wakéramu 

Aents iwiáku aínia, irúntrar matsátmanum 
pachínin ásar, nú iruntramunmaka métekrak 
enentaijai pachínkiar, irúntrar yaíniain 
ártiniaíti. 

Tuakár métek matsátmanumka, pénker irúntrar 
pujusár émkatin enentai takákmanum, aents 
nunkách áchatniuíti níi takákchamurijai, nú 
aín tusar pénker iísma átiniaiti. Núnisan 
nekátniuitji, mátsatkamunam kuítsha 
métekrak takúshtainti, aítkiasan wakéramusha 
áchaiti, turna ása métekrak pujutainiam másh 
núnisrik acharminiaítji, antsu métekrak 
pujústaj tama átiniaiti nunkách iíschamujai. 

3.2.4. Aentsú nékamuri ikiakákur, 
níniuri arantúktin aínia 
umímtikma 

Pénker pujústin tamanumka, ayatik imiátkin 
utsúmamu takústin enentaichuiti, nekáska, íi 
nékamuri, íi kakármari, íi yaitiaj nú nekaska 
páant amájsatniuítji, túrakur, antrár 
pujámujainchu, antsu pénker iwiáku pujústak 
tama átiniaiti. 

Kuítian unuimiátra Amartya Sen, tímia aínias: 
“takúrmakma yapájniak, urúkawa aentsan, 
yapájniaki weák métekrakcha ajakí weána 
aentsan métekrak takúshchamniaíti” (1992). 

Enentai ejeámuka, aentsu níniuri arantúkar 
umimtikiakur, tura íi umíktintri tímiatrusar 
juákur, irúntrar pujámunam pénker átiniati, 
túrakur íi turamurish chikickiniu achatniuti 


4 Jú chicham páant nekataj takumka jú tamá íista Ramírez R. y Minteguiaga A. (2007). 

5 Pénker esétra íismajai, pampámu tura núna nuwa yaímkiamu júnis íismaiti 25% tura 50% PIB Ekuaturnum (León, 
1998). Pénker waitkiákrasatin tusa apújsamu ainiashá umíkcharu aíniawai. Aya pénker nuwa ni takákmamurin 
akiktaj tachamuití, antsu nuwa tíi yaimkia aínia yaínchamu tura íischamu asámtai nuwá takatrí tura waínkiatniuri 
pénker chichámramuiti. 

anstu mashiniu, turakur sútarach tura ukúnam 
métekrak wainiaíkiatin enentai eámuiti. 

3.2.5. Kampúnniujai 
nawámnaiyamu enentai 

Ii umíktin enentai aínia, yamaíya tura 
ukúnam aénts winiártatna nújai, tura chíkich 
iwiákma takákainiajai umiákrikia, nekás 
tímiatrusar aentsú pujutaíri iwiárataji. Jú takát 
juámunmanka, áya kuitiák emkatí tatsui antsu, 
kuit utsumtai ákuish kampúnniuka iwiakma 
amáu asámtai pénker íistiniati (Falconí, 2005 
aínis táwai). 

Kampuntín, ií pujurtin tatsui, ántsu eméstsuk 
níniuri takárkursha pénker waínkiatin tawai. 

3.2.6. Yaíniaikiar, irúntrar 
takákmakur shíir matsámsatin 

Nekás pénker irúntrar pujústin enentai 
juámuka, aents tuakár pujámunmaka, 
yainiaiyamu, tuakár takákmamu enentai máshi 
mátsatmanum átiniaiti. Jú takat najánatin 
wakéramuka, aents chikíchkimsar 
mátsatmanum nekás surítniaitsuk, takát 
juámunam yaíniaiktin enentaijai túratniuti, 
áya surút enentai áchakniuti. 

Métekrak átai tamaka, chíkich utsúmamusha 
íniua aítkiar, áyu tamajai, arantúnaikmajai, 
nunkách najánaiyachmajai, ánstu métekrak 
ámajai pénker matsámsatniuji turameají. 

3.2.7. Ayámpratin enentaijai 
takát nájanma 

Nekás pénker takákmastaj tamaka, ií 
takatrínia, aentsan nekás enentaímtustiniaíti, 
túrakur kakáram takákmatainti turamj i. 

Irúntrar matsátmanum, kuít takat 
juámunmanka, takát sunaísatin nuyá taták 
aínia sunaíyamujai awájirar enentaímpramuíti. 


Yamaíya juinkia, áya ákik entaijai, 
takákmaneawai, turna asamtai, nú enentaikia 
iniaísar, métekrak takát írunusha tura áya 
akírkarat tusar takákmaschatniuítji, ántsu 
takat émtikiatsar, túrameaji (Riechmann y 
Recio, 1997). 

Jú enentai najánatin wakéramuka, júnisaiti: 
“ishíchik takákmastiniaítji, ashí aents 
takákmasarat tusar, ishíchik jurúmkitniutji, 
másh takurmasartai tusar, pénker pujústin 
enentai émtikiakur; tura ashí iístiniati, áya kuít 
nákamukcha, ántsu itíur arakmamuit tura warí 
yurumka sumaj núsha”, mash nú nekámu 
átiniati (Riechmann y Recio, 1997: 34). 
Takákmamu tsawan sútarach amájsatai támaka, 
chíkich takát surátai tusarkia nájanchamuiti, 
antsu íi irúntrar matsátmanum chíkich 
takatsha najátmatsar tsawán takústai tusar 
nájanmaiti. 

Emkatin enentaikia takát juámuka pénker 
enentaimtusma átiniati, áya ipiampártin 
enentai áchatniuíti, ántsu íniuk tura mashiniu 
ipiampát enentai metékma juámu átiniati. 

Juní takat juámuka, suri enentaikia iniaisár, 
métek yaíniayakur ashí pénker aíniasha 
sunaíyakur, shíir pujústin ejéturtatji 
(De Sousa Santos, 2007). 

3.2.8. Máshiniu aínia, 

pénker nájaneamu 6 

Máshiniu átin tama írunna, núna arántia 
irúntraru aínia kaúnkar nérentin ajasáru 
aíniawai, ánis írunu, yamaikia, atáksha íniuk 
najánkatin enentaijai takákmaneawai. 

Núkap imiátkin máshiniu tama írunna 
aúka yákesh nérentin ajáschamnia aíniawai, 
aítkiasan tépakmanunka máshiniu atí 
tamaití. 

Ashí máshiniu tama irúnainia, páant 
najánatsar wakéramuiti. Aínis asamtai, úunt 
mátsatka takat juámuka páant átiniati. 




6 Pénker aújmatsamu máshiniu jú áarma íista Rabotnikof, 2005. 

Túruneáchkunka, métek sunaíyachma uúnt 
najánaki wéminiaiti. Pénker aínia máshiniu 
asamtai, nérintin ajatsúk, penker wainkiámujai 
métek sunaísamu átiniaiti. 

Máshiniu tama enentaikia, ashí aents ankán 
enentaijai iruntai jéa najánkamu irúnainia 
núsha máshiniu aíniawai, turna ása áya surutai 
tura sumatai áchamyaiti. 

3.2.9. Másh pachinma, páantrintin 
átin métekrak enentaijai 

Úunt tuákma mátsatka ámunam, mash 
pachinma áti takurkia, ashí iruntrar takákmau 
ainía níi takatrin aentsú yaíntin enentaijai 
takákmainiak, níi aentsrínsha takát enentai 
juámunam pachínin árat tusar pénker 
iisártiniati. Túrasha, jú enentaikia áya ankán 
enentaijai aents pachinma ákui, Ekuatúra 
úuntri anaíkiamusha, níi takatrinsha pénker 
iwiár juák aentsrinsha métekrak yainkiártin 
jeáwai. 

Ashí aents tuákar matsátma takát juámuka, 
nekás irúntrar, kakáram sunaísar émainiamu 
nájanmaiti. Ashí iruntraru ekuatúrnum 
irúnainia, iruntrar chikichkí enentaijai 
takákmak takát pénker túratin aíniansha 
uminkiaít tusar yaintiniati, túruneak ashí 
pénker aíniasha métekrak sunaísar takústin 
ejénartatui. 

3.2.10. Ashí pachinma, núkap 
aentsrintin, nuyá ankán 
enentaijai arútam 
enentaimtamu 

Ashí aents aínia tuakar matsamsár úunt nunka 
nájanmaka, métekrak enentaijai chikíchkimsar 
íi nékamuri arantúkar, yamáram enentaijai 
aents tuákma najánatai tamaiti. 

Aents tuakár úunt nunka nájanmaka, ashí 
tarímiat aénts aínia, tura tarímiat aentschajai 
irúnar pujuíniak, níniuri aínia arantúkmajai, 
ikiakáki wénak, níi nunkéjai pujámusha 
ímiatrusar waínmajai: chicha tairisha, 


níniurisha, arántamurisha tura ni nunkesha 
ikiakákur émtikiamuiti. 

Núnisank, nekás úunt nunka mátsatka, níi 
aentsrí pachíniair matsátman yaíniaiktin 
takatan chichámprawai. Núnis asámtai, 
tarímiat aents, yaúnchu kaj inmátkimiu aínia 
nú yamaikia júu kara atirmájainkia métekrak 
ártiniati tawai, tura aítkiasan nú chichaman 
émtikiatniuti. 

Tuakmánum mash pachinma ámunmaka, 
níniuk najan tai aínia, níi nampetaíri aíniasha, 
métekrak páant awajtúsma áartiniaiti. Nú 
nékamuri imiá pénker ásarmatai, kaj ínmatsuk 
juákur irúntramunmasha yaintiniati. Aítkiak, 
Ekuatúrka, níi aentsrí nékamurin páant amájuk 
ayamprúktiniaíti, aítkiasan ankán enentaijai 
túrutai asamtai, níniuk áartí, imiánt awajsámu 
áraink tusa waínkiatniuíti. 

Aents irúntrar úunt mátsatkamu nájanman, 
arútam enentaimtutai ankán átin enentai 
ayámpramu átinkia, nekás ankán enentaijai 
íniu tama arantúktin aíniana nú umímtikiakur 
shíir anturnaikiamu átatui. Núnis ákui, 

Ekuatúr nunkanmaka, chikichík iruntraru 
aínia íischamu, antsu takámtsuk matsátma 
enentaímtusma átiniati. 

Túma asámtai, núwa tura aíshman, tuakár 
matsátmanum, níi enentai chikíchkimias aínia, 
nekátairi, najántairi aíniasha arantúkma 
átiniaiti. Aítkianiaik, Ekuatúrnam akupín 
akantúrma aíniasha, ankán arútam 
enentaimtutain aents takákman arántuiniak, 
péajchach enentaímtutsuk ayamprúkartin 
aíniawai. 

Aítkiasan, núwa nuyá aíshman, nuatnaíkiar 
ankán pampártin tama enentainsha, 
Ekuatúrnumka arantúkmaiti, yákesh 
surímkiachma átiniaiti. Éemkaka, irúntrar 
kajernaítsuk matsámsatniun jintíntramji, tura 
pénker enentaímsamujai, nekátai tura nékamu 
aíniajai pénker pujústin jintia eáktin aíniawai. 
Júka, chikíchkimsar itít amájkachmajai 
nuatnaíkiar pampártin enentaisha pénker 

iwiárar, unuimiátnumash níi jeámujai pachínin 
ártiniaíti yáksha suritkiashmajai, turamji. 


3.3. Ekuatúra papirí 

umpuármanum, pénker 
pujústin enentain chichámra 

Umíktin Papí Ekuatúrnum Umpuármaka, áya 
kúitjiai tsakártin enentaichuiti, antsu nekáska 
aentsú ímiantri, pénkeri íirsár iwiákmanum 
pénker pujusát tusar yaínma enentaiti. 

Tura irúntrar matsátmanum, pénker enentai 
juámunam, yamáram enentai emésmau 
enentai atsút tamaiti. Turna ásamtai, yamaikia 
áya surútaikia enentaímtachmaíti, antsu mash 
tépakmanum aentsú tura níi kampunniúri 
mash enentaímtusa éemkatin chicham 
juámuiti. 

Pénker Pujústin enentaikia, ashí aents, 
yamáram nunkanam pujutai, kúit waítmakur 
irúntrar métekrak émkatai tusa juármaiti. Áya 
íniuk irútmarar takústin enentai yaúnchu ámia 
núka iniasár, antsu máshi tuakar úunt nunka 
nájanu ásar arantúnaikmajai, pénker enentaijai 
nishá matsamtai chicham juámuiti. 

Aítkiasan, Pénker Pujústinkia, najántainti, 
íi kampunniúrijai métek junaíyakur, yamaiya 
juí tura ukúnam núkap aents pampamkár 
itiúra matsamkuria wainkiáttaj (Guimaroes 
najánamu Acosta áarmanum 2008). Túrakur, 
ashí írunu menkákain tusar íismájai takástin 
aíniawai. 

Umíktin papí tesámu: 275 (jimiará washím 
tsénken náwe uwéj), pénker pujústinia 
ikiakáwai, métekrak pujusartai tusa, turak 
ayámprawai kampunniun aítkiasan nuí mash 
írunun, núi iwiákma áa asámtai. 

Ekuatúrnum umíktin papí áarmaka, tímiatrus 
úunt mátsatka úuntri ni aentsrí yaíntin 


enentaijai takatán juák pénker umíktinian 
jintiáwai. Yaúnchu takát najantainkia iniaisár, 
nekás aents irúntraru aínia níniuri 
arantúkmajai, takat juámunam pachínin 
átinian, túrakur úunt mátsatkasha kakáram 
amájsatniun, núna ikiakáwai. 

Yamáram papí umíktin najánamujai, Pénker 
Pujústin chicham apátkar íismaka, aentsú 
pénker pujutairi iwiáratniuítji, níi kakármari, 
nékamuri ikiakátratniuítji, kuítcha métek 
sunaísamujai nunkén takákmainiak pénkeran 
waitmákarat tusar, takámtsuk nunka 
tépakmanum pénker átin enentai ikiakákur, 
tura aents irúntrar matsátma níniuri aínia 
ayamprakur chíkich úunt nunka tépakmanum 
matsataíniajaisha pénker junaíyamu átiniati 
(Art. 276). 

Ashí aents pachíntrar pujámu, úunt papí 
umpuármanum, tíi pénker aíniawai tamaka, 
áya aentsú níniuri aínia aújmatsui, antsu kuít 
waínkiatniunsha aújmatui. Nú kuít 
waínmanka, takámtsuk aents matsátmanu 
aínia, anénaiyamu enentaijai sunaísatniun 
enentain émtikiawai. Núna túrak, yaunchu 
enentai, ishíchik aentsuk kuítrintin ajástai tú 
enentaímin áarmia nuka asakárar antsu 
métekrak yainiaikiar, takákmau kuítrisha 
nákak níi uwején jearíarat tusar 
chichámpramuiti (Coraggio, 2004). 

3.3.1. íniu aíniaka, Pénker 

Pujústinnium shíir aíniawai 

Pénker Pujústin enentaijai, íniu aínia 
pénker iwiárkamu yamáram umpuárma 
papinium aújmatmaka, úunt irúntrar 
mátsatkamunmaya, arantúnaikiartin atí 
timianumia, nekápmamu, tesámu: 1 
(chikíchik), máshiniu nékasketi tawai. Jú 
aújmatmaka, yapájiamu enentaijai ashí 
umíktin chicham jusámu aínia nú, 
aentsú níniuri arantakur, ayámprakur métek 
enentaijai ejékatin aíniawai (Ávila, 2008: 3-4). 




7 Jú akánkamunka jú ujátmaji Larrea, A. M. 2009. 

Tuakár matsámsatin enentaikia, Pénker 
Pujústin chichaman, umíktin papí áarmanum 
shíir aújmatui: aentsu níniuri aínia métekrak 
tura ankán enentaijai nekámu áartiniaiti (Art. 
11, numeral 6). Aentsu níniuri ayámpruktin 
aíniaka, ankánt enentaijai túratin aíniawai, 
irúntrar matsátmanumka métekrak enentaijai, 
Arántunaikiar Pujústin táman, núna irúnturar 
ayámprin aínia, páant amájsaruiti chikichkí 
nupanti usúmtai washim aíntiuk náwe yarúsh 
(1948) uwí ámanum (Díaz Polanco, 2005). 


3.4. Ashí tarímiat aents aínia, 
nuyá tarímiat aentschajai 
irúntrar úunt nunka nájanma 

Ekuatúr nunka tuákmaka, ashí tarímiat aents 
aínia tura tarímiat aentschajai irúntrar 
nájanmaiti, túraitiat, úunt nunkanam 
anaíkiamu yaúnchu nankámasu aíniaka 
núnaka nékatsuk, kajinmátkiar, ashí irúntraru 
aínia utsúmamurinsha yaíncharu aíniawai, 
imiánkaska tarímiat aents irúntraru aínia núna 
seámmari antúrkachmaiti. Yamáram enentai 
juámunam, nekás úunt nunka irúntramu, 


kakáram chikíchik, ashí pachinkiamu áti 
takurkia, ashí tarimiat aents, pujú aénts nuyá 
mukúsa aents ainia máshi, irúntrar nájankur 
pénker matsamsátaji. 

Yajánia aents kaunkámujai, Ekuatúr nunka 
najánar juárkimiu nú tsawannumiank, tarímiat 
aents matsátmaka nekáchma, pénker íischamu, 
yajaúch enentaímtusma, níi pénkeri matsamtai 
kasarkámu ámiayi, yamaíya juí, yamáram papí 
nájanmanum, tarimiat aents métek nekáska áti 
tusar wakéramuiti. Núnis asamtai, yamaikia 
máshi pachínkiatin enentai áwai (Art. 1 
Ekuatura papirí umpuarma). 

Máshiniu irúntramu, tura tarímiat aents írunu 
táma chichamka, itiúra irúntrar pujákria; 
pachínin tura métekrak átin chichamsha 
ayamprúktataj nú aújmatmaiti, kanámtikrar 
tura nunké tesarkár akantúrtai táchamuiti. 

Pénker Pujústin enentaikia, úunt anaíkiamu 
aínia takát juámunam pachínma ákui 
uminkiátawai. Túma asámtai, irúntrar úunt 
nunka najanma yapajiatniuti, métekrak áartai 
tusar: pachinmanum, irunmanuman, nekás 
umiktinniumash métekrak irúntrar pujustai tusar. 

4. Enentaímsar eámu: menaintiú náwe uwí ankán 
ajáschamu, menaintiú náwe chikíchik nantutin 
aents irúntrar muchitrámunam chícham jusámu 


4.1. ¿Urúkamtai Ekuatúr, yamáram 
uwitinsha yapajniátniunsha 
utsúma? 

Júu takát iwiárnatmaka, yaúnchu anentai 
iniaisár, yamáram enentaijai émkatai 
tusar juámuiti. Núnis asamtai, aentsú 
matsátmarinkia, pénker íismajai, itiúr 
takakmakua kuítrinsha waítmau aínia, níi 
enentaintairijai ímiatrusar íisma átiniati. 

Nú íischamu ása yaúnchuk pénker 
émkachmaiti. Jú enentaikia, yaúnchu itiúrchat 
nankámasaru aínia, enentaímmia yapajkí 
winimiú aínia, tura aents irúntraru yaítsuk itiúr 
kuít umuchkiamua aínia nú íisar, yamaiya 
juinkia, ekuatúrnumiatikia irúntrar, itiúrchat 
írunu nupétkar, métekrak émkatai tusar 
enentaímmiaiti. 

4.1.1. Yaúnchuya íisar, ímiancha 
aínia nu ajápar pénker 
émkatin enentai emkeámu 

Ekuatúr nánkanma papirí umpuármanumka, 
aents kuítrincha ármia núka, íischamu, 
nekáchma matsamín áarmiayi. Aújmatin Juan 
Paz y Miño (2007), júnis táwai: umíktin papí 
chikichkí nupanti yarúsh washím menaintiú 
náwe tura chikichkí nupanti usúmtai washím 


jimiará náwe usúmtai (1830/1929) áarma ámia 
nuínkia, ekuatúrnumka áya kuítrinniuk tura 
nunká úuntan takáku aíniak shíir enentaimtusma 
áarmiayi. Túmak, kuítsha áya nankámantu 
aentsnak áarmiayi. 

Umíktin papí, chikichkí nupanti yarúsh 
washím menaintiú náwe (1830) tsawantín 
áarma, tsénken náwe uwéj (75) tesakmánum, 
aents kuítrincha aíniaka enentaímtuschamu, 
ayatik úunt nankámantu aíniak yaínma áti 
tama ámiayi. Nú iniákmanu, náwe jímiar (12) 
tesámunam: íniu aínia ayámprumaktai 
takurkia, nuátka átin, kuítian takáku (300), 
unuimiáru, aújsatniun tura áartinian néka 
átiniauyi, nuyá tesámu ujúk náwe yarúshnun 
(68) iniákmamunmaka táwai: arútma 
chichámen etsérin aínian, tarímiat aents 
matsátman yainkiartí, j intintiáwarti, tarímiat 
aentska “nékachu, chichámtincha tura 
ímiancha” enentaimtusma ásarmatai, yaintin 
tusa anaíkiamu áarmiayi. 

Tesámu usúmtai (9), papí umpuárma aínai, 
uwí (1843, 1845, 1852) tura tesámu yarúsh (8) 
papí umpuárma uwí (1851) métek chichámai 
áya ishíchik kuítri itiármayi. Áya Ekuatúra 
umpuármari jú uwitín (1884) kuítjianchu 
anaímiaktin yapájniámai. 

Yamaíchik, áartinian tura aújsatniun nékachuka 
áantar aíniawai tamaka japírmaiti ju uwitin 
(1979) (Paz y Miño 2007). Jú uwitin (1950), 
Ekuatur tepakmanum júnis (44%) áartinia tura 
aújsatniu nekachu ármiayi, (iniákmamu 4.1) 


tana aínis, turna ása aents pachínma 
tsankámkachma ámiayi. Túma ása tamaiti, papí 
úunt tsawantín umpuárma aíniaka, aénts 
kuítrincha, unuimiárcha aínianka nishá 
akankár, imiáncha enentaímtusaru áarmiayi. 


Nakumkámu 4.1. Unuimiárcharu, 1950-2001 



1950 1962 1974 1982 1990 2001 


Júkma: SIISE, versión 4.0, Basado en Censos de Población y Vivienda 1950 - 2001. 
Najánamu: SENPLADES. 


Tura chíkich enentaijai aents itiúrchat 
amájmaka, arútman enentaímtin áarmia nú, tíi 
aentsún yajaúch amájkaruiti, tarímiat aents 
tura mukúsa aents ásarmatai. Úunt Garcia 
Moreno naámak pujús, “papi mukúsa 
aentsnan”najánamiayi, nuí mukúsa aentsu 
chicharaíniak nekás ekuaturnumia átaj 
takurmeka, ashí aents matsataínia arútman 
enentaíntin aínia (católico) aíntsarmek 
átiniaítrume tú tama ámiayi. Múkúsa aents 
ankán ajásmaka, chikichkí nupanti yarúsh 
washimn uwéj náwe jímiar ámunam ajápamuiti 
(Paz y Miño, 2007, 5). Tura núwa pachínkiatin 
chichamka uwí chikichkí nupanti usúmtai 
washim j imiará náwe usúmtaitin 
nankámnawaiti (1929). 


Ankán ajásma (1895) ámanum, íi núnke 
ankán juák níniu aínian ayamprúktiniain tura 
unuímiat chichamnasha émtikiamiayi. Tura 
uwí 1925, ámanum aents irúnar 
muchitrámunam, nunká nukap nérentin ármia 
núna tsuríntrarmiayi. Nú tsawannumia juárki 
yamaikia, ashí aentsú níniuri, ankán enentaijai 
pachínin átinian émtikiak, máshiniu 
yaíniaiktin, métekrak irúntrar kuítniumash 
kakártinian chichámrawai. Aya níniunak 
takákmatin enentai jú úunt uwitin (90) 
amúkamai. 

Papí umpuárma, chikichkí nupanti usúmtai 
washim usúmtai náwe yarúsh (1998) uwitin, 
emtikiamái ayámprumaktin chichaman. 

Aítkiasan, irúnma tura kuít waínma 
yapájiachmai, kuítia waitmák tura 
súmamunmash kuítri ejéa átinniak 
chichamrukmai. Nú turutai enentaínkia, áya 
kuítia takáku kuitia ipiampak mash émkatin 
juáruu ámai. 

Yamaí tsawanti íisám, Ekuatúrka, akíniamu 
tsawannumia juárki, j imiará náwe ni papirí 
umpuármaiti. Nú tsawant takákmaki 
winimiúnam, kuít ipiampártin íi nunkén 
irúnainia súrakur, árak arákmamu, tura kúri 
aínia, nuyá nunká macharí surúkir winimiuíti. 

Juú takat enentaikia, áya surúktiniak ashí 
ámiayi, irúntrar súrin aínia núnak, tura áya 
níniunak enentaímtin aínia nunak. 

Núna túruiniak, ekuatúrnumia aents aínianka 
surúktin takatnumka pachíkcharmiayi, ni 
irútkamuk súriniak áarmiayi. Tura nuí 
pachitkiachuka tura nú enentain juáchuka 
pachíkchamu áarmiayi. 

4.1.2. Émkatin enentai 

imiáncha najánamu 8 

Emkatin enentai juármaka, pampárar tsakártin 
tamajai jukímiuiti. Nú enentaijai, kampunín 
núnka tépakmanum, nunká macharí jusátai 
tusar chichámrut juárkimiuíti, nú túrakur 
núkap kuít wainkiár untsurí aents yaíntin 
amúkachmin íismaiti. 

CEPAL irúntramu, émtikiamai áya súmau 
áarchatin chichaman, íiniuk aínia iwiárkar 
waínkiur, yajá nunkanmaya sumáktinkia 
iniaisár íi nunkenin émkatin chichaman. 
Túrakur íi aentsrísha núkap utsúmamuri 
takurmástin susáttaji, íinin nájanma asámtai, 


arántia sumáktinkia iniaisár (UN - ELLAC 
1970). Ii nunkén imiátkin aínia, najantai atsá 
asamtai, arántia aínia irúntrar íiniun júkiar 
najánkar núkap kuítjai amasú aíniaji; turna 
asámtai yamaínia enentaikia íik najátmakur 
kuítniumash métekrak sunaísar, pénker 
pujústin táma enentai áwai (Prebisch 1996). 

Nuyá, nunkánia aents irúntraru kuítrintin 
aínia, “mashiniu takákmainiak” íik máshiniu 
sunaísatai tusar juárkiaruiti, túrasha 
iwiárkachma aínian, áya júkmanak súmainiak, 
kuítrincha aínianka, imián nékachu ásarmatai, 
núkap kasárkaru aíniawai. Nu awájirma íisar, 
chíkich yapajiátin enentain kuítjai métek 
átinian nankámawarmai (Prebisch 1987). 

Níniuk enentai juámuka paánt ajásmai, 
nekáska Vietnám nunkan, Estados Unidos 
mesetán nájatuk, núkap nunká macharí jusár 
najánkamun ajápa asamtai, irúntraru nunká 
macharín súrin aínia enentai júsar jú uwitinkia 
núkap jusátai tuiniak juárkiaruiti, 1973 uwitín, 
OPEP átuamujai. 

Usúmtai náwe uwí nankámasu ámanum, 
émkatin enentain núkap aújmatkaruíti, túrasha 
áya úunt kuítrinniuk aínia enentaímmiajai 
najánawaruíti. Nuí aújmatmanumka, 
aéntsnaka enentaímtutsuk, áyatik úunt kúit 
tsakátmartiniak aújmatiarmiayi. 

Jú takát juám uncha, itiúr junakí wéa núri 
nékatsuk, áya ipiampártin enentain júsar, 
imiátkin nájanma yajá nunkanam yaruákar 
súrakur, imiáncha aínia súmajnia núka 
iniaísatai tusa, áya kuítrinniuk irúntrar súramuk 
emtimkrámkattaji tusa chicháma júsaruiti 
(Falconi y León, 2003). Nú chichamka 
“Washington nunkanam” ejénarmiayi. 9 



8 Jú chichamnaka, jú nekáska takákmatsaru aíniawai Falconi tura Oleas, 2004. 

9 Washington chicham jusámuka émtukmanum Institute for intemational economy, jú úwitinl989, júnis táwai: kuit 
tepákmanum pénker ajápatniuti utsúmakur sumatai kuitri iwiaraíj tusar, tepakma nekás utsúmamuri kuit súsatin 
(tsuák, unuímiat tura najánat), kuit tesarar aents akíkmakui kuit jurústin, kuit umúchma íisma yamaikia íischamu 
najánatin yajánia kuit núkap emkemat tusar, yajánia súmamu kuit apújtusma júnis itiáratin 10% - 20%. Yajánia 
enkému kuit nákak tsankátkatin, yajánia kuit surítsuk ikiánkatin, warinkish írunu kuitri shichik waíntin máshiniu áti 
tusar (Achion y Willinson 1998). 

Nú enentaijai takát juámusha, kuít waínkitin 
wakéramsha, íi pénkeri takúrmasar shíir 
pujústinnium, tsakártinnium yaínmaksha, nu 
túramsha aents irúntrar matsátmanum 
majátaiti. 

Yamáram enentaijai, kuít tsakátmartin takát 
jukímiuka, ashíi aents matsataínian métek 
takurmástinian yaíncharuiti, antsu kuítrintin 
núu kuitrintin ajákui tura kuítrinchaka 
núnisan juákaru aíniawai. Úunt nunka 
tépakmanum, irúntraru nunkániaka; 
manainiak, sunkúr, tsukájaisha tura úuntri 
anaíkiamu aínia aúsha itiúrchatnak 
matsámtuinia asamtai émkachmaiti. Tura 
arákani matsataíniaka kuítrintin ásar, 
kampunniúrincha pénker waininiak, 
nunkánianka ni kanpunniúrin amutki wénawai 
(Muradian y Martinez Alier 2001). 

4.1.3. Ankán amájkartichu tura kuít 
waínkiatin enentai itiúrchatri 10 

Kuít waínkiatin enentai émtamu, júu 
menaintiú nawe uwí nankámasai aínkia, áya 
niniunak enentaintin aínia nuka itiúrchatan 
waínkiaruiti. Ashi itiúrchat nankáma nuna 
tura níi wakéramua núna: kuítnium métekrak 
ákur tsakártin tama enentain ejétnium 
umíkcharu ása. 

Émkatin tamaka, áya kuít waínkiatniut 
enentaíjiai chicham jusamuyí, íischaruyi 
mátsatka émkatniun. Núnis asamtai, 
matsataínia irúntrar pachínkiatin enentai 
súsachma ásar, émkachmaiti tura itiúrchatan 
iwiáratniun yaimkiacharuiti, yaúnchu enentai 
íismajaisha (Medioevo). 


Yamaíya juínkia émkatin chichamka tura kuít 
mash takurmástin enentaikia, íi kampunniúri 
pénker waínkiur, nuí mash matsataíniaka yaíntai 
tusar chicham najánamuíti. Tura kuítniasha 
waítmak, aentsú nékamuri aínia arántak shíir 
pujústinian waitmákat tusar émtikmaiti. 

Ankánt amájkartin enentaijai takákmastin 
jintia eámka, utsúmnawai núkap enentaijai 
úunt mátsatka ni penkeri nekátniuítji, nújai 
apátkar métek émkatniutji. 

Turna asámtai Ekuatúr nunka tépakmanum, 
itiúr íirka átiniait: enentaímtainiam tura 
akíknum, núna iís aéntiuk náwe uwí 
nankámastatna juínkia yamáram enentaijai 
métekrak émkatniun mash pachínmajai íi 
pujutaíri ítiur émkatniut nuna jintia 
tesáreawai, núna jintíntramji éemka. 

4.1.4. Émeamu iwiárnatma nuyá 
Ekuatúr nunkanam inkís 
kuít waínma * 11 

Aíntiuk náwe uwi nankámasmanum, émkatin 
enentain jukí takákmamunam itiúrchat 
nankámasu aíniawai, núkap aents níi 
wakéramun tura surúktin enentaisha áya 
akíkian takákuk túruiniakui, ímiatrusar 
iwiárnarchatikia nunká ajákar weámu ámayi, 
áya surúktin enentaimta chicham asamtai. 

Turna asámtai, núkap yapajkiámujai, irúntraru 
aíniasha niniunak waítmainiak, chikíchnaka 
enentaímtutsuk yajaúch amajaíniak, 
surútainmasha nínki émkaruiti, úunt aents 
tuákmanum pachínkiar áya niniunak 
ayamprukaruiti. 


10 Jú chicham aújmatmaka, jú takat chicham najánamu támaiti Falconí tura Oleas, 2004. 

11 Jú chicham aíntiuk aújmatmaka jú takákmasaru ujátmaji Andrade P., 2005; Ramírez F. tura Ramírez J., 2005; Ramírez 
F. tura Ramírez F., tura Falconí tura Oleas (2004). 

a. Ekuatúr nunkanam 
émkatin enentai jeákma 
Uwí ujúk náwe nankámasmania nuí 
Ekuaturnumka, kuítniaka aya úunt nunkán 
takákainiak, surútai nérenniurink nekamu tura 
akupín áarmayi, usúmtai náwe uwí ámanum. 
Pénker émkatin enentai tamá juárnakmiayi, 
kuít aújmatmanum, nunkán úuntan takákuka 
tsupírar sunaísar pujustaj tamauyi, júka micha 
nunkánam tura Tsuér nunkanam. Nuinkia, 
nínki kuítrintin ajástai tusar suritniaíniak 
nekás émkatniun juárkiarmiayi. 

Imiátkin najánkatin aíniaka, pénker íismauyi, 
túrakur arántia sumákchatin asámtai, aítkiasan 
yajá nunkanmaniajai métek sunaíyamu atsá 
asamtai. Jú túramujai, ashí matsatkainia 
émkatin nankamnamai (Mancero, 1999: 327). 

Jú takát yapajía émmaka, nekáska, aents tíi 
kuítrincha turasha unuimiáraru 
nankamawarmiayí, yamáram nekamujai tura 
yamaram yaimtai enentaijai. 

Aíntsan, yamáram enentai jukír takákmamush 
nekás ejénarchamai, ashí pénkeri aínia 
métekrak sunaísatin umínkiachmai, aítkiasan, 
aents matsataíniasha kajinmátkimiu áarmayi, 
túruneak, émtikiatin tama Ekuatúr yajaúch 
junákmiai. 

Túrasha, yamáram enentai takúsma, irúntrar 
émkatin chichámpramun, tímiatrusar 
umíkcharuiti, aents irúntramunka iniaísar áya 
kuítniak enentaímturaru ásar. Uunt anaíkiamu 
aínisha, takát juámunmanka, aents 
pachinkiatniunka chichamprúkcharmiayi, 
turna ása áya kuítnium surúmakar, tuakmánka 
yaíncharmiayi. 

Argentina, Brasil, México nunka tuákma aínia, 
takatán júkiarmia aíntsachuyi Ekuaturnumka, 
émtsuk tíi nunká juákmiayi. Ánis asamtai, 
Ekuatur nunka tépakmanumka áya émkatin 
takatka nájanmaka arákmamu tura káya shiram 
aínia nuka áya surúnkarmai. 


Chikichkí nupanti usúmtai washim j imiará 
náwe uwéj (1925) uwi ámunam, Ekuatúr, kuít 
iwiásmaktinian ankán enentaijai, níi aentsrí 
métekrak yaíntinia jeáchmayi, chíkich 
nunkanmaya kuítrintin irúntraru aínia núna 
chichámen umíru ása. Nú itiurchat 
nakámasmia núka, Ekuatur níi aentsrijai irúnar 
takákmatsuk, áya kuítrintin, nunká úuntan 
takákainia nújai júnair takákma ása 
túrawarmai. Ánis áku, ashí aents pujuíniaka 
yaínchamu ármiayi. 

Únnt akupín náamkarmiyi, jú uwitin (1973 
nuyá 1979), júka suntar aents ásar, aítkiasan 
yajániajai, kuítrintin aíniajai irúntrar, kuítian 
núkap ipiampárarmayi, íi aentsrín núkap 
takákmamtiksar, turasha pénker yaítsuk. 
Túruiniak, ashí pénker aíniaka chíkich aents 
yaínma ármiayi, túruneak métekrak pénker 
tsakárchamya ámayi (Conaghan, 1984). Núna 
túruiniak, ekuatúrnumia aínianka, níi 
utsúmamuri tura ipiampamuri surúktiniak 
najátnakmai. 

b. "Yamáram enentaijai ankán ajásma, 
juyá níniunak kuítian enentaímtinjai" 
Kuítjai takákmastin Ekuaturnun, j imiará 
tesamunam íismaiti, uwí (1984) amuámunam, 
yupichu, tura itiurchatka úunt Gutiérrez, 
námkamia nui juáreawai, (2005). Yáma takát 
juármanumka, takákmamu núkap 
chichámrúkma asamtai núkap takat 
ipiampámramai. Takákmakur, kuít pénker 
átinniash chichamprúkma ámayi, kuítian íint 
pénker ismajai tura takákmau aínia nuka 
pénker ayamprúkchamu ámayi. 

Túraitkiusha, kuítrintin irúntraru matsataínia, 
itiúrchat enentai enkeámujai, yaímkiatin 
enentai ámunan, ashí ekuaturna pénkeri 
aínian, chíkich nunkanmaya nerénawar 
umúchkiarti tusar sútan nankámawarmai, tura 
yajánia aents takákmainiak, íniu surútmakur 
kuít waitmákchamnia najánawarmai, aítkiasan 
umíktin chichamsha, áya kuítrintin aínia núna 

enentaijai najánkamu ámayi. Nú túrunki wen 
tusar, tarímiat aents wajátrarmai. 

c. Yúpichuch enentaijai 

yapajiártin tsawant tesarámu 
Chikichkí nupanti usúmtai washim yarúsh 
náwe aíntiuk (1984) uwí ámunam, chícham 
júamuka chíkich aents irúntramu áya kuítian 
enentaímtin wakamai. Nuinkia, áya 
kuítrinniuk aínia ása iwiárnatan juárkiar, ashí 
pénker aínian nerénawar yajá nunkanam 
surútan juákiarmayi. 

Uunt núnka tépakunam irúntrar 
nájaneamunmaka, itiúrchatauyi máshi aentsna 
aínia nú tsupírkatin áya ishíchik aentsuk 
suámu áma nú. Tépakmanum tuke tákaku 
aínia nú tuke yainma ámayi, warinkish aínia 
yupichu suámu tura akíkmamtikma ása. 
Aítkiasan tepakma émkati tusa kuitia tíi nukap 
ikiamsarmai. Nu túramu emésmakmai, yajá 
nunkanmaya kuítian ikiámsar takákmamu, uwí 
amukamtai íisám Ekuatúr tíi tumáshrintin 
juaku ása (CORDES, 1999). 

Nishá surútmaktin enentai jusámu tura 
umíktin chicham, pénker umínchakui, tura 
kúit waínmasha máshiniu sunaísatin enentai 
atsá asámtai, “níniunak kuitian enentaimtin tíi 
katsuarmai” (Montufar, 2000). 

Takat enentaikia áya níniuk yaíntin enentaijai 
najánkamu ármiayi, turna ása anaímiatai aína 
nuísha mánaitkiamu ámayi. Nú tsawantnum, 
chicham arantamu atsá asamtai aents wajár 
chichaman arántumantikiataj tiarmia nunája, 
suntarjai níniurin aínia nuna nankámas 
yajaúch amájsarmiayi. 

Uwí, chikichkí nupanti usúmtai washim yarúsh 
náwe (1988) ámanum, aentsú yaíntin enentai 
takáku ekuatúrnum náamak, nuík yajaúch 


takákmatai enentai áanka yapajiatak timiái. 
Túrak, ashí irúntraru aíniajai, máshi unuimiáru 
átin takatan jukimiai, tura yajá nunkanam 
irúntrar pujuíniajaish atúnaikmajai irúntan 
juáruk, Ekuatúran páant awájsatniun 
juárkimiai. 

Nekás ankán átin enentaijai juáreak, ímiancha 
takat irúnainian, kuít chichamnasha iwiártan 
juárki, nuyá áya kuítrinniuk íisam enentai 
áiniansha asakák, yamaikia ankán 
takásmastinian, súramunam, akíkmatai tura 
takákmakur kuít waitmatai átinian émtikiamai. 

Túrasha, umíktin papí najánamu, kuít 
chichamnumka ishíchik umíkmai. Yaúnchu 
náamraru aínia, yajá nunkanmaya núkap 
kuítian ikiámsarma asamtai, tura nú tumash 
akíkmaneak aents matsataínia utsúmamuri 
máshi yaíntin jeáneachuk, Ekuatúr tíi 
tumashmaku asamtai, jú uwí ámanum 
kuitia itiúrchatri júnis wakámai 50% - 60% 
(19884992), (Barrera, 2001). 

Iwiárkatin enentai kuít chichamnum jukímiu, 
uwí 1982 nuyá 1990 ámunam “kuit jíntia 
emésmakma íintsaiti, pénker enentaijai 
jukimiu áyat, arántia kuítrintin matsataínia 
tukúmeamu asámtai pénker umínkiachmiayi. 
Aítkiasan, nankámuntu aínia, úunt námka 
enentain pénker jukítiaj takuisha yapájtiu 
weármiayi, núnis asamtai kuítrincha 
pachínmaka ishíchik wainiákmiayi (Thoumi y 
Grindle, 1992). 

Uwí 1992 nuyá 1995 ámunam, enentai 
yapajkiár takat júkitin juármanum, yajaúch 
takat najánkamu asakáktin, Ekuatúra 
tumáshrish itiártin juárnak, nekas yajánia 
kuítrintin íi kuitri itiárarmai, túmawain takur 
íi kuitri tárain tusar pénker íisma átiyauyi 12 . 
Yajánia kuit itiákur y tépakmari uchich 
najánat tamá ámai. Núna túruiniak, “yajá 


12 Kuitia kakármari nunkach itiarma áma nú, warinkish warain tusar turamu ámai. Inkisa kuitri apátka íisam júnis 
juákmai jimiará nupanti (sucre) chikichik inkis kuit. Jú turamuka México tura Argentina nekápsamu aíniawai. 

nunkanmaya irúntramunam kuít waitmátai” 
tamanum (FMI), chichasár Ekuatúra tumáshri 
itiártin enentai ámiayi. 

Túrunki weák, nunká macharí surútainia 
pachítkiamusha ankan ajantsamai, turuneak, 
Ekuatúr nunkanmanka, yákesh akúpkashma, 
ankán enentaijai takákmatai atí tusar enentai 
juámu ámai. Tura irúntrar takákmamu 
Ekuatúrna aíniaka surúkar, chíkich 
umuchkámu áarti tama enentai juarnakmiai. 
Nú turuneak, yamáram enentaiajai 
yapájniakmai, túrasha nú takat túramun kuít 
enkemeakuisha itiurá kuit métekrak 
sunaísamusha átiniaít núnaka kaj inmátkiarmai. 

Nútiksan, uwí, chikichkí nupanti usúmtai 
washim usúmtai náwe aíntiuk (1994) 
ámanumsha, yamáram kúit chichamnum 
umíktin papí umpuárarmai, nuínkia, kuítrintin 
irúntaru aínia, kuítian umuchíniash ankán 
ajatán juárkiamiayi, túrak, nekás kuít 
umúchman ni wakeramu najanawarmai, 
aítkianiak, kuítian pénker umúchkiarat tusar 
chichámrin apújsamusha nishá irúntrar 
takákmatan juárkiarmayi. Túruiniak, kuítian 
ninki ikianaiyak yajaúch amájsarmai, tumak 
íi nunkén pujámush itiúrchat wainnikmai. 

Túraitiat, Ekuatúra úuntrinkia, chicháman 
jú irúntaru (Social Cristiano), níi 
enentaimmianak najánin ainía nújai jimiarta 
ása yajáuch najánta nankamawarmai. 
Túmainiak, aents matsataínia yaíntin 
enentaikia atsúmiayi, núnis weákui, tarímiat 
aents tura chíkich aents tuakáru imián 
yaínchamu aínia irúntrar; shiríkip akíkmamu, 
nunká macharinia najánkamu aínia 
(ekemátia), kuítri wákain tusar aítkiasan ashí 
penkéri takákma chikíchna ajasárain tusar, 
itiúrchat wénakui wajátrar tsurínkiarmai. 

Kuit chicham umúchiamu, uwí chikichkí 
nupanti usúmtai washim usúmtai náwe aíntiuk 


(1994) ámanum, 25,4% kuitia itiúechatri 
nunká tarámiayi, tura máshi irúrar íisám 
pénkeri júnis wakamai (1,2 PIB) turak 
chikichkí nupanti tsénken washim 1.700 
amúchat kúit juákmiayi. Aíniak kúit 
chichamsha tsakakí wéa aínis ámayi (Arajuno 
1999). Nú tsawan núkap takatnum yapájkiatin 
najánnakmai, aítkiasan kúit aents yaíntin 
tusar núkap ajápachtin tamash najánnakmai, 
arantia kuítrintin aínia íi nunkén nunká 
macharí júsarti tamancha najánawarmai. 

Nú majat enentaijai takákmainia ásar, náwe 
(10) Ekuatúrnum irúntrar takákmatai aínian, 
kuítrintin yajánia umúchkiarti tusa 
surúkarmai, chikichkí washim ujúk náwe 
yarúsh (168 millones USD) amúchat inkís 
kuítjai (Nazmi, 2001). 

Pénker irúntrar, enentaímsar takát júkichma 
asamtai, chichamjai nuamták mánait 
juárnakmiai. Nú mániamuka aents 
mátsatkajainchu, ántsu kuitia nérenniuri aínia 
nuamták, nú núkap takurmástai tusar 
túrunaiyawarmai. 13 

Chikichkí nupanti usúmtai washim usúmtai 
náwe uwéj (1995) amunámunam, chicham 
pénker irúntrar ejékai tusa, Ekuatúra úuntri 
untsúmkamai, takát chicham pénker ejérar 
ashí aents takákmainia yaíntin átin enentaijai 
(Ibarra 1996:19). Nú ajápmanum, atsá tama 
uwéj náwe yarúsh tesamu aents (58%) 
awákmakmai, nú papí nakítramu juákmai. 
Turna nankámasmanum, úunt námak pujánt, 
yajaúch takákmawai tusar papí awankím 
Ekuatura úuntri pátatka ipísrarmai. Nuí, áya 
kuítiak enentai métekrak áchatin papí 
júsarmaka asakántramai. 

Pénker amajsátaj tama enentai juámunam, 
chikich itiúrchat inkiúnakmai, Ekuatúr 
nunkanam yawín chichamrínsha, kuítrincha 
(petroecuador) juákmai. Kuít enkémuncha, níi 
náarin enkekár amájuk, chikichkí nupanti 



13 Iniákmamu, nuámtak mánai matsámas níniuk najánachma jú aíniawai: chichátai tura tsurámat ekématai, 
najánatarum jú tama ámanuman (CONAM) Irúntramunam tepakma pénker iwiarta. 

usúmtai washim usúmtai náwe uwéj (1995) 
uwí ámunam tumashri tsénken náwe 
(70 USD millones) amúchat nupanti inkís 
kúit jeámai, nú itiurchatak yamaísha 
iwiárnatsui. Túrunamtai, yajá nunkanmaya 
kuítrintin íi nunkén takákmainia, núkap 
émkarmai, túrunamtai nekás Ekuatúra 
enentaímmia wakéramuka ukúnam juák, 
yajánia aentsu enentaímmiari, túruiniamuri 
páant enkemki támiayi. 

d. Yapajniátin enentai, itiúrchat waínma: 

Kuít chicham pénker juáchmanum 
Chikichkí nupanti usúmtai washim usúmtai 
náwe tsénken juárki j imiará nupanti 
(1997/2000) uwí nankámasmania nuí, Ekuatúr 
nunka itiúrchatan waínkiaiti: J imiará aents 
Ekuatúra úuntri anaíkiamu jíkír ajápamuiti, 
júka kasámkaru ásar yajá nunkanam pisaráruiti 
sepúnam enketáwarain tusar. Tura ekuatúrnum 
aents kuítrintin tura kuítrincha tuakár 
matsataínia íi kuítrijai émkachmin asamtai 
nuamták mániamu ámai, túrunki winiak inkísa 
kuítri íi nunkén umúchkiatin nakámnamai. 

Chikichkí nupanti usúmtai washim usúmtai 
náwe ujúk (1996/97) juarki usúmtai náwe 
tsékent uwí ámunam, Bucaram Ekuatúra úuntri 
náamak, nekás aents irúntramun yaíntatjai 
tusa takatán juárkimia, núsha, ímiatrus kuít 
waínkiatniun yaímkiachmai, áyatik 
Argentina 14 nunkanam kúit takatán juínia 
núnis túratsa Ekuaturnum wakérusmiayi. 
Aítkiasan, súmamunam akíkmashtai jurúki 
weák, imiátkin sumamun kuítri iwakmai, turak 
Ekuatúra pénkeri takákma aíniansha yajánia 
aents umúchkiarti tura nunká macharísha 
junásti tama chichaman najánkamai. 


Nú enentaijai, tímiatrus takatán jukítiaj táyat, 
yaúnchu kuítia nérenniuri ármia nújain irúnar 
takákmatan juárkimiayi, tura nuí kúit 
wainmancha áya tsuér nunkanam (Guayaquil) 
aents matsataínianak yaíntinian 
enentaintusmai, turna asamtai tarímiat aents 
métek enentaichu asámtai, chichamjai 
manaítian nankámawarmai, nekás métekrak 
pujústaj tama enentaijai. 

Túrak takát juámunam, níi wakéramun 
najantan nakámawarmai, áya níniunak tura 
kuítrintin aínia nújain irúnar takákmatan. Nú 
enentaijain itiúrhat najánki weákui, aítkiasan, 
núkap kuít kasámeamu írunu asámtai, tarímiat 
aents irúntraru, chíkich aents irúntraru imiant 
yaínchumu aína nujai wajátrar, Ekuatúra 
úuntrinkia jiikí ajápawarmai, uwí chikichkí 
nupanti usúmtai washim usúntai náwe tsénken 
(02/1997) amuámunam. 

Ekuatúra úuntri ajápnamtai, aítkiasan núsha, 
áya kuítrintin irúntraru aínia nuí páchitkia ása 
(social Cristiano) itiúrchatan núkap 
wainkiámai, aents núkap tuakáru aínia nújai, 
tura nunka emésmamu áma nújai tura ashí 
náamkaru aínisha yajaúch takakmatan 
juárkiaru asamtai. Aítkiasan, kakáram 
chichamjai tama ása úunt kuít enkemtain 
yainkiarmai 15 , uwí chickichkí nupanti usúmtai 
washim usúmtai náwe (1998) amuámunam. 

Uwí, chikichkí nupanti usúmtai washim 
usúmtai náwe usúmtai (1999) juármanum kuít 
chicham nunkách ámiayi, túmak kuít 
umuchkiatin itiúrchat ajásmai. Kuít 
muchítman íin anaíkiamu aíniasha esétrar 
yaíncharmai, 16 kuítian ikiámin aínia nuna 
suiniaksha. Núna túrutsuk áya, arántia yaímin 


14 kuít chicham akupma: kuít chicham umpuárma yapájkiatin, kuit yajá ikiúsma ámajai íi kuitri métek najána 
takákmastin, turúneak chikichik kuitia aítkiasar émkatin (Romero, 1999). 

15 Chicham umputainiam, papí umpuarmá júnis jinkimiaí: kuitia nérentin emésmak níniuri takársachmin tura 
atánkichmin tura nuná awáj irarmatai asúkratin aíniansha kakármari atánkiarma, níi wakéramu turawártasa, núnaka 
jú irútka turawarmai PSC. (Papí áar iniákmau Vistazo No. 779, febrero 2000). 

16 Jú túramuka anaíkiamu uwí usúmtai ámanum túrutan nankámawarmai, nekáska: jú uwitínl996 kuitia amáu Banco 
Continental tíi núkap kuit sunásmai, núna nérenniurinkia kuitia kasámak pisarmai jú nunkanam Miami (Ecuador 
Debate No. 47, agosto 1999). 

aínian émtikiar tura íi kuítrincha eménkar, 
inkís kuítian enkeátai ákik itiúrchat ajasaí 
tusar najánawarmiayi. 

Náse nantutin, uwí chikichkí nupanti 
usúmtai washim usúmtai náwe usúmtai (1999) 
ámanum, aents kuítrincha aínia núkap 
ajásmai, nuí kuítian ikiurmásaru aíniasha 
itiúrchtan waíntrarmai, júsatniun suritkiámu 
ásar. Ekuatúrnum úunt kuítian chichámrim, 
kúit ikiutain, kuitian najanmantiki wémai, 
aítkiasan yainmái kuítia ikiamin aínia 
mesekáru nunásh, nú túramujai íi kuítri núkap 
tarámaitura menkákamai. 

Tura úunt, mash ákik waitmatai nunka ajakí 
weákui, yajaúch ajasaínk tusa enentai jurusuíti, 
nekáska, kuítia nantujé árak chichama 
enketsúk áya kuít emésmakchatniunak 
émtikiamai, nújai kuít wainkiátai tusa. 17 
Turash, kuítian émtin aínia nú níi yajaúch 
turutai tsupírnaktin tujinniákmai. 

Uwí, j imiará nupanti (2000) ámanum, 

Ekuatúr kúit chicham tura níi úntrís itiúrchat 
waínkiarmai. Chikich kuit enkeátai tama 
enentai pénker iísma ámai túrasha nekás 
yajaúchiri iwiárkataj tama enentáichujai. 18 
Kuítia yajaúchiri wakámai (100%) Ekuatúra 
kuítri inkís kuitjia yapajiátak tamaka junís 
juákmai (1 USD: 25.000 sucres). Shíchik 
tsawan nankámasmanum, Ekuatúr tépakma 
penkéri (59%), tumáshrin (60%) tura (70%) 
mash kuít takákmarin, umúchtan nankámamai. 19 

Takát jukímiu iisám, Ekuatúrnum pénker 
takákmachma, tíi itiúrchat amájma pant ámai, 


túmak íi nunkén kuít pénker umúchkachma 
nékamu ámai. Tura nekás yajaúch 
najánamuka, yajá nunkanmaya kuít ikiámsamu 
tumásh írunu, ashí aentsu tumáshri aínis 
ajasuíti, awaínkir amúkchamnia (Izurieta, 

2000, en Ramírez, 2002). 

Nú itiúrchat nankámamunam, kúit íi nunkén 
enkémuka, aents yaíntinkia ishíchik 
akantúkma ámiayi, túmak ashí aents yaíntin 
tama enentai umínchamiayi. Túrunki weák, 
yamáram enentaijai émkatin tura pénker 
pujústin aents tuakmánum, támaka, ankán 
juákcharuiti, umínkiachu aíniawai (Vos, et.al, 
2000 y Ramírez, 2002). 

Ií nunkénka, inkís kuít enkemá, itiúrchat 
amájkartusmai, núnaka úunt náamka 20 
tsankámka asamtai aínis juárnakmiai, túrasha 
nú takatka áya kuítrintin aínianak yaíntin 
enentaijai túruneak, nunák ikiakararmai. 
Túrunamtai, ashí tarímiat aents tuakma 
wajarármai, tunkíniam, úunt náamka 
pujutaíniam, tsawant j imiará náwe chikichik 
Etsa nantu, uwí j imiará nupanti (21/01/2000) 
ámanum, pénker takat juáchma asamtai, suntár 
tura tarímiat aensjai irúntur, chicham 
jutainiam (congreso) irúnar Ekuatúra Uúntri 
jiki ajápawarmai. 

Nú nankámasmatai, yamáram náamka, 
tarímiat aents wajárma itiúrchat ámanka, 
sútarach tsawannumak kuítian pénker 
umúshtan juárkitniun nankámamai, túrasha 
inkís kuitniaka emenkátsuk, yajánia kuítrintin 
irúntraru nunká macharín ukuínin aíniajai 
takákmat juárkimiu ámai. Tura Ekuatúra 



17 Jú uwitín 1999, takatan amáu 2500 epénnarmai (úunt tura uchích takatá amáu, páanma, marunchi tura namaká aráu 
tura ipiampafn). Nú uwí amánum takát atsá júnis wakámai: 9,2% 1998 - 17% 1999 (Romero, 1999). 

18 Inkis kuít enkémeachu ámanuman, Ekuatura úuntri chichák nékacheata nájaneaji timiáyi, nú turámusha yamáram 
anaíkiamu awákeki túramu ámayi. Alberto Acosta júnis ujátmaji: inkis kuít enkeámuka waúrkamujai turamuiti, nú 
tamanká Mahuad ni yaíntri nekásati timiái jú papí etsérin Folha de Sao Paulo (17.1.2000) Aítkiasan, Mahuatá amíkri 
Oswaldo Hurtado CORDES nérenniuri táwai, íinkis kuit enkeámuka nékachiata tura unuimiátrachmajai túramuiti 
tawaí. (....). 

19 Acosta A. 2000: 14; Banco Central del Ecuador, 2000: 43. 

20 Inkis kuít enkemáttawai tamá j imiará tsawán ámanum, Mahuad níi pénkeri íisma wakámai. Aítkiasan, irúntraru PSC, 
PRE tura DP inkis kuit enkématin yayámu asámtai, itiúrchat nú takat juámunmash waíniakchamai. Kuitia émtikin 
tura warínkis najánin aínia wakérukma asámtai. (Revista Gestión No. 67, Revista Vistazo No. 667). 

imiátkintri surúktin enentai takákmas 
émtikiachma juákmai, tura chíkich turataj 
tamash aín juákarmai, chíkich uúnt enkemá 
túrati tama asámtai. 

Ekuatúrnum inkís kuít najánamuka máshi 
yajaúchikia áchamiayi, nu kuít 
najánamanum, nunká macharí súramunam 
akíkri núkap wáka asamtai, j imiará nupanti 
chikíchik uwi ámanum, tura, nunká macharí 
jutai jintí najánma asamtai, (oleoducto) 
nú túramunam kuít núkap enkemá, tura 
aítkiasan umuchnákmai, uwí tsénken 
náwe nankámasujai apátka ámanum 
(Larrea 2002). 


Ii nunkén inkís kuít wayámtai, imiátkin 
surútmatai aíniasha kuítrisha wákarmai, aíniak 
yajá nunkaman surútmatai aíniasha itiurchat 
ajásmayi, warí núu kuítjain sumanú ása, tura 
chíkich nunkanam surutai aíniajai métekcha 
asár itiúrchat wainkiámji. 

Yamáram kuít íi nunkén umúchiamujai 
itiúrchat wainkiámji. Nekápma súramujai 
íisam núkap takákma (1458 USD miillones) 
uwí (2000) ámanum tararmai jú uwitin (969 
USD millones 2002) (31 USD millones 2003). 
Núu íisma ámanum, nunká macharí surúneak 
íi kuitri núkap wakámai jú uwitin (1.448 USD 
millones 2004/2006). 


Nakumkámu 4.2: Surúkma nekápmar iniákmamu 2000 -2006 



Júkma: Banco Central del Ecuador. 
Najána: SENPLADES. 


Túraitiat, nunká machári súrachma nekápkari 
nunká táraiti, túmak uwí j imiará (2000) nupanti 
ámanum, tsénken wáshim j imiará náwe yamsh 
(728USD millones) wakamai nuyá uwí j imiará 


ujuk (2006) ámanum, nú núkap wakámai 
menaíntiu nupanti tsénken washim nawe 
aíntiuk (3714 USD millones). Nújai íisam, 
íi súramu kuítia núkap enkeák yaímkiachuiti. 


34 


Najanamu 4.3: Yáwichu surúkma nekámamu 1990 - 2006 



Júkma: Banco Central del Ecuador. 
Najána: SENPLADES. 


Nú itiurchat waínnia asamtai, kuítian najánin 
irúntrarua núsha, tímiatrus kuítian 
najánatniun jeáchmayi tura aítkiasan, yajá 
nunkanam súramu kuítrisha núkap nunká 
tarámai. Túrunamtai, wámusha, túrunachu 
asámtai, arántia súmau aíniasha núkap kuítian 
wainkiacharu aíniawai, túmak íi súramusha 
nunká táramai. Nújai, chíkich nunkanam 
takákmamujai métek ajástin jeáchuitji. 

Aíntsan, kuít chicham juámunam, j imiará 
itiurchat wainniákuiti: émkak, j imiará nupanti 
jímiar uwitin, kúit pénker umúchkiatin, 
umíktin papí, uwí j imiará nupanti jímiar 
(2002) ámanum, áarma nújai métek 
júnákchamai (LOREYTF). Nú papikia, áya 
kúit arántia íkiammanak enentaímtak, inkís 
kuít itiúrchat weák, aents irúntrar 
matsatáinianka yaíntin enentaikia takúchmai. 

Chíkich itiúrchat wainkiámuka, kuít pénker 
umúchkiatin tama papí aármajai métek 
junakchaimai. Jú itiurchatka, kuít ikiamsamu, 


tumashmakma núkap akíniuk, aénts yaíntin 
tusar tesármanka tsurínkiaru áarmayi, núna 
túruiniak, kuít núkap áti tusar nunká níniuri 
irúnainian núkap surútan juárkiarmiayi 
(Falconi y Jacome 2002). 21 

Ekuatúrnum kuít waínmaka tí nunkach 
ajásmai, inkís kuit núkap wáka asámtai íi 
aents kuítrincha juárarmai, takátsha, 
waínkiachmin ajásmai. 

Ekuatúr nunká tépakmanum inkís kuít tsakámu 
nekápmamu aúka, nekás irúntrar émkatin 
enentaijainkia najánachmauyi, núnis asámtai 
itiúrchat wainiákmai. Nú takat juámuka, áya 
níniunak kuitian enentaímtin tamaiti. 

4.1.5. Surúktin urái juármanum: 

kuít máshiniuk najánarma? 22 

Uwí, jimiará nupanti menaínt nuyá j imiará 
nupanti uwéj (2003/2005) ámanum, irúntrar 
pachínin aínia (Sociedad Patriótica) tura 



21 Nunká macharí júkitin najánamu (OCP), kampúnin mesékmin tepákmanumani (Mindo), páant jintíntramji. 

22 Jú Cakát chicham etsérmaka jú timiatí Andrade P., 2005. 

tarímiat aents irúntramu (Pachakutik), aéntsu 
yaíntin enentaijai námkamayat, yaunchu 
anaíramu takatán pénker júkicharu aármia 
núnisan najan tan juárkimiayi. Túmak, tarímiat 
aéns irúntramun yaíntin enentai najánamusha 
umínkiachmayi. 

Ashí nunkanam kuítian ikíamin irúntra (FMI), 
Ekuatur nunkajai antúrnaikiatin papí 
najánamu aú asámtai inkís kuítkia túke 
émkamiayi. Túrak, nunká macharín kuítrin 
iwiárkarmai. Aíntsan úunt nunka irúntrajai 
(EE.UU) aúj matan júareak aénts “yajaúch 
amájkartin aínia” (guerrilla) takát (Plan 
Colombia) taman j imíarkarmai. 

Túmaki weák, antúrnaikiatin atsúmai, nekás 
ankán ajásma enentaijai jukitin, turna asámtai 
tarímiat aents irúntraruka kanákiarmiayi. Ashí 
aents matsataínia yaíntin enentai atsá asamtai, 
ashí irúntraru aínia wajátrar, Ekuatúra úuntri 
anaíkiamun ajápawarmai, uwí j imiará nupantí 
uwéj tuntiák (2005) nantutin. 

Nú tsawannumka, takat juámunmanka 
nuamták (Sociedad Patriótica) takatnásh 
sunaísarmai. Tura nekás kúit 
chichamrutainkia, kuítia nérenniuri aínia 
nunák anaíkiarmiayi, túrak ninki kuítian 
umuchkí weáruiti. 

Takákmakur émkatin, ankán enentai antar 
tamajai támaiti, súramu ikiakámu pénkeraiti 
tamaíti, turasha núu chicham juámunmanka 
áya súriniak aínia nuínk kuítkia juáwai, nu 
túramuka juní íismaiti: 

• Ekuatúrnum, úunt tura uchích árakmau 
métek juákcharuiti. Nú emtikmanun, 
áya marúnch tura kukúj 23 takaták 
émtikiamuk ámai. Túruneak, núnka 


pénker arákmamniaka ishíchik aentsu 
uwején juákarmai. Túrunki wéak, 
takákmamunmash pénker íischamu tura 
akíkchamu ámai. 24 

• Chikichkí nupanti usúmtai washim 
usúmtai náwe aíntiuk (1994) uwítin, 
kúit chicham émtamu mashi nunkanam 
enkeámujai, Ekuaturnumka kúit ikiutai 
epennármai, uwí (1998/2000) ámanum. 
Túruneak, íi nunkén úunt kuítian 
umuchín aínia pénker íirsatin itiúrchat 
ajásmiayi. 

Úunt kúit juámunmaka, pénker 
umúchkachmajai núkap itiúrchat 
wainkiámuti, kuítia takákainia, tura 
takákainiachu juarmai. Aítkiasan, 
tumásh awaínkitin núkap asámtai, 
Ekuatúrnum pujátikia tumáshmakar 
juáku aíniaji, tura kuítrintin aíniaka 
núran émkaru aíniawai. Núnis weákui, 
Ekuatúr nunkanmaka, nunká níniuri 
aínia núkap surútan juárkiaru aíniawai, 
núkap kuítian wainkiátak tusa. 

• Ashí Ekuatúrna aínia, takákmari tura 
kuítrisha tumásh akikmáktinnium 
iniánkakmia ámai. Turna asámtai, kuít 
wainkiár tumásh akíkmakar amúktai 
tusar, j imiará nupanti (2000) uwí 
ámunam, tíi núkap nunká macharí 
surúktin juárkimiu ámai. Nuyá yajá 
nunkanam kuítrintin aíniajai achiniaír 
takákmat juárnakmia. Túramunam kuít 
núkap wainkiámuiti, turasha, íi nunkén 
najánkar surutai sumákchamu ása, íi 
pénkeri takámtsuk surúkma aíniawai, 
tura nú kuitkia tumásh akíkmamu 
asámtai, chíkich aents arántia kuítrintin 
ikiakárma ámai. 


23 Jú uwí ámanum 1990-1998, kukúj súramu kuitri (FOB) júnis tíi wakámai U.S. $ 13.598.000 - U.S.$ 161.962.000. Jú 
uwitín 1998 kukúj súsarmu máshi irúra súramunam júnis íisma ámayi 5% (Larrea, 2004; Korovkin, 2004, juka 
Ekuatura Kuitri waínin támanumia étsermaiti). Jú uwí 1998 ismánum kukúj arámu 36.000 aentsu takátan súsarmai. 
Aítkiasan, jú uwí ámanum (1990-1998) Ekuaturka kukúji majat súrin tama nekáska tíi núkap súrin ajásmai manaín 
tíi súrin aínia nujai íisam (World Bank, 2004: 87). 

21 Pantam ará súramusha nú uwitinkia tíi ipiampántramai, takákmastin yúpichu najánamu asámtai, nekáska aentsu 
takátri shíchik akiámujai. 


36 


Nunká macharí súramunam kuít núkap 
wainkiámujai, ekuatúrnumia aents 
penké yaínchamu áarmai, áya tumásh 
akíkmaktiniak ámai. 

Ii nunkén inkís kuít wayá, áya kuítrintin 
aínia, umúchiamunmash, 
surúktinniumash níi enentaímmiajain 
iwiárkar, kuítniaka umúchkiaru aíniawai, 
tura kuít umúchmanum íin atsá asámtai 
nánkami túramu áarmai, áya úunt 
kuítrinniuk irúntrar émkarmai. 

Itiúrchat nankámasua núka, nekáska 
juárkiniaíti, nankámantu enentaímia, núnisan, 
kuítrintin aínia irúntrar, nútiksan kanakiár 
irúnki wénak, Ekuatúrnum takát umúchma 
irúnainian nérintin ajakí wéaruiti. Turna ása, 
túke umuchkí wénawai, túrasha tíi páancha 
nuík itiurin áarmia nunischa. 

Túmainiakui, chíkich irúntramusha wantínki 
wénakui, tarímiat aents matsataíniasha tura 
chíkich iruntraru imián yaínchamu aíniajai 
irúntrar chichámprumatan juárainiak, 
wajarmájai, úunt kuítrintin aíniajai mánitian 
juárkiarmiayi, túruiniak, tuákma aíniasha 
menkakí weákui, nekás ankán enentaijai 
takákmastin ekuatúrnum juárnawai. 


4.1 .6. íisma niniúnak 

émkatin enentai júa 

Ekuatúr nunkanam émkatin enentai 
jukimiu náwe uwéj (15) uwí nájanui, nu 
nankámasmanum yajaúch amájkaruiti, 
aents irúntraru aínia níniunak túke 
enentaímturaruiti, túmak ii nunkén kuít 
chicham émkatin támaka, nunká juákuiti, 
aya chíkich nunkanmaya súmamu asámtai 
áya nuke kuítrintin aents najánakaruiti. 

Túrak, takákmamu kuítrish, nunká 
takakmamush pénkercha wainkiarmai. 
Aítkiasan, tíi kuitia achiakush pénker 
akíkmacharmai, tumak íi nunká 
tepekmanum áya kuitniak enentaimtin 
aínia núu páant ajakí weármai, túmak 
pénker íisma tura umímtikiatin tíi 
itiurchatauyi. 

Túruna asámtai itiúrchat tsawant ámia 
nuí (Fenómeno del Niño, 1998) íi nunkén 
núkap emésmakma asámtai, tímiatrusar 
iwiárkatin aénts utsumaínia yaíntin kuít 
atsá asámtai, núkap aents kuítrincha 
juákarmai. Inkís kuít Ekuatúrnum muchítma 
nú itiúrchat itiámujai, núkap uwí nankámasua 
núi kuitrincha núkap waínmaiti. Íístai 
nakumkámu (4.1) iniákma nu. 


Téntakma 4.1: takát jukímiunam núkap aents kuítrincha juákaru aínia, 1995-2006 

- aents tuákmanum íisma - 



Nunkánam 

1995 

1998 

1999 

2006 

Kuitrincha 

Tíi kuitrincha 

Kuitrincha 

Tíi kuitrincha 

Kuitrincha 

Tii kuitrincha 

Kuitrincha 

Tii kuitrincha 

Núnka tépaku 

Tsuér nunká 

36,1 

9,1 

46,4 

16,3 

52,9 

16,0 

40,1 

10,9 

Micha nunká 

41,7 

18,5 

42,2 

21,8 

51,4 

24,7 

33,8 

12,2 

Etsa jíntiainiam nunká (épaku 

60,6 

23,8 

50,0 

22,3 

n.d. 

n.d. 

59,7 

39,6 

Akankámu 

kampuniúnmaya 

63,0 

27,4 

66,8 

33,9 

75,1 

37,7 

61,5 

26,9 

Tuákma 

23,0 

4,1 

28,7 

7.8 

36,4 

8,0 

24,9 

4.8 

Úunt tuákma 

39,3 

13,8 

44,8 

18,7 

52,2 

20,3 

38,3 

12,9 


Júkma: SIISE-INEC, najána INEC, ECV. Núkap uwí íisma. 
Najána: SENPLADES. 

Aíntsan, íi nunkén itiúrchat nankámak 
emésmaku ámanum, kuítia itiúrchatri 
wainkiámunam metek émkachmaiti. Chikichkí 
nupanti usúmtai washim usúmtai náwe juárki 
j imiará nupanti ujúk uwí (1990/2006) ámunam, 
irúntra ENEMDUR íisám, Ekuatúrnumka 


kuítrintin aíniaka kuítri táracharmai, ántsu, 
kuítrincha aents aínia nú waítmamuri ishíchik 
ámai. Nú íismanum, núkap uwí nankámarujai 
apátkar íisám, kuítrincha aínia nunkách juáki 
tura kuítrintin aíniaka núkap émkaru aíniawai 
(Ramírez R., 2007). 


Nakumkámu 4.4: kúit pujámunam ishíchik uwejnúm enkému 


45.0% f 

40.0% ^ 

n 

"" ' 11 

30.0% ^ 

25.0% 

20.0% S 

° ^ n i 1 

10.0% S g 

to ln il ti 1 

lili. 

10% penké Decaí 2 Deoí 3 DedM Deol5 Deoi6 De 

kutts 

ol7 Dea) 8 Decí 9 10%tlikuiM 

«MkMl 

-1990 1.9% 3.1% 4.2% 5,1% 6.1% 7.4% 9 

1% 11.5% 16.2% 35.5% 

-2006 1.1% 23% 3.1% 4,1% 5.1% 66% 8 

4% 117% 16.2% 41.8% 


Júkma: ENEMDUR, 1990-2006. 
Najána: SENPLADES. 


Núnis najánki wemánum, ankán takát juámu 
tamanum, takákmau aínia unuimiáru kuítri 
núkap iwiarkámu ámai, aítkiasan 
unuímiarchaka shichik akikma ámai. Nújai, 
kuit ishíchik uwéjnum núkap juákmai, 
turuneak núkap aents kuítrincha wainkí 
weármai. 25 

Tsakakír weámuka, áya enentaímchamuiti 26 , 
kuít pénker umúchma yaímiawai, túrasha 
métek átinian nekáska yaímiatusi. Aítkiasan, 
takát émtikma tamaka, áya kuítiak 
enentaímtachmaiti, ántsu kuítrincha yaíntai 


tamaíti, métekrak tura takákmamurish yaíntin, 
nekás utsumamuri tamaiti. 

Kúit tépakmanum enkemú, métekrak 
nakárchamu asámtai íi tépakmarin emkachuitji. 
Aítkiasan, takat ipiampamunmash, 
ipiamparma aínia nunaka ninínin irúraru 
aíniawai. Túrak, métek surúkchamya 
amajkáiti 27 . Aents matsátmanum, 
chikíchkimias waítmamuri, métekrak súsachma 
áiniawai, túmaki weák, imiátkin najantai Geni 
íisám, núkap súramu aíniaka máshiniu 
súsachmaiti, jui íistai (4-2). 


25 Nú turamú yapájniachu íismati. Yamaínia juínkia surútai arákmaniaka ni takákma aentsrinkia aíntiuk unuímiarma 
íismaiti chíkich surúkchatin takákmatinia nújai apátka iyámka. 

26 Nishá émma tamaiti, takat nájanmanum nekás impiámpaichu asámtai, tepákmanum yaímiak chíkich maját 
amájkartuiniamunam yaimcha asámtai. 

27 Takatan najánin aínia tamaka, ni súramuri kuitri iwiák súrakush surúta iniácha nuiti. Aítkiasan, súramunam kuitia 
achínia nuka, uchich takatan najánin aíniawai, nuka súramunam tesá juní kuitjai surúktiniati títinian jeátsui . 

Téntakma 4.2: Irurma, níniunak éemta tuákma 2005*: coeficiente de Gini** 


Etserma 

Umútai (1) 

Enkékma 

aínia(2) 

Surúkma(3) 

Kanutai 

jea(4) 

Jeámma(5) 

Súramu 

0,9651 

0,9507 

0,9411 

0,8828 

0,8015 

Takákma 

0,9519 

0,9434 

0,9412 

0,9211 

0,8948 


* Eméskamu kanáwe aínia 

(1) 31 súrin, tsenken surukmarin páant iniákmascharu aínia. 

(2) 97 surin, 46 surukmari iniákmascharu. 

(3) 80 surin ainiamunmaya, 18 surukmarin iniákmascharu. 

(4) 100 surin aínia surutairijai éemka. 

(5) 100 surin aínia surutairijai éemka. 

Júkma: Nekásjukma iámu, 2005. 

Najána: SENPLADES. 


Núnis wéak, ashí nunkanam, aents 
takákmamunam kuítjai tsakámu métekrakcha 
asamtai, áya chíkich nunkánmaya paánt 
nájanma asamtai, pénker nawámnaikiachmaiti, 
kuítsha wíki takurmástaj tama enentai asamtai 
métek éemkachmaíti. 

Tura takurmástin, waitmáktin ankán enentaijai 
núkap takákmantsamu ámunmak, irúntrar 
níniunak takákmau aínia, núkap émkacharmayi. 
Tura antsu nunká macharí, tsurámat aínia tura 
éntsa, sunaísachmin írunna súramunmaka 
núkap kuít enkemáiti ju uwití (1992/1997). 
Túraitkiuisha, aents takákmastinian ashí 
waitmaktinian tujínkiarmai. Túma asamtai, 
chíkich írunu súramujai núkap éemkarmania 
núka jú uwitinkia tíi nunkách tárarmai ni 
ipiampámurin. (Vos, 2002). 


J imiará nawémramu uwí nankámasmanum, 
émkatin takát pénker júkichma ámai, 
takákmakur émkamua áinia waínniawai, 
túrasha takát jukímiuka áya úunt kuítrintin 
kuít umúchmanum mesekáru aíniak, ashí 
aentsnan yaintinian eméstukaru aíniawai. 

Uwí, jimiará nupanti juárkimiunmaya, inkís 
kuít menkákain tusar surúktin enentai núkap 
émtikiamuiti, kuít núkap enkemámtai tumásh 
írunusha akíkmaktin áti tusar, túraitiak nú 
enentaikia núkap mesékmma páant iísmaiti. 
Jimiará nupanti juárki, j miará nupanti uwéj 
uwí ámunam, chikich kuít enkemat tamá 
ishíchik enkemawaiti. Núnisan, yajá 
nunkanmaya súmamu tíi ámayi, túmak 
súramuka tarámai, nú túrunamun iistin 
itiúrchat inkiúamu ámai (Nakumkámu 4.5). 

Najánamu 4.5: yajá súramu nuyá yajánia súmamu 1993-2006 

- nunká macharí súramunam enkému - 



Júkma: Banco Central del Ecuador. 
Najána: SENPLADES. 


Imiátkin tíi súmamu tura súramu nunka 
machirí ishíchik asámtai, íi nunkén súramuka 
núkap táraiti, túmak takát waitmákchamnia 
ajasuíti, nútiksan aents takákmainiaksha núkap 
kuítia waítmainiatsui. 

Nunká macharí súramunam kuít núkap 
enkémusha áya tumásh akíkmamunmak 
ajápnak, aents yaintinniumka, takát 
súsartiniumka yaímkiachuiti, áya nuí 
takamainiak kuítniasha waítmarmai. J imiará 
nupanti chikichik uwínmaya juarki winiáwai, 
íi nunken kuít enkémuka Ekuatúrnumianchu 


antsu yajá takákmainiak níi aentsrí 
akúptuiniamujai Ekuatúra kuítri émkaiti. 
(Nakumkámu 4-6). 

Kuítrintin irúntrar takákmatin, nútiksan 
yajá nunkanmaya íi nunkén enkemáwar 
emésmakar takakmasmaj ai pénker 
émkachmaiti. Pénker irúntrar pujústin 
enentai juámun emésmakma asámtai, 
pénker pujústin atsáwai, másh takúrmaktsuji, 
aítkiasan, chicham juámunam núkap 
mánaitkiamu áwai, kuítrintin nuyá 
kuítrincha junaíyachma asámtai. 

Nakumkámu 4.6: aénts yajá pujuinia, kúit akúpma1990-2006 

Júkma: Banco Central del Ecuador, Instituto de Estadísticas y Censos. 
Najána: SENPLADES. 


4.1.7. Ashi nunkanam itiúrchat 
ámanum, Ekuatúr takatán 
túratin aínia 

Uwí j imiará washim nankámasmanum, núkap 
itiúrchat ashí nunkanam wainniákuiti. 
Itiúrchatka aya kuít chichamnumkechu, antsu 
ashí aíniamunam: arákmat, enentaimsatniunam, 
yurúmak waínkiatniunam, tsurámat takústin, íi 
nunké waínkiatniunam, júka nekáska úunt 
nunka (Estados Unidos) kuítri tarámtai máshi 
itiúrchatan amasuítji. Tura nunkáni aents, níi 
itiurchatri áchanak yamaíkia núu itiúrchatan 
waíniniawai. 

Aya kuitian enentaimtin áinia nú 
enentaijainkia, pénker enentaimsa najánamu 
áminiauyi. Nekás ankán enentaijai, 
ayámprumaktin wakérakrikia, nuamták 
yaíniaiyakur métekrak kúitsha waínkiatniuítji, 
ni pujámurin pénker iwiárkar matsámsarat 
tusar takát shíir enentaijai súsatniuítji. 

Ekuatúrka, nú itiúrchatan nupétkatas, ankán 
pujústin enentainkian aents kuítrincha 
matsataínian tíi itiúrchat amájkarain tusa, 


takákmatan pénker iwiárnatar jukichmai. Nú 
takat iwiámatramuka, sútarach tura esáram 
tsawantin najánkatniun iwiárkaiti. Aítkiak, 
emésmankain tusa pénker iísuiti, nekás nú turama 
ákuinkia itiúrchatka núkap waínkiachma áayi. 

Uwí j imiará nupanti ujúk (2006) nántutin, 
Ekuatúr enentai nankamamai niniúri wainiak 
akúpeak, nú ikiákamu nekáska: itiúrcha 
wainkiámunam, ishíchik kuít máshiniu tama 
waínma pénker umúchkiur, tura pénker 
pujústin enentai juámu ikiakártiniati, turakur 
nankaikíttiaji kuítrincha aínia núrantek 
kuítrincha najántsuk pénker pujústin tura 
éemkatin enentai ikiakákur. 

Núnisan íismaiti, kúit chichamnumka, 
itiúrchat túke inkiúntatji, túmakui, takát 
najánkatin tesárma máshi umínkiashtatui. 

Turna asamtai, awainkir takát júkitin ikiárkatin 
utsúmnattawai, sútarach tura esáram tsawantin 
uminkiat tusar, nú túrakrish pachínma enentaijai 
íi kuítrisha pénker waínkiatai takur, tura íiniu 
arántaku, yajá nunkanmayasha kuítsha 
ikiámsatin átiniaíti, nusha arantúkmajai. 

Kuít enkémma aújmatmanumka, kuít itiúr 
umúchkiatin aínia nú chicham yapájkiatin 
utsumnattawai, tura nú takatka émtikiatniuíti, 
nú túrachkurkia kuít muchítma pénker 
waitmákchattaj i. 

Nuyá aíntsan, nunká macharí júsatin aínia 
núkap chichamrúkma átiniati, tura íi nunkénin 
imiátkin najánkar surúktin enentai ikiakárma 
nuyá ashí írunu tuínkish súrakur, itiúrchat 
najákratatak tamasha nunkách najánmaiti. 

Aíntsan, kuít ajápmanumka, páant enentaijai 
juámu áti tusar, ashí imiátkin kuit 
umúchmanun wárik takákman núkap íwiasrik 
akikmatai aínia nú itiáratin utsumnawai 

Yamáram enentaijai, kúit umúchkiatin 
iwiárnatrar juámuka, tíi utsumkaiti, Ekuatúra 
kuítri umúchma warik túramu tura páantin áti 
tusar. Yajaúch kuít umúchma enentai atsút 
tusar, émkak tepaku aents enentaímturmajai 
takát juákur, arákmatin chichamsha 
ikiakártatji, túrakur itiúrchat ásha nupétkataji. 
Ashi kuítian iwiásmau ainiasha (IESS, Red 
de suguridad financiera, Banca Privada), jú 
yamáram takat juámunam pachínkia 
aíniawai. 

Mash nunkajai achiniaírtin enentai átinkia, 
nekáska surútmaku kuít arantukmajai 
waínkiatniuti. Yámaikikia, chíkich 
nunkanmayajai aújmatma tura súramu 
emenkákchatniuiti. Jú enentaijai 
takákmakrikia nekás yamaram irúntramu 
páant ajástatui UN ASUR tama, yamaram 
enentai turataj tawai. 

Tura aíntsan, ukúnam nunkach kuit taratniush 
iwiarnatratniuti, yajá nunkanmaya yáksha íi 
nékachmanum imiátkinian itiár surúkaraín 
tusar, ashí nunkanam umíktin arantunaiktin 
chicham jusámu íistiniaítji, íi nunké 
tesarnaíyamu pénker waínkiur. Túrachmaka 
íi surútmatairi mesékmiyaiti. 


Ayámprumaktin enentainmanka, áya 
suru tnak tura kuitniak enentai jú aínia nuka 
tsankatkachma átiniati, pénker pujústin 
enentai awajintraink tusar. Aítkiasan, úunt 
kuit umuchmanum manaiyamu akuish tíi 
kuítia achiáku aínia nujaish pénker 
wajatnairatin átiniati, nú chicham 
manaikmanum Ekuatúra kuítri ajápnawai tusar. 

Chicham irúntrar juámunam eméstamajnia 
núka, kuítrintin íijiai takákmainia nú aíniawai, 
núnis ákui yamáram enentaijai irúntrar 
chicham júsatniuítji, núran eméstamki weáraij 
tusar, irúntrar émkatniunam pénker pujústin 
ikiakártiniatji arantúkmajai. 

4.1.8. Aénts pampártintri íisma 

Pénker iwiárnatrar aents yaíntai takurkia, 
jimiará nupanti jimiará náwe uwéj uwítin, 
urutmá aentsuk ekuatúrnum pampárat tusar 
íismait, nújai iwiárnatrar júkitniuítji, núkap 
yapájnia átin asámtai. 

Jimiará nupanti jimiará náwe uwéj (2025) 
uwítin, Ekuatúrnum aents pampártin tama 
íismaka jeáwai náwe tsénken chikichkinin 
(17,1 millones USD) amuchat aents, túmak 
tsawant nankámaki weákui aents pampámuka 
wakár wétatatui, túmakui esétrar pampámush 
íisma átiniaiti. 

Túma asámtai, íi nunkén núkap pampártin, 
íisma áwai. 

Aínis ámanum, iwiákma pujut jimiará uwí 
wakáttui, tumak iwiákma pujut jú (77,5) 
ejénattui. Aítkiasan, uchi kajiámua júnis 
tarattui (20 a 11) jú uwitin (2008/2025). 
Aéntsan, jú uwitin natsa akiyamu íisma júnis 
tarattui (31,2 %-24,5%), tura manaín uwéj 
aítkiasan yarúsh usúmtai wakátui júnis 
(63% - 66%) tura aents katsun júnis wakáttui 
(6'9,3%) 28 . Aínis asámtai, Ekuatúrka úunchi 
nunkéa ánis íisma átatui. 


28 Iismajai, pampámu táraiti tura iwiáku pujústin núkap wákaiti, tumak, úntach wainma núkap átatui jú uwítin (2008 - 
2025). Yamái íismaka, 100 uchi juní uwí 15 achiáku ámanum, 27 aents 60 uwí achiaku aíniawai, nú íismajain úntach 
ajámu jú nantu amúwamunam 54 júnis wakáttui. 

Nakumkámu 4.7: aíshman nuyá núwa akantrámu1982; 2008; 2025 

Júkma: INEC- Aents pampámu íisma 1982, aents pampártin jú uwitin íisma, 2008 y 2025. 
Najána: SENPLADES. 

Jú nakumkamunmanka waínji, aents takakma 
tura katsun aínia núkap ajámu tura úchi 
manáin uwek aínia shichik pampámu, 29 túmak 
ukúnam takákmau aínia tsakakí weákui 
aítkiasan yamáram takatsha uránki wétatui. 
Nújai ekuatúrnumsha takátjai 30 kuít waítmakur 
émkitniusha átatui. 

Túmak kuít umúchmanumsha pénker 
iwiárnaki wétiniaíti. Núnisan náwe tsénken 
(17) uwí nankámasmatai, íintsátawai aents 
náwe uwéj uwín takákainiaka nunká 
tarátawai, túmak, utsúmamuri nunká átatui. 
Tura nátsa nuyá úunt aíniaka níi utsúmkari 
núkap átatui. 

Nuyá aíntsan, úunt aínia utsúmamuri, 
sunkurnúm ímiástinium núkap wakáttawai. 
Júnis íisma ámanum, (1,9% a 3,8%) jú uwí 
takakú aínia (15-64). Túmakui, aents nátsa 
aínia imiástinri tarátui. 

Uwí j imiará nupanti náwe juámanum, úchi 
aíniaka amukár weákui, unuimiátaisha nunká 
ajakár weártatui, tura nátsa unuimiatainkia 
atáksha núkap wakí wétatui, uwí j imiará 
nupanti náwe uwéj juármanum. Nuniánka úunt 
unuimiatai núkap utsumnátawai uwí j imiará 
nupanti náwe j imiar uwéj jeamúnmanka júnis 
unuímiau jeámyaiti (1 983.000), turna asámtai, 
nekás úunt unuimiat núkap chichamprútkin 
utsúmnatawai. 

Jú íismajainkia, aents takákmasmin aíniaka 
júnis wakattawai (2, 2%). 31 Túmak, takatan 
enkemtuawarminiati chikichkí uwí 
nankámamunam, chikichkí washim náwe 
tsénken amúchat aénts. Túma asámtai 
utsumnátawai, chikichkí washim uwéj 
náwe aíntiuk takakmástin waínkiatin. 


4.2. Menaintiú náwe 
chikíchik nantutin, 
aents muchitrár wajárma 

4.2.1. Enentaí yapajiámu: emésmau 
aínia iruntra kakáram 
takákmamu tsuríntiamu 

Uwí, j imiará nupanti usúmtai, tsawan j imiará 
náwe tsénken tuntiák nantutin, tíi núkap aents 
yainmájai Correa tura níi átuari Moreno 
anainiákmai chikichkí júnis ajápmanum 
(51,99%), nújai aents atakesh utsukarmai 
Ekuatura úuntri chicham umpuárma 
emtikiátniun, jú uwí ámanum j imiará nupanti 
náwe menaínt. Ashí aents matsataínia, 
enentaímmiajai, yaúnchu waítsar nankámasma 
íisár, nekás yapajniámniaítti tusa 
iwiárnatramuiti, ashí utsúmamun tura 
émkatniun ikiakárainti tusar anaíkiamuiti. 

Tuntiák nantutin, uwí j imiará nupanti 
usúmtai, yaúnchu anaíkiatin tsawan 
jeáchmanumak, menaintiú kára atirmájai, 
ekuatúrnumia aents aíniaka, tuákma 
najánatniun, yamáram umíktin papí 
umpuártin, tura chíkich aínian, pénker kuítjai 
émkatin taman, tímiatrus uminkiátniun 
najanawaruiti. Nú túratniunmaka, ashí 
ekuatúrnumia áinia, ajápatin tsawantin, 
pachínkiamujai tura pénker iwiárnatramujai 
nú émkatniuka jukámuiti. 

Emkatin enentaijai pénker junáktin asámtai, 
menaintiú náwe uwí, íi matsátmanum, 
kanárchamujai, itiúrchat inkiúnchamujai, 
núnka tesárma aínia nújai métek 
enentaímsamujai yamáram takat atúkmaíti. 
Aítkiasan, tsuér nunká tuákmanum, irúnar 
chichaman jú ármia núsha (PSC), náwe uwéj 
uwitín, jú takát juámun atúkaru aíniawai. 


29 Takámtsuk íisam úchi jú 15 uwí nunkách achiáku júnis taráttui 108.000 (6.300 chikíchik uwí ámanum), takákmau 
tura katsún uwí takákainia júnis wakámu 2.600.760 átatui. 

30 Júni íisma ása, pampámu taráttui uwí 2025 júnis tesámu 51%. 

31 Jú uwitín 2008 júnis aents takákma ámanumia 6.3 millones júnis átatui 9.1 milones jú uwitín 2025. 

Núnka nakumkámu 4.1: Ekuatúra úuntri anaíkiamu iniákmamu 2009 



awákmakma tesé ¡yámu 

I | 0- 25 

26 - 50 

Rafael Correa Delgado: 51 ,9% 


Júkma: Consejo Nacional Electoral. 
Najána: SENPLADES. 


Núnka nakumkámunam íisám, aents muchitrár 
wajárma kakármarinkia, takámtsuk núnka 
tépakmanum waínniawai, túrak yaúnchu akupín 
áarmia núna, tuke awakmá pujú áarmia nú 
aentsnaka nupétkaruiti. Túma ása, kuítian 
umuchín tura akupin áarmia núsha máshi 
tsupíramu aíniawai. Yaúnchu takát pénker 
júkichma asamtai jútikiamuiti. Nekás enentaijai, 
máshi irúntramujai, Ekuatúr émtikiatai tusa 
juámu tama ákui, ashí aents atúkaruiti, menaínt 
náwe chikíchik nantutin aents muchitrár 
wajárma yamáram takat jukitsar. 

4.2.2. Yaitmátai yapajniátin 
tuakár eámu 

Yamáram enentaijai yapajniátin takat 
Ekuatúrnum juámuka, nekaska nunkájai 
émkatin nankámnawai, métekrak takákmakur, 
máshi takúrmakur Pénker Pujústin enentai 
wainkiáttaji. 

Yaúnchu nankámasma iisár émkataj tamasha 
itiúrchat aíniawai. Nú itiúrchat wainkiámujai 


pénker iwiárnarar émkatin tusa juámunmash, 
uwí tuákma j imiará náwe chikíchik (XXI) 
ámanum, kuitrintin iruntar kakaíwiarmayi, nú 
túrunamtai ni kuít umuchtaíri tura 
takákmatairi émtikiarmayi (Harvey, 2007). 

Túrasha, kuítia itiúrchatri wainkiámu máshi 
núnkanam, máshiniu aentsu kuitri achikiar 
penké kuit menkakui ikiámsatniunam, 
arákmatniunam, tura chíkich aíniamunmash 
achikiáruiti, kuitia itiúrchatriya ankán 
ajásmij tusa. 

Yamáram núnka tépakmanum, tuákma 
írunna núsha núnisan itiúrchatan waínkiar 
matsataínia asámtai, yamaram chicham 
juámuiti. Jimiará náwe chikíchik uwí (XXI) 
tuákma nankámasainia nuínkia, áya kuítniak 
enentaímtin anámakar takákmaki kuítniash 
waínki wearmai. Túmak, ekuatúrnumia aents 
matsataíniaka émkatin tujinkiarmai tura 
nukap kuitrincha waínkiarmai, nuní asámtai 
yapajiátin chichaman juákiarmayi. 

(Ramírez F.; 2006:30-44. 

Túma asámtai yamaikia, wajárma enentai 
achikiár, tuakmánumka, takat iwiárkar, métek 
yainiaikiar émkatin enentaijai jusámu ashí 
nunkanam túrunat tama aíniawai. Nú 
enentaímmiaka, kuít waínkiatniunam 
yaitmátai yapajniátniunam, turasha nekáska, 
métekrak émeakur, kuítsha métekrak 
sunaíyakur pénker matsámsatin eámuiti. 

Ishíchik tsawantin, Etsa nantutin uwí j imiará 
nupanti tsénken juárki esát nantu uwí j imiará 
nupanti usúmtai (2007/2009) ámanum, 
Ekuatúra úuntri nú jintia eáwai. Nekás 
yapajniátin enentaijai takákmaki weámka, ashí 
aents wakeramu, ankán irúntramujai émkatin 
aújmatmaka ikiakárma átatui ashí núnka 
tépakmanum. 

4.2.3. Enentaímturar yamáram takat 
juámu: umíktin papí kára 
atirámurijai métek 

Menaintiú náwe chikíchik nantutin, Correa 
ekuatúra úuntri náamak takát jukímiujai, aents 
yainkiártin táma enentai nekás juárnakniuíti. 
Yamáram takat émkatin enentaijai juák, ashí 
irúnainián pénker iwiárak, kuít 
chichamnumash ashí métekrat yaíniaiktinian 
atí tiwai. Aítkiasan, chíkich nunka irúntra 
aíniajaísh nawámnair aújmatuk, ashí takat 
aíniamunmash máshi yaíniaitkin takatán 
émtawai, túrak íi nunké arantúkmajai páant 
najánatsa. 

Yamáram enentai émtiki weámunam, aents 
kuítrintin túke itiúrchat amajín aíniajai 
itiúrchat wainkiámuiti: surútainiam, kúit 
ikiuámunam, kúit umúchmanum, tura chiíkich 
takat aíniamunam. Aítkiasan, ekuatúrnumak 
irúntrar takámu aíniasha, yajaúch amájkartin 
aentsjai irúntrar, úunt náamka yamáram 
enentaijai takatán jukítiaj taman núkap 
tukúmpraru aíniawai. Rafael Correa, yamáram 
enentaijai iwiárnarma awásmia núna umiák, 
takatán kakármajai juárkiniaíti, uwí j imiará 
nupanti ujúk ámanum, turasha niniúnak 
kuitian enentáimtin aínia núsha, pénker 
takákmaschamya awaj aíniawai. 


Tuákma Alianza País, nájanmanu pachíniak 
Rafael Correa ashí aents tuákma yainkiám 
Ekuatúra úutri námak, yaúnchu irúntraru túke 
emesmá pujú aínian nupétkarmai. Túrak, 
yamáram enentaijai yaímkiatnium juák, 
kuítrintin aínia takát juámu nérentin ármia 
nuna tsupíraiti. Ashí yaúnchu nampra aínia 
(Social Cristiano, Izquierda Democrática, 
Democracia Popular) takát pénker júkichman, 
yamaikia yamáran enentaijai yapajia 
émkatnium chichamprawai, nuí pachínkiaíti 
Abdalá Burarám, nuyá Alvaro Noboa, tura 
aítkiasan emésmau aíniamunam pachínkiaíti 
Lucio Gutiérrez (Unda: 2008). 

Úunt námkaka, núkap itiurchatan 
tukúmpraiti, chíkich irúntra aínia nújai 
turasha túke émkaiti. Núkap kuitian kasámka 
ishámtai pujún, Isaís aentsun, j imiará washim 
imiátkinian takúrmakman atánkiniaíti (nántu 
Namúr 2008), tura chíkich, yaímji tusar kuít 
jusámun awétraruiti, túrak nekás ashí aents 
wakéramun nájanu ása, aents muchitrá 
wajárma enentai, ankán ajástin tamajai 
tsupinraiti. 

Uwí chikichkí nupanti usúmtai washim 
tsénken náwe usúmtai ámunam, yaúnchu 
enentai anaíyamunam ámia nújai métek 
tuákma námpratsa wakéruinian nupétkarmayi 
(Prian, Sociedad Patriótica) túra Ekuatúrnum 
yamaikia yamáram enentai awakmákuiti 
(Alianza País). 

Tura Ekuatúrnum atáksha kakáram enentai 
emtikiámuiti, yamáram kára atírmajai, uwí 
j imiará nupanti yarús, namúr nantutin. Uunt 
papí umpuárma jusámu, émtikma jú aíniawai. 

• Tsanká enentaijai kúit máshiniu 
nájanma. 

• Núnka pénker umúchma, atáksha 
núnisrik nájankur. 

• íi nunké, yájainsha pachínkiachu 
nájanma. 

• Yaúnchu iwiárnatramu, yamáram 
amájma. 

• Émeakur kampunin arántuktin chicham. 

• Kampunín tépakma níniuri, arantúktin 
enentai iwiártamu. 

• Ii nunkén tarímiat aents, tura tarímiat 
aenstchajai irúntrar matsátma nékamu. 

• Mash aents kakármajai pachínkiatin 
enentai émtikma. 

• Yamáram nunka, máshi tuákma nájanma. 

• Iniu aínia arantúktin núkap amájma. 

• Yamáram enentaijai émkatin eátkamu. 

• Aénts nuyá suntar aíniajai 
arantunaiyamu átin. 

• Anaítiai papi íwiareamunam uchi nátsa 
náwe ujuk uwi takákainia, yajá 
nunkanam pujuínia, aénts kajérkachma 
sepúnam túke juáktincha matsataínia, 


suntar tura pushú entsáru aínia 
ajápruawartin najánamuiti. 

Úunt papi umpuármaka, yamáram umíktinian 
iniákmawai, utsúmamun, aents matsataínian 
ayámprak yaíntin enentaijai najánamuiti, 
yaúnchu yajaúch takát emésmatai enentai 
ajápar éemkatai tusar aents núkap tsawantin 
irúntra nájanmaiti. 

Núnisam yaúnchu irúntrar tuákma aínia 
iniaísar yamaikia máshi pachinmajai tura 
yamáran enentai enkéamujai “émkatin jintia” 
iwiárnatramuiti nekás tuákma yayámuijai tura 
emeámujai (Téntakma 4.3). 


Téntakma 4.3: Tepakma tura kuit umúchma aentsu iámuri: 1998-2007 (%)* 


Táma 

1998 

2000 

2002 

2003 

2004 

2005 

2007 

Kuitiak ¡ámu wakeramu. 

73 

61 

54 

Aya kuitjiai éemkamyaiti 
tuiyá 




45 

51 

59 

40 

Kuitia niniúnak 
enentamtinjai émkamyaiti 
tu ¡ya. 





66 

59 

43 

Tepákma nekaska 
émtikniuti tuinia. 

25 

30 


23 


20 

38 


* Jú iniákmamu washi uwiniu etsértsui. 


Jú etserma iniákma: Latinobarómetro, 2007. 
Nájanu: SENPLADES. 



Núu enentai jusámujai, íi nunkén wári 
yamáram émma najánatin utsúmnawai, 
tépakma nekáska kuítri, tura émeamun íint 
áti tusar. Nújai métek umiákrikia, métekrak 
enentaímtunaiyakur émkar pujústatji 
(Bresser Pereira 2007). Nú enentaijai 
nájankur júnis jukitniuíti: a) Máshi irúntrar 
nájanmanum, takákmamunam, takát 
takurmástinnium, pachínkiatniunam 
métekrak átin; b) Yaúnchu takámtsuk kúit 
úmuchtai aínia, nuyá íi nunkéyan kuít 
ikiusmájai umúchkatin, arántia aínia nú 
enentaímtustsuk; c) Aya kúit takústinniaka 


enentaímturchamu, ántsu takát 
takúrmakmajai émkatin enentaijai kúit 
umúchkatin; d) Métekrak kuítjai ajasártin 
utsúmamu, yaúnchu uwitin ámia aíntsancha 
(1950 /1980), íi nunké eméskaij tusar 
émkatniuri; e) Uunt kuit chichámpramunmaka, 
kúit waíniamusha íinín ikiurmástin enentaijai 
takákmamu, kúitrintin aínia nú sútsuk 
inínink enkeár takákmamu; f) Pénker 
akantrár sunaíyakur, máshiniu aína 
métekrak takúrmakur, íiniu aínia 
arantúkmajai émkatin enentai émtikiatáji 
(Brasser Pereira, 2007). 

. Enentaímsar eámu 


Ekuatúra úuntri náamak, kuit tura utsúmamu 
suámu émkatin yamáram enentain apújsaíti. 
Uwí nankámaru aínia apátrar íisám, kúit 
enkémeaka núkap wainkiámu aíniawai, 
turna asámtai, yamaíya juínkia, pénker 
enentaímpramujai ashí kuít enkémuka tura 
umúchmaka métekrak sunaísatin tamáiti. 

Úunt irúntraru aínia, kuít umúchman akantár 
núkpa jú aínia núna, yamaikia máshiniu atí 
tama enentain jurusuíti, túrak métekrak 
sunaíyamu atí tawai. J imiará uwítin takát 
juámunam, itiúrchat najánkamu írunun máshi 
iwiárkattsa takákmatan juárkiniaíti, núnisan, 
tuákma Wáshintongnúm, aújmatkarma núnaka 
ajapá nekás íi nunkénuk emtikiatá tusa 
ikiakáwai. 

J imiará nupanti yarúsh uwitin, CEPAL 
íismájai, ashí nunka irúntraru aíniamunam, 
uwéj nekapkanam Ekuatúrka tsakáwa tamaíti 
(6,5% - 2008), áya nunká macharí 
surachmajai. Núnisan, jú jimiára uwítin (Gini) 
íisam, métekrakcha kuít sunaíyamu táraiti 
(0,511 a 0,483; 2006-2008), 0,03 júni taraiti. 
Núnisan tíi kuítrintin 10% núkap tura 
kuítrincha 10% áarmia núsha júnis táraiti, 

28 a 24,5 júnis uwi ámanum 2006 - 2008. 

Máshi nankámasu aíniajai íisár, itiúra yamáram 
naj anaria émkataj tamáit nú wakéramuiti. 
Emkatin enentaikia nankamá tura amúktak 
tamaití máshiniu yaímkiur, ashí aents 
irúntramujai. Nú yapajmia aíniaka, penkéri 
írunu métekrak tesarnaíyamu, nunká níniuri 
aíniasha íniuk nájankur emésmatsuk takat 
júkitin tamaiti. Túrunki weak, ashí írunusha 
pachíntiamu átiniaíti. Nekás úunt nunka, 
tarímiat aents nekámujai chicham juámu 


itiúrchataiti, túrasha nú juámu chickíchik 
tépakma enentaijai júkitniuíti. 

Takámtsuk Ekuatúr nunkanam kúit tura 
émeamu chicham juámuka, itiúrchat nankámasu 
íisam yamaikia ukúnam ankán ajástin enentai 
juámuiti, tura chíkich nunka akantrámu aínia 
nújaisha irúntra junaiyakur émkatai tamaiti. 
Ekuatúra úuntrinkia, nú kakáram enentaijai 
emtikiawai: nunká macharí naj án tai aínia íi 
nunkén túmktinian Venezuela-jai, surútmaktin 
chicham najánamu Chile -jai tura, warinkish 
najánkatniun kúit waínkiatin chicham Brasil-jai. 
Aítkiasan, úunt Irúntra tuákama yamáram 
nunka tépakman páchintkiawai (ALBA) nuyá, 
úunt nunka irúntraru, yamáram enentai 
juámunash emtikiawai (UNASUR). Núnisan, 
chikich imtkajaish chichawai (India, China, 
Rusia, Irán) turasha ashí yajá nunkanam 
súramun íinia, nuyash (CIADI) tamanumiash 
ankán ajasuiti, émkachmin itít ajákui. 

Itiúrchat kuít umúchma ámanum, Ekuatúra 
úuntrinkia ukúnam ankán enentai máshiniu 
takúrmastin, ashí aentsna aínia ayamprak 
pénker pujústin enentain juárki weáwai. Núnis 
emtikiak, kuít máshiniu átin tamanash, 
uniumiátai, tsuámatai, yaímkiatin, aitkiasan 
arákmatai aíniasha chichámprakur, kuítsha 
ikiánaiyakur pénker matsamsátaji tama 
enentain juámun chichámprawai, Jú enentai 
uminkiát takurkia, kúit métekrak tesarnaíyar 
sunaíyamu ákui umínkiatui. Jú takat juámunam, 
máshi patríntramujai émkataj tamáiti. 

Jú turataj takurkia, “yamáram enentai enkeár 
nákap tsawan pujústaj tamaiti. Jú eámuka kúit 
ipiampártin tura akantúnairtin pénker pujústin 
tamaiti, júnis. 

5.Yamáram enentaijai, kúit waitmáktin 
takat nájanma, nuyá pénker pujustai tusar 
akantúrma aínia 


Yamaí úunt náamkaka, nekás aents muchitrar 
wajarmájai kára atírma tama ána nújai métek 
umíktin enentaín takákui, tura nekáska ii 
nunkén matsataínia arantúkmajai, ashí aents 
tuakár núnka nájanmanum matsataínia 
arantúnaiyamu ákui, nekás kuítsha métekrak 
wainkiár, pénker pujústin takatsha eámuiti, 
yamáram papí j imiará nupanti yarúsh (2008) 
uwitín najánamu umpuárma nújai. Jú turatniu 
iniákturmaji, itíur kuít waínkiatniut tura 
nakarnaíratniut núna. 


5.1. Shíir nawámnaikiar, pénker 
pujústin enentai juárma 

Yamáram papí umpuármaka, irúntrar 
matsátmanum, máshi nawamnairár 
matsámsatin enentain émtikiawai. Tura 
yaúnchu enentaímin, enentaímsar áarma 
júna táwai “arantúkma átinkia, aents ankán 
enentaímin, ni enentáimsan méteketji 
títiniaíti” (Rawls, 1999: 11). Nú enentai 
júkitniuka aents sapíjmiamtikiar 
najánchatainti, antsu, ankán, métekrak 
enentaímmiajai pachínkiar najánatniuítji. 

Aents yamáram enentai tura papí umpuárma 
najánawarua núka, ímiatrus níi enentaijaink 
najanacharuiti, máshi aents wakérukman, 
turataj takush chíkich yajáuch túrin ankán 
ikiúchma ása. Turna asámtai, yamaíkia 


yaúnchu umíkchamu asámtai, yamáram 
enentai mashiniu tusa jusámuiti. Yamaikia, 
yaúnchu enentai iniaisár métekrak 
tepákmanum aíniaji tama enentaijai takat 
juámuiti. 

Yamáram enentaikia, métekrak pachínkiar 
takát iwiárnatramu tamaiti, najánkamush, 
nekaska aents tuakmán émtuk takatán 
suátniuíti, yaúnchu enentaikia iniaisár, pénker 
matsámsatin enentai juákur, Ekuatura Papirí 
kára atírma umiámuiti; nunkash, kuitiash, 
takatash, mashiniu pachintiakur metekrak átai 
tusar, núna eáwai jú emeámuka. 

Yamáram amíktin áarma papikia, métekrak 
tura pénker iwiáramu aents matsátma atí 
támaiti. Túrakur, ni takákmari páant 
awajtúsma átiniaíti. Núnisan, pachínma, takát 
juámunam, tura níniu ayamprúktin ámanum, 
émkataj tamaiti. 

5.2. Yamáram enentaijai kúit 
ikiaúnkar tura métekrak 
akántunaikiar, pénker 
pujústak tama eámu 

Aents yamáram enentaijai émkatin takátan 
júkiar matsátmanum, yaíniaikchatin enentai 
ákuinkia atáksha jú takátka meseáji. Turna 
asámtai utsúmnawai, páant jintia ítiur kuít 


't 


49 


. Yamáram enentaiiai, kúit waitmáktin takat náianma, nuyá pénker puiustai tusar akantúrma aínia 


métekrak waíniakur tura sunaíyakur 
émkatniut nú. 

Pénker pujústin enentai eáteamuka, kuít 
wainiákur métekrak nakarnaiyakur pénker 
pujústin eámuiti. Tumáitkiush, irúntrar 
matsátmanum núkap utsúmamu asámtai, nishá 
émkatin eáktiniaíti, tura áya surámujain 
émkachmaíti. 


Nankámasma ámanura, nunká macharí 
surúkma áchamunam, kuit íi tepákmanum 
emtikiataj tamá ámai, turaitiak áya suriniak 
tura úunt nunka achiákuk emkarmai. Ii kuítri 
ememkákmajai tura inkís kuít wayámujai, 
najánkamum sumátai aíniancha, áya kuítrintin 
aíntsuk nerénawar takákmasaruiti tura súrin 
aíniasha pachínkiar nínki émkaruiti 
(Nakúmkamu 5.1) 


Nakúmkamu 5.1: itiúra takat ikiaúnkar íi nunké jukitniúit nú 
mash nunkánam iwiára étserma 



Ekuatura úutri námkaru 



Úunt nunka 

mátsalka 

najanmanum 

tsawánt 

tesákma ainia 



Ikiaúnkatin takat 
juámu 


Gabnel Garda 
Moreno 


Eloy Alfaro 


Úunt anunka, 
yuusa 

enentaimtin tura 
kuítrintin ainia 
akúpma 


Úunt nunka 
ankánt yusa 
enentaimtin 
akúpeamu 


i 


Úunt nunka takústm tura kakaú núkap 
arákmamu nuyá suramu 




Isidro Ayora 


Úunt nunka 
ankánt yusa 
enentaimtin 
akúpeamu 


A 


Ii nunkén imiátkin 
najánat juárma 


Inkiram yajá 
nunkanam 
sútuktin juárma 


Guillermo 
Rodríguez Lara 


Úunt nunka nam 
námka ashi 
nérentm 



Rafael Correa; 


Aents runtrar takat 
enentai yapájinia 


Úunt nunka 
chikichkimiamu. 
tarímiat aents tura 
tarimiat aentsdhajai 



irúntramu 


Irúntrar íi 
nunkenin takat 
juámu, chikidi 
nunka mai 
achiruairar kuit 
waínkiur ashi 
utsúmamu 
yalniaktin 
chicham jukimiu 


Júkma: SENPLADES/ Ekuatúmum, páchíntia enentain yapájiamun iwiárnatar áakmau (Subsecretaría de Reforma 
Democrática del Estado, 2009). 

Najána: SENPLADES, 2009. 

5.3. Kúit ikiaúnkatin enentai 
juámu aínia, nuyá esáram 
tsawantin najánkatin 
akantrámu aínia 

Imiátkin yajá surutai iniaisár, másh nekámujai 
kúit waitmáktin émamkesar nájanma 
itiúrchataiti. Turna asámtai, núkap nuyá 
ishíchik tsawan tesarámujai umínkiatniuti, 
túrasha máshiniu pénker enentaímprar 
yaítmataik emtikiátniuti. 

Ii nunkén núkap írunu asámtai, pénker 
waínma enentaijai emésmatsuk warínsha íinin 
najánatin yúpichuch takúrmakeaj i. Nú 
enentaijai, ukúnam esáram tsawant 
nankámamunam, íi núké iwiákmari nékakur 
tura waínkiur, pénker iwiárkar yajá 
nunkanmania aents iniáktakur íi írutkamurin 
kuítsha métekrak waínkiatin jeáji. Nú 
emeámuka, yamaíya enentai juámujai, 


arákmakar súramu páant amájsatniuítji, íi 
najántairi yajánia enentaímias najánkarua 
aíntsarik túrakur émkatniutji 32 . 

Turna asámtai, takát utsúmamujai métek 
najánkir weákur, kúit wainkiátai tusar íi 
nunkén írunusha eméstsuk takákur, pénker 
pujústin enentai jusámu amíktatji. Yaúnchuka, 
kúit enkémunsha nuamták júkiar núkap 
najátmawar, chíkich aentsnaka ishíchik 
sukártusaru aíniawai. Tusa asámtai, yamaíya 
juínkia “sunaítia enentai ipiampárar”ii nin kuít 
ipiampákur, arákmatin enentai juákur ashí 
waínkiur ipiampámu ákuisha métekrak 
sunaíyamu átatui. 

Nújai yamaíkia, chicham tura takat emésmatsuk 
juáreakrikia, náwe ujúk tura jimiará náwe 
(16'20) uwítin juní emámkesar jukitia tamaiti. 
Núka aíntiuk enentai akantrámuíti 
utsúmamunam. Nakumkámu 5.2 íistá. 


Nakumkámu 5.2: Itiúr utsúmamu yaímkiatniuít nú akantrár iniákmamu 


Tesámu chikíchik 


Tesámu jímiar 


Tesámu menaínt 


Tesámu aíntiuk 



Akántratin takat túratsar, 
juámu enentaijai 
ikiaúweamu. 


Ikiaúweamu métek 
akánteamu, arántia 
sumákchatin enentai 
ikiakámujai. 


Ikiaúweamu aínia 
akánteakur, surúktin 
aínia pénker 
iámu ikiakártin. 


Arákmatai aínia 
yapájiamu 




Imiátkin surúktin 
aínia, pénker juámu. 

L i 





yapájiamu pénker akantar 
íismajai: nékachma áinia nekatai, 
yamáram nájanma, 
nekátai tura najántai aínia. 




Iwiákma nekataín nérentin 
aínia tura arántia 
aents íitiaín iniákmau. 


Najántai aínia 
turutai iniánkamu. 


I+D 

Najántai nekatai aínia. 


Najántai aínia 
yapajniáki weámu. 

! / 


Iwiákma najantai aínia 






Surutai aínia éemta 

Yamáram, imiátin najantai takákma 

Aentsú utsúmkarin yaimtai aínia tura najántai aínia 



Júkma: SENPLADES, 2009. 
Najána: SENPLADES. 



32 Nunká kampúnniuri nekás pénkeri írunuka tura nunká iwiáku suáka jú úunt nunká tépakma Africa, Asia tura 

América Sur tsuirí tura yututáirijai ámanum áwai. Awantsan tarímiat aentsu nekátairijai. Máshi nunká tépakmanum, 
manaín tesamú kampúnin 3 A nuí írunui. Tsuák pachíra najánamu júnis 7.000 tépakma jintiámua nuyá jusámuiti. Nuí 
matsámin aínia arákmatnun, tsuák tura nekátainiam yaímkia aíniawai. Turna ámanum, tíi kuitrintin tsuáka, arákmata 
tura nekámujai najánin aínia nú, tarímiat aentsu nekátairi nérenawaruiti. Aítkiasan, nú nekatai takámunmasha 
akíkcharuiti. Yamaíkia, nú nekatai akínkiar surúta nankámawaruiti. (Boaventura de Souza Santos, 2003:146). 

Émkak tesámunmaka, íruamu tura inínin 
arákmar tura pénker nakárnairatin enentaiti. 
Aítkiasan, chíkich aents sumárkursha nekás 
utsúmamu súmaktin 33 , íniu írunu chíkich aents 
iniáktustin tura matsátka kuít apújtakur 34 núkap 
tsawan kuít waínkiatin 35 tura nekás émkatai 
tamaíti jú takatnumka. Aínis asámtai, arákan 
tura takákmau aínia nekás ikiakartai tamaiti, 
tura aents irúnar kuitjia émkatniun 
enentaímiania atúktin tamaiti, ashí utsumámun 
takurmásar, pénker pujusár yurútmaktin 
chichamjaisha métekrak émkatai tusar . 36 

Aítkiasrik pénker íistiniaítji, kúit waínma 
métekrak sunaíyamu enentai uminkiát 
takurkia, íiniu aínia súramunam kúit achíkma 
tura sukártusmanumia ampiniá chikícha 
uwejént juákain tusar. 

Jímiar tesámunam: íi nunkénin imiátkin 
iwiartai najánkamu aínia ipiámpamu tura 
shiríkip ekematai emésmatsuk najánma 
íntsatniuíti . 37 Túra, írutkamu aíniamunmasha, 
kuít waínma áti takurkia, yajánia aents taíniak 
kuítian ikiú árat tusar iwiártuktin, ikiatártin 
átiniaíti, nú túrakur kúit waínmasha métekrak 
sunaísar, ikiákakur yaíniaiyamu átiniati tépaku 
aentsu kuítri. Aíntsarik, íi nunkénin núkap 
najánkatin utsúmnatin asámtai, úunt unuimiat 
aíniajai, kúit umuniátnunm, nékachma aínia 
nekátainiam ajápnattawai, íi aentsrí unuíyakar 
takat juámunam pachínkiar takákmainiak kúit 
waítmamurisha áti tusar. Tura nú kúit 
waítmamuka, emésmatsuk nunká macharí tura 
chíkich kúri aínia juámunmash átiniaíti. 

M enaínt tesamuka : íi imiátkintri yajá 
nunkanam akupkár tura súmajnia núsha atsutí 


tamaíti. Enentaímmiaka, íi nunkénin 
najántai aínia, ashí aents utsúmamun 
yaimkiárat tamaíti, tura ampiniáka yajá 
nunkanam surúnkat tu enentaímsamuiti. 

Tura aítkiasrik chíkich imiátkin íiní írunush 
surúnkat tamiaiti, áya nunká inítrinia 
juámukcha. Túrakrikia, súramu tura súmamu 
métek kuítrisha nekámu átatui. Kuít nekatai 
tura unuimiátai apújtusma nú ikiakártatui 
núkap takat impiámpartinian, turak chikich 
sumarkatin núkap utsúmnashtatui, nú 
turatniu jú chichamka émtikiawai. 

Aíntiuk tesámunam: nankámeamuiti 
takákmastin emésmachu nekamujai. Nú 
turamuka nekataijai tura íi írutkamurin 
írunu iniákmakur kuít waínma núkap átiniati. 
Unuimiarma takat najánmanum enkeámu jú 
chichamnaka ikiakáwai. 

Jú tamaká nekátniuitji, ankán enentaijai 
émkatniun takatan Ekuatúr juámuka, chíkich 
irúntraru tura kuítrintin aínia nú akuptai 
achatniuti, antsu niniúnak núkap ipiampak níi 
aentsrín yaíntin enentaímmiati, 
túmachuitkiunka, atáksha yaúnchu matsamtai 
núnisrik, ankán enentaijainchu, chíkich 
akuptai jeáwai. 

Nekás enentaijai, kuit wainkiata tamaka ashí 
aents kuítrintin ajasár matsásatin tamá takat 
juámuiti, nú túrakrikia irútra tura tsawan 
íismajai nankánmaiti, ekuaturnum ásha 
mashiniu aentsa atiniati. Núnis áti takurkia 
jimiará najaúch íisma enentai tsupiktiniaíji: 
a) waíniamu tamá utsúmamujai; b) pénker 
najaneámu íistin akantrár sunaíyamujai. 


33 Chikich aents tépaku sumárat iniásatai takurkia jú ikiakártiniati: nunká macharí juámu pachimra najánkatin, jirú, 
tsuák, íi nékamu tura ínkisa mutsúke tura mayai pénkeri surútkin aíniawai. Aítkiasan, takátan ipiampá aínia nú 
ikiakártiniati (jeámtin, yurúmak, namák achit, íniu iniákmat máshiniu aentsna, tarách najánat tura sapát awét). 

31 Nekás ikiakártinkia, kuit tepakma suámu pénker íismajai turátniuti, kuit ikiaúnkatai tusar. 

35 Ipiampámu, suámu tura ajámamu tsurámta kakármarinkia, kampúnin arántukmajai takástiniati, túmawain tusar 
emésmakchamnia najánkatniuti. 

36 Takatan nekás impiampaín tura níi turátniuri jú uwitin 2009 -2013 íisma. 

37 Turna ása, yaímin tesámu nánkameakui kuít núkap susátniuti. 

6. Itiúr takat emtikiátniut jú uwi ámanum 2009-201 3 


Úunt nunkán tepaku émtikiu tawai, pénker 
émkatin enentaijai iwiárnatar jukítniuti, íi 
nunke írunuk ipiampakur tawai, jú uwitin 
(2009-2013); tura, núnisam, chikich aents 
pénker enentaimiachujaish achiniaírar juní 
takakmantsatí tama átiniati, nú turámunam 
itiúrchat wainkiamniatji yapajiátniun 
nakitiaínia nú aentsjai. 

Tura, yaímkiatin takakmakur íi nunkenin ájai, 
juní turatin utsúmnawai náwe jímiar enentai, 
manaínt takat juármanum. 


6.1 . Takat ipiámpamu máshiniu 
nájanma, kú ¡t métekrak 
akantúnaiyamu nuyá nunka 
takurmástinsha, tura itiúr 
iruntrar matsámsatin aínia, 
nú enentaisha paánt amájma 

Aents tuakmánum, nékasen najántai 
aíniamunman, chikich nunka irúntraru aínia 
pénker kuítrin akantín aíniaka núkap tsakaú 
aíniawai, tura, kuítrinsha métekrak sunaíniak 
máshi takurmau aínia núka páant nekámuiti. 

Ekuatúra úuntrinkia enentaímsaiti, nunká 
emésmatsuk takákmatai aínia, imiánkaska: 


núnka, éntsa tura chikich súrakur kúit máshi 
métekrak takústinian. Nú turamunmanka, 
yapajiámujai imiátkin najánar kúit 
takurmástiniati, warinkish najánkar 
surútmaktin, yajánia aents íi nunké íimtiksatin, 
namák ipiampártin, nankámas árak arakmatin, 
aentsú níi najantairi páant amajtústinian, aents 
pachínkiartinian tura ashí nunkánam 
irúnainiajai pénker emésmatsuk takákmakur 
kúit waínkiatniun enentain chichámprutmaj i 
jú takatka. Jú turamuka júnis ákui uminkiáttui: 
kuit ikiameámunam pachintiakur, 
arákmamunam nekataijia tura jitiámujai 
najánkur. Nuyá nekáska, sútarach tsawantín 
surútmatai aínian núkap chichamprúktatui. 
Núnisan, utsúmamu aínia, unuimiátai, tsuak 
chichamnum, jeánu, yurúmkanu, entsataíniu, 
takát pénker juákur aents utsúmamunam 
yaímkiatai tama enentaiti jú takátka. 

Jú takat juámuka, nekáska arákmatai 
chichamnum yaúnchu emésmakma aínian 
iwiárkatniun enentai juáwai. Túraitkiuisha, 
utsúmamu takurmástai tusar chikich arakmatai 
aíniamunam yaímkiatawai: yurúmak iwiartai 
aínian, máshiniu jéa takústinian, tsuámatai jea 
takústinian, chikich takakmatai aínian, 
entsataí najantai tura sapát najan tain nuyá 
írutkamunam yajánia aents kaúnkar irástin 
aínian pénker iwiárkatniun chichamprúktatui. 

6.2. Kúit waitmáktin enentai 

iwiaíyamu, yajá nunkanmaya 
imiátkin aínia sumáktin 
iniaisár ii nunkenian 
sunaísatin tamaiti 

Ekuatúr nunkanam kúit enkému nékamuka, 
áya núnkanmaya juámu nunák kakántraiti, 
turak imiátkin súramunam waínmash ishichik 
uwéjnum enkemú ása pénker pujústin tama 
enentai umíatsui. Núna turak, aents 
unuimiarunka takata suatsui ántsu aents 
unuimiarchanak nukap akikchataj tusa, tumak 
kúit waínmasha nukap sunáiyamu atsá asámtai 
imiátkin jusár súramunmash tura 
súmamunmash timiatruschaiti. Nú 
turámunam, chikich irutka tama umirnawai 
aentsan suramunmash. Nú takákmatka, kuít 
umúchtanam nunkách ájawaiti, turak kuítiash 
ishichik enkemkí tura amukí wémaiti. 

Ánis asámtai, inkís kuitkia anánmamar 
takákmaschamniati, íiniu imiátkin súraj 
núnash, nú kuitiak ása kuítri wáatsui, súraj nia 
núniskete. Turna asamtai, áya utsúmkak 
pénker jukar sumáktiniati, íi kuítri wainkiatai 
tura itiúrchat inkiúnkaij yamaí turá 
ukúnmash túsar. 

Nú itiúrchat iwiáratai tusar wakérakrikia, íi 
nunkénin arákmatin enentaímturtiniaítji, 
turasha itiúr arataj , tuí surúktataj , yá susátaj , 
núsha mash pénker iwiártukma átiniaíti, 
kajínmattsuk arántia sumaú aínia nusha. Nu 
túrataj tamaká, aents unuímiaru takák 
susátniuti, aítkiasrik ni akiamurish 
iwiarkatniuti, turuneak súmamush tura kuit 
ikiuámush áminiati. Jú túrakur, chikíchnum 
pachínkiar surútmajnia núka iniaisár íniuk 
najánamniaítji. Amuákur, kúit chichamnum 
esétrar takát juákrikia, ashí aents matsataínia 
pachíntramujai núkap tsakárminiaítji, túrar 
yaíniaiyamu, métekrak émma páant 
amajsámniaítji. 


Kúit tsakátmartin enentai juámu yaúnchu 
enentaijainkia émeatsui, túraitiak ishichik 
tsawantín ataksha núkap kuit muchítma átin 
eámuiti. Kuítri ishichik ámunmak, yaúnchuk 
takát nankámna asámtai najánat juárnaktiatui. 
Aítkiasan, jú takat júkitniunam, itiúrchat 
áminkia, mash, takat túrat tamá atsá asamtai 
tujinkiámniaíti. Turna ása, tepákma utsúmawai 
nú yapajiátniun, kuit takákmainia yupichu 
súsatin aítkiasan tepákmanun núkap kuít 
iwiásmaktin. 

Takát najátin nánkammanum, pénker iwiárkar 
juárkitniuítji, íi aentsuk takákmau áarat 
takurkí warínsha najan tai aínia nuí 
unuíniaktiniaítji, túrakur takákmamunam 
aents unuimiáku takákmainiak takatnasha 
pénker júkiartatui. Turasha, takát pénker 
jukítsar júsha umínkiatin aíniawai: I) 
takákmatnum nékau aínia, aents núkap 
takústiniaítji; II) yurúmkanam pénker áti tusa 
yaímin áartiniaíti; III) nunka nukap 
emésmamu áchatniuíti; IV) núkap tsawanna, 
takát júkitniun enentaímturartiniaíti; nuyá, V) 
árak aínia aúnash, chikich najánainia núna 
íitsúk níniunak émtikiati. 


6.3. Nekás árak ipiampártin 
ikiaúweamu, tura surutai 
aínia nú pénker íisma, 
tura tuinkísh nunkanma 
akúpma nú íistin 

Arákmatniua nú ikiaúweakur, arákmamu 
núkap nájankur, sútarash tura esáram 
tsawantin pénker enentaímsamujai yajá 
nunkanam aíniasha tura sumátai aíniasha takát 
juámunam yaímniuti tamaiti, nú turamush 
arántukmajai. Yamaí nekamka, íisha íi arákrijai 
chikich najánainia nuí iniákmamkur, túra 
súramush akásmatsuk, mániatsuk, núkap 
tumáshmatsuk, takákmau aíniasha pénker 

akiákur, tura takákmau aíniasha takatán nékau 
áiniakui, kuítjai tsakártin enentai wakeramuiti, 
suramush tura súmamush chikích tépakuka 
ikiakárchatniuti ántsu iniúk sumakur páant 
ajástiniatji. 

Yamáram enentaijai apampártin tamaka, nú 
apampamu aínia, aents kasártsuk tura 
nunkásha emésmatsuk utsúmamush 
amirnaikiatin tamaiti. Takákmakur núkap 
wainkiámuka, núnisan métekrak sunaísamuíti, 
núkap ipiampármanumia. 

Ekuatúr nunkanmanka, kúit apiampámu 
tamaka, ashí árak aínia aú súramunam 
waíniajnia, nunká níniuri súrakur emésmajnia 
nújai métek apátkar íisam. Ju árak aínia 
apampárar súramuka, yajá nunkanam 
utsúmamu núkap ákui najánnawai, túrasha 
súma aínia yaúnchu takatán najanín ármia nú 
yapajiáchma asamtai, túke itiúrchat 
waínniawai, tura arákmau nuyá súrin aíniasha 
ishíchik ásar, chíkich surútmaktak tákuish 
tsankataíniachuk yajaúch amajaíniawai. 

Jú takat juámunmaka uminkiátawai kuít 
waínkiatin yapajniákui, chikich tepaku 
sumártai aínia nú áya nekas utsumamuk 
sumarkur. Nú túrachmaka, chikichkí 
aéntsnumak kuít juáwai, turak shichik 
ipiampánui, takakmainiash núkap 
takakmainiatsui, ishíchik súmamush áwai, 
ishíchik takákmash akíniawai, íniu súmamush 
táwai, túmak chikich táma umínkiattui. 
Aítkiasan nú turamka, inínin kuit juáwai, 
turak núkap ipiámpanui, takákmainiash 
kakáram takakmasartatui, núkap súmamush 
átatui, núkap takákmash áartatui, iniú 
súmamush ikiakáneawai, tumak chíkich táma 
umínkiashtatui. 


6.4. Ashí nunkanam pénker 
enentaijai pachínma átin, 
nuyá yamáram nunkanam 
matsataíniajai arántukmajai 
nawámnairatin 

Ekuatúr nunkanam arántukmajai matsámsatin 
tama aújmatmanumka, tuakmájai najánatniuítji, 
tura chíkich nunkanam matsataíniajaish 
achiniaírar, anénkrattai, yainiaiktin enentaijai 
juákur, íi nunkénken irúntra asár itiúr 
matsatkuria warínmakesh émkataj tusar 
iwiárnarar kuítsha umúchkatin, ií nunkén 
irúnainia nú surútmaktinnium tura 
najántainiam iwiárnatratai tusar. 

Ekuatúr nunka, enentai juámuka yajá páant 
íisma átin tamaiti, ni nunkénin tíi émka ása. 
Nú túrakur chíkich írutkamuj aisha métek 
átai tusar . 38 

Yajá nunkajai achiniaírar pujámu naákam 
iniákmammaka, yapajiákur yámaram kúit 
ikiáutai, akantrár métek sunaítia, íi imiátkintri 
takákma súrakur tamá pénker juámuiti. Nú 
túramuka, sútarach nuyá esáram tsawantna 
takat juámuiti, íi tepakmari ikiákakur, turakur 
yaúnchu túrutaikia iniaisár pénker 
takákmastiniaíti, nunkániní aents matsátna 
nujaí yamaikia. 

Yamaíya enentaíkia, aents nunkáni matsataínia 
nújai yainiaiktin enentai aújmatnawai, nú 
túrakur, máshi irúntrar takákmastai tama 
asmámtai. Nú enentai emtikiátniuka jú 
irúntramujai najánamniati UN ASUR, ALBA, 
nuyá OELAC. 

Ekuatúrka, yamáram enentaijai itiúr ashí 
nunkanam kúit waitmáktiniaít nú yamáram 


I 


38 Máshiniu páchitra: úunt tura uchích tepaku úuntri, másh nunkánmania irúrar takátan jú aínia, anaíramu aíniachu, 
kuitian chichamrin tura chikich aínia. 

chichaman émtawai, núna turak kuitia ikiámin 
aínia núna irúntramun ikiakartaj tawaí, 
suritkiáchmajai nekás utsumaínia yaíntak tú 
enentáimia ása, aents tépaku nekás yaíntin 
enentaijai ni nunkénin ni wakéramurin 
takákmasarat tusa. 

Kúit waítmamusha, chikichík kuítiak nantujé 
najánar takákmastaj tamaíti, nú wakéramuka 
chikichkí kuitiak yúpichuch sunaíyamu 
máshiniu áti tamaíti (SUCRE), nú kuitkia 
chikíchik nájanma ása, chíkich kuítrintin aínia 
akúpkachma áchatui, íi kuítrin ása yúpichuch 
takákmastin wainniáktatui. Nú kuitjainkia, 
chíkich nunkajai warínkish yapajiár 
sunaíyamu, chikícha kuítri ipimrurchamujai, 
irúntrar takát juámunam kúit chichamsha 
métekrak nawámnaiyamu átatui. Tura íi 
kuitrin nájanu tura umúchia ásar ankán tura 
yakésh akúpkachma antsu kakáram 
kuitniúmash átatjí. 

Aya yamáram surutai íi nunkén nájankur, yajá 
nunkanam surúktinsha wainkiattají, aents 
takákmainiasha unuimiákujai, najántaisha 
pénker iwiárkamujai umínkin wétatui. Núnis 
ákui, suramush métek átatui, turá surútai 
chichamash émkatin enentai pénker 
junáktiatui. 

Aíntsarik, waítmamma jurúnu nuyá chíkich 
akikmatai tura surimiámu enkématin 
súmamunam pénker ejekátniuti surútai 
chícham nájanmanumka. 

Tura chíkich, kúit umúchmanum, súramunam, 
atákmasma júkiar súrin aíniana nú emenkákur 
nákak sunaísatin enentai júamuiti, túrakur 
páant pachínma kúitnium áti tusa 
wakeramuiti, yupichu najánkar ashí iruntraru 
kúitian enentaímturar takákmau aínia, nekás 
tepakmajai nishá kuít umuchtai najánawarat 
tusar, nú túramush mash nunkanam 
pampararat tusar. 

Aíntsan, warínkish ipiampamú takakma tura 
suramush yapajiamujai turunatniuti, nú 
turamunmash kuit áa ikushma tura awakeshtai 


yaímiamu utsúmkaiti (jú kuitkia nekátainiam 
nuyá warínsha najántai aínia nú 
unuímiatmanum) ajápnatin aíniawai. 

Ekuatúrka chichámprawai, aents yajá 
nunkanam wekámu ankán átinian, tura 
yajaúch enentaímtawai, pénker iniaíschamu 
tura nakitnaíyamu, túrak táwai, aents yajá 
wearú tura yajánia íiní tárua núsha arantúkama 
átiniaíti. Túrakur, aújmatma, yaíniaiyamu ashí 
nunkanam aents pujuíniajai átiniaíti, tawai. 


6.5. Úunt unuimiatai yapájiamu, 
tura nekátai aíniasha 
sunaíyamu, yamáram pénker 
nekátaijai nuyá yapajniámujai 
enentaijai métek átin 

Úunt unuimiátai nuyá wekatúsar nekatai aínia 
núka máshiniu éemkatin asámtai pénker 
enentaímtusma átiniaíti, máshiniu tura niniúk 
unuimiat akuish éemtai asámtai. Ekuatúr 
nunkaka, úunt unuimiatainiam níi aentrí 
ishíchik pachíniu íismaiti, turna asámtai, 
unuimiat chichamprúktin núkap utsúmnawai, 
turasha máshi pachínkiar unuimiárarat tusar. 

Nú túramunam, unuimiátnum kuít atsawai 
tama aínk tusar unuimiártinnium kuít 
tesarámu átiniati. Nú túramunmash nekás 
unuimiártinia wakéruinia nú susámu átiniaíti. 
Núnisan ashí aents kuítrincha aínia aúsha 
métekrak íisma ártiniaíti. 

Turna asámtai, úunt unuimiat tura úunt 
unuimiatcha irúnainia pénker iisártiniaítji, 
pénkernash unuíniainia tusar, tura nú 
unuimiátjai nunkách juátsuk métekrak ni 
unuimiármarijai takákmamunmash 
iniákmamsarat tusar. 

Nuyá aítkiasan pénker íintsátawai, 
unuímiatmanum níniuri aínia eméstukma, tura 
nánkamas aentsú enentaín enketín aínia nú, ni 
wakéramun najánawarain tusar wainkiámu 
átiniaíti, másh unuimiátnum. 

Úunt unuimiaitai aíniasha, nekás pénkeraiti 
titia tusar, unuíyatairi nuyá unuimiátintri aínia 
nú penker íirsár unuiniat tsankatkatniuti, 
pénkernum íi aentsrí unuimiákarat tusar. 

Núnisan, aents núkap unuimiátra tura 
unuítiainiam núkap takákmasu aíniaka, nukap 
unuimiátan nekátniun jearkámnia aíniawai. 

Úunt unuimiátainiam, yamáram nékamu 
jíikmia aínia núsha, nekáska kúit itiúr 
waitmáktiniaít nú émtamu áti tunawai. 
Núnisan nekás pénker yamáram enentai jiikír, 
nekár íi pujámunam, imiátkin iwiartai jímiarka 
najánkatniunam iniákmamsatin pénkeraiti. 

Chíkich nunkanam nékamu írunna núsha, íi 
nékamurijai apátkar sunaisar pénker iwiárkir 
wétiniaítji, nuyá arántia aents enentai amaínia 
núsha unuimiátrar, arántia akúpkachmajai, 
itiúr pénker iwiárkar nekás takákmastiniaít nú 
najánkamu átiniaíti. 

Másh irúntrar matsátmanum íi kampunniúri 
írunu tíi asámtai, wekasár nekatai, tura chíkich 
nekatai aíniajai, íi kampunniúri kuítri tíi írunu 
asámtai máshiniu tama asámtai pénker 
íistiniaítji. 

Iwiákmanum irúntra nekatai aínia asámtai, 
aentsú níi iwiákmari pénker ikiúrsatniuíti, 
aítkiasan émankesar nekátniuítji emésmatsuk 
éemkatin aínia: najántai, iniánkattai, tsurámat 
pénker emésmakchamu áti tusar. 

Aítkiasan, máshiniu tama ajápramu átiniaíti 
aents unuíniaktai tusar, íi pujámunam utsúnma 
nújai métek íi aentrisha kúit susár 
unuíyakartiniaítji. Tura, nú takat juámunam, 
aents unuimiákar yajá nunkanam weárain 
tusar waíniakur Ekuatúr aents unuimiáku yajá 
matsatainia núsha ikiánkatniuíti. Nú 
éemtakur, íi aentsrí yajá nunkanam weár 


yamáram nekatain unuimiátkarat tusar 
chichamprúkartiniaítj i. 

Amuákur, nekáska Ekuatúra úuntri 
émtikiatniuíti úunt unuímiat 
chichámpramunam, itiúr níi aentsrí tura 
warínma unuiniaktáj nú enentai jusámujai 
unuimiátnasha áti tusar, áya kuítia achiákuk 
unuimiarma tura kuít waintiai aín tusar. 


6.6. Achinaírar, nuyá chícham 
ujanaíyakur, másh aents 
irúntrar matsátmanum 
nekámtikma 

Pénker pujústin tama nájanmaka, aentsu 
enentai iniánkakur nekamujai, ujanaíyamujai 
páant átiniaíti (TIC = chícham iniánkakur 
ujanaítiai iwiárkamu aínia), áya nékamujai 
íniuk najánatak tusarchá, antsu, métekrak 
takurmástai tusar, máshi pachinma átin, íniu 
aínia arántakur tarimiat aents tarímiat 
aentschajai matsamtai émtikiatin, tura, íniu 
túratniuri aínia ayámprakur nekás nájanma 
enentai émtikiataji. 

Ekuatúra úuntri jú uwitin takatán jukíttiana 
núka, meneaintiú enentainiam takákmastatui: 
achiniaíra matsámsatin, inkísa mutsuké 
súratin, nuyá unuimiat yapájiamu, nekámujai, 
ujanáikmajai iwiárkamu átiniaíti (TIC). Nú 
túrakur íi aentsrísha níi penkéri takurmásartin 
aíniasha iwiártuki wétai tamaíti. 

Ekuatúra chinchípnumaní aújmatairi 
tepákmanun mash jeát tura mash susátai 
tamaíti. Aítkiasan inkísa mutsuké sunásartatna 
núsha unuímiat chichamnum takatán juíniak 
nekámujai metekrak 39 jeakárat tusa 
chichampramuiti. Jú takatka j imiará enentaijai 
júnawai: inkísa mutsukén unuímia aínia 


I 


39 Wakérakur unuímiartaj tamáiti. 

yúpichuch wainkiartin, tura nunka uchich 
tesámunam irúntrar takákmainiash (juntas 
parroquiales) tura uchich unuimiataish nekás 
nekatai írutkamu áti tamaíti. 

Máshi chichípjai achiniírar matsátkur tura 
inkísa mutsuké susámujai, unuimiatash pénker 
emtikiamuiti, aítkiasan unuimiátnumia 
jinianash tsankátkashtin tamaíti. Túramujai, 
tíi pénker unuimiátnumash emkattají. Jímiar 
nánkanmanun, unuíkiartin núurant jintiámuiti 
mash unuítai atsá asámtai, aták turamunam 
yamáram j intiámuka níi nekatairi tura níi 
pujutaíri íirsámujai émtiknattawai. 

Tura chíkichka, úunt unuimiat aíniasha níi 
unuíkiartutairi yapajíar pénker najátai tamaíti, 
turar nuí unuimiátainiasha nekás pénker 
unuimiáru jiniaíniak, chícham iniánkakur 
ujanaítiai iwiárkamunam takákmainiak, 
itiúrchat waíntsuk núnka tépakmanum tuke 
takákmantsat tamaíti. 40 


6.7. Yapajiámu mash 
umúchtai kakármari 

Ekuatúra, nunkénkia páant nekámuiti, íi 
nunken takákma súrakur tura páchisrik 
najánkamu sumátai. Ii umúchtairi kakármari 
íismaka usúmtai náwe (90%) jeáwai, 41 turasha 
nú umuchtai kakarmaka nunká macharí 
jíniawai, júnis, usúmtai náwe ujúk (96%), tura 
chikich eméskachu umuchín kakármaka ukúna 
juáwai júnis aíntikut (4%). Nú turamunam, 
umuchtai kakármari wajiaruri súmamu júnisaiti 
(90%) aítkiasan súmanui shiríkip ekemataish, 
utsúmnakui. 

• Núnka emésmatsuk ekemáktin 

émtikiatin: setúrtsuk entsá kakámarijai 
muchitín aínia najánkatniuíti, aítkiasrik 
nunkánmaya, yurúmkanmaya, 


nasénmaya tura etsá kakármari tsurámta 
kakármari najankátniutji. 

• Nunká macharíjai najánkamu súmajnia 
núka, íi nunkénin (Esmeraldas) 
nájankur ishíchit sumákminiaítji. 

• íi nunkénin nunká macharí najánkar 
súrakrikia, súrin tura yaúnchu 
najánachma áya súriniak áama nuka 
ikiuámuiti. 

• Kunkuím wekásatniun tíi utsumín 
ásarmatai, pénker najánatin 
utsúmanawai, tépakmanum máyai 
emésnakain tusar. 

• Kéen aínia nunkách támuri tura 
awájiamuri pénker íistiniaíti, pénker 
iámujai nusha éemtikiamuíti. 

• Kéen aínia, pénker waitmáktai takurkia, 
íi pujámurin tura warínkish najántai 
aínia ai, nekáska takástiniaítji. Nú 
túramunka nékas úunt mátsatka 
iniákmastiniaíti. 

• Kéen aínian aents pénker 
waínkiartiniaíti, ampirmashím takastin 
néka j intintiámu áartiniaíti. 

Uwí j imiará nupanti usúmtai juárkir j imiará 
nupantí náwe menaínt (2009-2013) ámunam 
takát najátin íismaka, pénker enentaímtusmati, 
úunt takat najánkatin pénker emésmakain tú 
unuimiátramujai; nú turamuka unuimiat, awájit, 
chikich aínti tama, itíura najanatniut, kuítrish 
urútma átata nú mash pénker unuimiátmaiti. 

Ishíchik tsawanti utsúmamu, tsurámta 
kakármari pénker iwiárkatai tusar takat juámu 
tamaka émkatniuíti, chikich takat juámu aínia 
núnisan. Iniákmamunam táwai: tsurámtajai 
keen, tura ekemátai aínia tsurámtam núkap 
júkin tusar yapájkiatin aíniawai. 

Amuámunam, íi nunkénsha arántukmajai itiúr 
takakmastataj íniu iwiárkatai tusar, nú 
iwiárnatrar pénker jukítniutji íniu tásaink 
tusar, nekáska tsuramat. 


40 Warínkish najánin ainia nú tíi unuimiármajai nekátai achiáku, túraitiak nukap takákmachu (Katz, 2009:13). 

41 Tsurámta kakármari ajámasma, júnis apátka íismati nunka machári 235 millones. 

6.8. Pénker pujústai takur, nunka 
emésmatsuk úunt kúit 
waitmáktin enentaí jusámu 

Pénker pujústin takat juámunmaka menaintiú 
enentai wakeramuiti: nánkameamuka kúit 
pénker waínkiur, apujeámu, impiampámu 
chikíchkiniu tura máshiniu átiniati. Jímiarka, 
aents metekrak kuit takat juámunam átin. 
Menaínkia: itiúr arákmamu ipiampárar 
kuítiash ikiaúnkataj tamait, nú tímiatrusar 
nekátniuítji yapájiamunam. 

Yamaí aents muchitrár wajárma enentaijai tura 
yamáram papí umpuármajai, kuít ajapátniuka 
nekás utsuma tepaku aínia nui timiati, penker 
matsámsatin wainkiata tusar. Nú túramush 
umíniamuri íisma átiniaíti, aítkiasan 
tumáshmamush nekás utsúmnakui átiniaíti, 
pénker kuít umuchkiátai tama enéntaijai. 

Juármanum iniákmamunmaka, iwiárkamu 
átiniaíti, aents pénker matsámsatin tamaka, níi 
takákmamurijai kuítian waitmáktinian núkap 
tsawantna, nú túruneak ikiúrmastin átatui tura 
nekáska nunká macharí súramujai pachikiam 
éemnaktatatui. Aíntsan nú turamuka eáwai 
kuit ikiúamu tura ajápma tsakartinian, turakur 
úunt kuit wainkiatin aítkiasan takat 
ipiampákur íi aents súsatin tamaíti. 

Jímiarnum iniákmamunmaka, tépaku níi 
utsumamuri susátai tamaíti, pénker áatintri, 
tsuák tura unuímiat nánkanma. Aítkiasan, 
takatnásha takúrmakainiak, kuítniasha 
ikiámsar takákmau árat tamaíti. 

Menaíntiunam enentaímsamuka, kuít 
takákmamujai ikiaúnkataj tamaíti. Nú túramu 
júnis j imiará akánkamujai: írunun ikiaká 
(tsurámat, chicha tai, nunka machari 
najánkamu, inkisa mutsukejai nekatai, 
unuimiat tura éemtai nekatai) túramujai nékas 


umpúmatrar (umúchtai aínia íwiarkur tura 
nekátai) aínia nájankur kúit ajápruatin 
aíniawai nekás éemkatin wakérakrikia. 


6.9. Pachíniamu, waíniamu 
yamáram papí umpuárma 
ána aújai métek arantúnaikiar 
shíir matsámsatin 

Itiúr takát émtikiatáij tamaka, aents 
matsataínia pénker níi pujutairi waitkiámujai 
éemkataj tamaíti. Yaúnchu irúntrar 
takákmakur émkimiua nújai apátkar yamaiya 
juísha irúntrar arantúnaiyamujai, íi iwiákmari 
pénker wainkiámujai, máshiniu shir 
matsamsátai tusar wakéramuíti. 

Nuní ámanum, tuke akupín aínia nú, irúntrar 
shíir pujústin enentain pénker túracharu 
aíniawai, túruiniak pujúschamnia itiúrchat 
najánkaruíti. 

Máshiniu takát najánkamu iisám, aents 
pénker pujústin, pénkerin métekrak 
takúrmainiak émkatin tama enentai penké 
junakchaíti, áya nankámantu aíniak kúitia 
núkap irútmarar takurmástinian 
enentaímturaruíti 42 (Peemans 2002). 

Pachínma, waíniayamu, yamáram 
enentaijai matsátmanum juámu, íniu 
aínia arántakur shíir nawámnaikiatin, 
túrakur, nekátai nuyá kuítniunmash 
ikiakánairtin takát juámu 
Aénts mátsatkamunam pénker íisma níniuri 
arantúkmajai métekrak túramush éemkat 
tamaiti, aítkiasan takát juámunam 
pachínkiamu, aratúkmajai matsámsatniuíti, 
túrasha áya métekrak enentaímkiur pujústin 
tama núkechuíti, ántsu pachínmajai ashí 

42 Emésak aíniawa, máshiniu aínia tama chikíchik aents suámu (tsuák, unuímiat, ekémat, entsa), pénker yaímcha tura 
warí umíchu aíniawa tusar. Nú turamujai, takákmau aínia pénker akíshtainti tura kuitia nérenniuri tama umítianti, 
aítkiasan métekrakchu tura yaínchamu átainti. 

aentsun warínsha takurmásarat, yúpichuch 
waítmau árat tamaíti. 43 

Ankán enentaijai, pénker waínma 
akantúnaiyamunam pachínin átai takurkia, 
íisha pachínin átiniaítji túrakur íi pénkerisha 
chichámprin átatji. Nú jearkátai tusar, jú 
tura tai tají: 

• Núnka tepákmanum, tsánka tura ajámatai 
kúit ikiakámuiti. 44 Nekáska íisma átatui 
nekás utsúmamu aínia waitmáktin, 
yurúmkanam, tsuáknun, unuimiátnum, 
jeánam, irataí ainiamunam, tura aentsú 
níniuri penkéri aínia ikiakártai tusar 
núkap ennetaímtusma átatui. 

• Nekámujai pénker iwiárnatrar tura 
nakárar takakmatai aínia núsha 
wainkiátniuti, pénker najánkamujai 
takátshna jukitniúti (Coraggio, 2008). 
Túratsarkia, ankán enentaijai irúntrar 
takákmamu tura kúitsha métekrak 
waínma átiniaíti. Nú enentai uminkiát 
takurkia, aents pénker matsámsartin 
tama enentai takákmachu yaíntin tawái: 
niniúriniak, jeá, aentsú wainín, wakán 
takatán najánin, tura ni pujústinia 
takákmatu, ikiakámuiti. 

• Ashí aents matsátma yaintai tusar takát 
nájanmaka, áya kuítrincha yaintai tusar 
najánachmaíti, ántsu arantúnaiyamujai 
pénker pujústin wainkiátai tamaíti. Nú 
aújmatu asár, jú najánkatniuítji: 

- Uchi yaíntak nekás takurkia máshi 
níi tsakártinri yaínma átiniati. 

- Pénker unuimiákarat tusar, nekátai 
aínia yapajkiár pénker najátkatin. 


- Ashí utsúmamu suákur, ni 

pújakmarin íirsa shíir matsámsarat 
tusar iwiártamuíti. 

Arantúnaiyamu ayámpramujai, nekás 
pénker túratin eámuíti, kuít irúrar tura 
nakárnairar úunt matsátkamunam 
pénker pujústai tamaíti, arantúktin 
métek táma papí najánamujai 
Yamáram papí umpuárma, aentsú níniuri 
pénker átinian ayámpramai, yayáwai tura 
námkaru aíniasha ni takatrí juíniaksha, umíktin 
papíjai métek najánawartí tamaiti. Arántuktin 
chichámka, tsankátranji aítkiasan surítramji 
awáj irma aín tusa, arantúkma atí timiaíti. 

Chícham “umíktin” támaka, pénker enéntaijai 
ashí takat najánkatin aíniamunmasha, umíktin 
enéntai najánkamu métek túrakur iníu 
takákmausha, umitiaí papí áarma tura kuít 
najantai umíniakui pénker pujústatji. 

Nújai, Ekuatúra úuntrinkia jú takatán manaín 
nájaneamujai iáwai: aéntsna takámtsuk 
najánkatniuíti. Júka aents matsataínia, tura 
chicháman émtin aíniajai aújmatma áti 
tamaiti, nú chicham júkma, umínkiatiniuka 
yapajkiár najáneamuiti, takát juámunmash 
antúrnaiyamu átiniaíti. Nú asámtai, yamaí 
túratniuka jú aíniawai: 

• Amíktin papí umpuárma aínia nújai 
métek, aentsú níniuri aínia ayámprakur, 
arantúkmajai takákmastiniati. Nú 
uminkiát takurkia, aents 
mátsatkamunan pénker turutai aínia 
enentaisha, pénker yapajkiár 


43 CEPAL (2006) Ukúnam atín waínma, kuitri tura yaíniayamu, Monetevideo, Uruguay. 

44 Turna asamtai unuímiaru Coraggio junis áminiatti tawaí: Surútai átin turasha áya surutaíchu. Jú turamuka, súramusha 
tura warík ajámamusha íisma átiniati. Nekámuiti, nú turáchmaka, métek émchamuiti, aentsú iwiákmari yajaúch 
nájanmaiti, aentsú mátsatkari nakámuiti, kampúnin emésmamuiti. Jú enentaikia, aents pachíkchamua núke pachíktaj 
tachamuití, antsu nekás yaíntaj tamaiti. 

iwiárkatniuíti, úunt itiúrchatan iwiárin 
aínia umikiárat tusar. 

• Aents matsataínia, níniuri ayamprúkarat 
tusarkia, ashí takat juámu nekáwarat 
tusar étserma, ujanaíyamu, jintiámu 
átiniaíti. 

• Úunt nunka tépakmanum, yamáram 
enentaijai chicham junakí wéa, nu 
ikiakártin núkap támaiti, aítkiasan, 
tarimiat aents irúnar matsataíniamunam 
itiúrchatri iwiarkatai tímiatrusar 
nékamujai tamaiti. 

• Aentsú níniuri aínia ayámprakur, takát 
ajékatin tusar juámunam, 
enentaímsamujai, pachínmajai, mash 
wakéramujai, kúit umúchiamunmash 
éemtikiatin tamaiti. 

6.10.lkiurmástin, íi kampunniúri 
waínkiatin, nekátin íiniu 
takákma tura íi írutkamurin 
imiátkin kaunaínia iniáktustin, 
túrakur kuít waítmaktin 

Kampúnniu níniuri arantúktin chicham 
najánamuíti, tárimiat aents írunu nékamurijai, 
tura, nekáska iníntramuíti, ¿itiúr najankuria, 
kampunniúnam írunusha emésmatsuk takáku 
pénker pujústinsha wainkiámniaít? 

Yamáram náamka takát juámuka, 
yaúnchu áya súrakur, tumáshmakur, pénker 
iwiártsuk takátan emésmakma áinia nuka, 
yamaíkia, emésmatsuk, pénker enentaí 
iwiárnatramujai, máshi pachínkiamujai 
enentaí jusámuiti, tura ashí utsúmamu 
aíniasha métekrak takurmásar takátsha 
waínkiur pénker pujústin enentai 
émtikiatniuti. Aíntiuk uwitaín takat 
juármanúm émtikiatá tamaka jú aíniawai: 

• Ii kampunniúrin irúnainia, máshiniunu 
asámtai pénker waínkiur emésmatsuk 
takástin, nekáska kampuntín 
takáschatin timia aínia nú ashí iwiákma 
írunu asámtai waínkiatin, túrakur 


máshiniu timiá arántakur 
emésmakchataj i. 

» íi pujámuri, éntsania tura nasénmania 
aínia, aents tuák matsátmanum, 
kampuniúnam tura nayántsanam 
matsataíniamunmash emésmamu aín 
tusar chichamprúktin. 

• íi pénkeri irúnainia súrakur kúit 
waínkiatniun, úunt emésmamu 
ákuisha, yá túra núke iwiárin árat tama 
chichaman najánatniun aújmatui. 
Jútikiar takát juákrikia, núkap 
emésmamu aínk tusar waínkiámu 
átiniaíti, ánis áwai Yasuní náartin 
kampunín tépakmanum takát 
juámunam, núka IIT (Ishpingo 
Tambococha' Tiputini) pachíniainia 
tamaiti. 

• Júinkia íi entsarí irúnainia ashí aents 
takústin asámtai, ashí nérenniuítji 
timiaíti, turna asámtai úunt mátsatkaka, 
tura aents matsataíniasha pénker 
wainiaíniak, núkap takúrmainiák, 
métekrat sunaíniák emésmakaraín tusar 
waínkiatin aíniawai. 

• íi kampunniúri, penkéri irúnainia, 
nekáska írútkamu aíniamunam pénker 
iwiártukam, yajánia aentsún 
iniáktuiniak, unuimiátnumsha, takát 
waitmáktinniumsha, tura kuíniumsha 
métekrat nakarnaín árat timiaíti. 

1. Nunka pénker iwiárkar 
takát júkitin, núi tépakma jú 
túrata tamá másh pachínma 
enentaijai 

Chicham “núnka tépaku” tamaka, áya nunka 
tesarma núkechuíti, ántsu, ni éntsari írunu, 
kuit ipiámpat tesaramú, tarimiat aents tura 
chíkich aíniajai irúnar matsátma aíniawai. 
Tura “núnka tesármanumka”, metek, chikich, 
apach iruntai íisma atiniati. Ekuatúrnumka 
manain íismaiti: manain tepakma, úuntri 
akúpkma nunka tesamú tura nínki ímiastajai 
tuniákui tsankatkámu aíniawai. 

Enentáimiaka yapajiátak takurkia, núnka 
tesákmanum aents matsatainia métekrak 
kuítniasha sunaíniak, utsúmamunsha 
takurmásartatui, tura nekás pachínkiamujai 
tura ikiakánairmajai yapajniátui. 

Núnka ámankesar tesarár, 
núkap enentaijai émtikma 
Núnka tama, warínia túriniaít nú pénker 
nékarma átiniaíti, nú túrakrikia 
takurmátainmash, íi penkeri aínia 
waínkiatniunmash, yurúmkanmash, pénker 
pujústinniumash tura árak apampatnumash 
metekrak takúrmaku átatji. Túrakur irúntrar 
takákmastin átatui íi matsátkamurinin 


tsakakur, nújai Ekuatúr núnka émtikiatáji. 
Túrakur yajaúch enentaish ajápar métekrak 
émma enentai ikiakamuiti. 

Turna asámtai, máshiniu núnka 
aújmatamanumka, pénker pujústai tusar náwe 
jímiar enentai najánamua nú umíktaj tamaíti. 
Nú enentai juíniamuka, nekáska, tépakma 
ikiakámuíti chikíchik enentaijai, utsúmamuri, 
nekátniuri, chínchip aújmatai tura ekématairi 
suákur. Aítkiasan, takát impiampámush túke 
átin 45 , ashí aents núnka tesakmánum 
matsatainia utsúmamuri aínia iwiártukmajai, 
níi unuiákmarijai takákmainiak utsúmamurin 
takúrmásar, kuítniumsha émkarat tusar 
chícham juámuíti. 


Nakumkámu 6.1: Éemkatin tamá enentai jukamú, máshi núnka mátsatkamunam, 

tesarmánum najánkatin aínia 


Najátin eámu aínia 

1 2 3456 7 8 9 10 11 12 

INKIÜNAIRAR NÚKAP TAKAT 
NÁJANMA IKtAKÁ 


YURUMAK CHICHAM 
PÉNKER IWIARKUR, 
KAMPUNIÚNAM IRÚNAR 
MATSATAlNIASHA émtikma 

WEKÁSATIN. muchItma, 
NUNKA KAKÁRMARI AINIA 
TURA ACHINIAiRTIN 
AUJMATMA 


KAMPÚNNIU NiNIURI, 
PACHlNTlAKUR PÉNKER 
WAINKIUR ÉEMTIKMA 



KAMPÚNNIU NiNIURI 

takAkrish ESÉTRAR 

PÉNKER TAKAMÚ 


UNTSURÍ AENTS Nil 
TURUTAIRUAIN MATSATU 


TAKÁT EEMTIKIATNIUNAM. 
TURATAI TURA 
TAKAKMASTAI 
TAMÁ JUÁMU 



Júkma: SENPLADES, 2009. 
Najána: SENPLADES. 


45 Nékas ikiakárma átiniati, takat aents súsatin tura kuit ipiampártin, yaunchu enentai ájapeakur, áya íniuk kuit 
ikiuánkatai tura núnka írunu jusátai tamaka. 

Núnka iámunmanka, íisma átiniaíti, máshi 
aentsú najántairi, pujutaíri, nekáska tarímiat 
aents nuyá tarímiat aentschajai irúntrar 
matsataíniak takákmainia núri nekámu átiniaíti. 

Turamú ámanum, chikich tura íi aentsjai 
irúntratai tamaiti, nú irúnmash chikíchjainkia 
arantúkmajai tura íikia turata tusar, susár 
ikiakámujai níi nunkénin pachinkiámujai 
nekáska émeamu átatui. 

Kampunuínam matsátmanum, 
pénker pujústin takat juámu 46 
Úunt náamka takát juámunmaka, nekáska 
aents kampuniúnam matsataínia nú, pénker 
pujústinnium yaínma árat tusa enentaímsa 
takat juámuiti. Nú túramuka uchich arákmau 
iniásar úunt arákmau íisma atiniati, túrakur 
takát ipiampámu tura kuít waíniamu 
wakéramuíti. 

Pénker pujústin tama, aents kampuniúnam 
matsataíniamunam émtikiatai tákurkia, kúit 
núkap umúchkiatin utsúmnawai, tura núka níi 
nunkén imiátkin írunna nújain umúchkiatin 
aíniawai. Nújai yaínma árat tusar, pénkeri 
aínia súramunam máshi pachínma átiniaíti, 
nújai aentsú unuimiátrisha, tsuák 
chichamnumsha, yaúnchu nekatai aínia 
chichámpramunmasha, tura, ashí chikich 
aíniana nuísha yaínma ártiniaíti. 

Kampuniúnnam pénker pujústin tamaka, 
arákmataikia iniaisár chikich takat juíktiai 
tichamuíti, antsu nú nukap iwiankártai 
tamaiti. Aítkiakur, nekás kampuniúnam aents 
matsátmasha nékakur, kúitjaisha émkarat tusar 
yaínma átiniaíti. 

Aítkiasan, kampuniúnam irúntramu pénker 
pujústin tamaka, núkap matsataínia 
enentaímturtiniaíti, yantám uchich irúntrar, ni 
ishíchik arákmamurijai kúitian waítmau aínia, 


tura kampunniúrin wainiaíniak iwiákman 
najánin aínia nú enentaímturtin aíniawai. 

Aents takákmamujai, tura kampunniúnam kúit 
ajápma apátkar íistin aíniawai, nunka 
emésmatsuk waítmakur takákmantsát tusar. 

Tura nekáska, kampuniúnam matsataínia 
takákmasmajai, aents pénker yurumátniun 
jeániawai. Pénker yurumátin áti takurkia, 
aents takákmainia néka ártiniaíti: warí arakna 
aráta, itiúra ipiampartatá, tuí nunásh túrata, 
yána susáttsa apiampártatá, núna néka 
átiniaíti, Ekuatúrnumka, nú takákmau aínia 
nú yurúmkanka araú aíniawai. Nú íismajai, 
irúnar takákmau núkap yaíntinniaíti, 
nunkánsha emésmatsuk, métekrak arákrinsha 
súrin árat tusar. 

Núnka tesarmájai, métek 
iwiárnarma páant amájma 
Ii nunké íismaka, másh téntakma nújai métek 
ámamkesar iwiárnatrar juámun iniákmawai, 
núi nekáska nunka tesakár, iwiárkar, nínki 
tuakár, takatán émtikiárat tú enentaímsamuíti. 

Nú takát iwiártukmaka, nunka chikíchkimsar 
tesámu aíniamunam, chícham iwiárnatrar 
émtakur, takát júkitin aínia nú emtikiatin 
aíniawai. Túratin aíniaka, nekáska: árak 
chícham, kampunín tura éntsa aínia 
waínkiatin, máshiniu takurmástin tama aínia, 
íniu tama arantúktin tsuák chichámnum, 
unuimiátnum, yurúmkanam, jeánam, tura 
chikich aínia aújmatamanum, pénker úunt 
takat najánkatai tusar yaínma átiniaíti; aentsú 
utsúmamuriniash íismajai kuítiash ajapátniuíti, 
irúntramu tura iwiárkamu ámanum. 

Úunt papí umpuármanum táwai, úunt 
náamkaru aínia émkatin enentaijai níi nunkén 
iwiárkartiniaíti, akantúkma 293 (j imiará 
washim usúmta náwe menaínt), iniákmawai, 


I 


46 Jú túniamu étsermaiti: Chiriboga, Manuel (2008). Kampúnniunam pujuínia nú émkatin chichámramu, 
MIES-PRODER, Quito; Hidalgo, Francisco (2009), Ii arákrijain arákmar, pénker yurúmatin chicham jusámu, 
SENPLADES, Quito; SENPLADES (2009). Kampúnniunam ítiur pénker pujústiniait, Quito. 

ni nukénk tuakár takákmainiakuinkia kúit 
akantúkma turasha úunt chicham juámua 
nujai métek tawai. Tura núnisan, aents 
matsátmasha itúrchatri nekámujai pujústintri 
yainma atiniati, núna túrin aíniash aents íisma 
áartiniaíti. 

Chicham émtikiatin susámu, 
tépaku chichámra ikiakámu, 
irúntramu émkatin juámu 
Ii nunkénin tuakár irúntrar takát júkitniuka, 
nekás tuáka enentaímmiajai métek 
utsúmamunam yaíniaikiárat tamaiti. Túrasha 
nú takatán juámuka, yamáram pénker 
takákmastin, íismajai yaímkiatin enentai, 
jimiártamu takát, nakarnaíramu áartiniaíti, 
nú turamusha esétra jukitniuti, páant 
nakárnairamu ámanum. 

Yamáram papí umpuárma nuínkia, áya áarma 
juátsui, ántsu umiktá tusa útsuamuíti, túrasha 
yaíkmataik papí nékas áarma nujai metek 
tawai. Nú túramunam nakarmájai yaímmiajai 
takákmantsatuí tawai (regiones). Nú 
túramujai, kúitsha susámu átatui, nújai 
takákmainiak, métekrak, úunt takat 
juámunmash umiákur yainma ártai tusar. 

Jú takat juámuka tepákmanum ikiákamu 
chichamaíti, ni nunkénin takákmainiak 
émkarat tusar. Turna asámtai, takat 
juámunam kúit awéna súnasain tusar, antsu 
pénker umúchmajai aents kuit súsachma 
aínia nuis mashi jeát tamá enentaiti. Nú 
turamuka, nunka tepakma ikiákamuiti, 
aítkiasan takatan jú aínia nujai iruntra 
turaitai tamaiti, uchik tepákmanun yaímin 
aínia núsha takákmamtikiur ikiákamuiti. 

Ii nunkénin tuakár irúntrar takát juámuka, 
pachínma ikiákamuiti, irúntramunam núkap 
enentai apujeámujai, itiúr mashi úunt 
anaíkiamu takát juámunam pachínma 
áminiat nú ikiakámuíti. 


6.12.Aénts tuákma kakármari, tura 
páant émkatin enentai juámu 

Yamáram enentai juámunmaka, yaúnchu 
enentai ikiaúkir, nekás jintiámujai aents 
utsúmamuri takákmatsataj tamaiti. Jú takat 
juámunmanka, pachínra enentai ápujma arák 
ipiampártin, ewekástin tura nakarnaíratin itiúr 
matsamsatniuítiaj nú tíi penkeraíti, aents níi 
wakéramuri jintia asámtai. 

Aents muchítramujai níi chichame uminkiáti 
tamá juakuiti yamáram papi umpuárma j imiará 
nupanti yarúsh uwitín najánamu (2008) takat 
éemtikiatniunam. Úunt pápi áarma tawai ashí 
aents pachínmajai takát najánkatin, aentsú 
níniuri aínia arantúkar tamá juákuiti. 

Aents mátsatka ni turamujain émeakuinkia, 
aents yaintin tusa akiámu aínia nú 
takákmatsatniuti nú turaku émeamu nekás 
ejénakat tusar. Aentsu túramu kakármari, 
turutatin tepákmanum jú aíniawai: 

• Kúit métekrak akantúrar súsatin: 
pachínkiatin tura tunaítniush íismaiti, 
(tsúak, unuímiat, nekátai aínia, najántai 
ainia tura ujanaítiainmash) pénker 
pachinkiáchmin. 

• Takat éemtikiamunam yapaj iatak 
tamaiti, túrakur najánamu aínia núsha, 
pachíntiukar íi íismajai pénker junákit 
tusar wakéramuiti. 

• Aentsu níi pachinmarijai, aújmatsamu 
tura jintiámujai ikiakakur nú nukap 
pachinkiat tamaiti, túruneak takatan 
juínia nújaish métek takát chicham 
éemtuktai tamaiti. 

Ekuatúrnumia aents pachínkiatin enentain 
emenkákarua núnis ákui, 47 yamaíya juínkia 
kajínmatsuk yaintin enentai áwai. Nú 
turamuka, arantúkamajai, aents pachíniair 
matsátman nékak, ankán pachíntian uráwai, 
nuínkia aents matsataínia enentai, wakeramu, 
utsúmamurisha nekák takát juámunam 
métekrak yaíniaikiár matsámsatniun 
aújmataeawai. Nú itiúr turakniut núnaka úunt 
pápi umpuárma páant étserui. 


47 Ekuatura aentsri pachinchá tama júnis íismaiti (52%). Aítkiasan, emésmainiakui pachíniak ayámrumasha tíi sichik 
júnis íismati (5%). Pachínkiakaitiam tusa iniám, uwéj uwí nankamasua nuí atsá tuinia júnisaiti (9%). Uchik 
tepákmanum tsenken uwí nankámasmanun pachinkiaru íisam nekáska pachínkiacharu nukap júnis áwai (47%): 
10.8 % (2001); 5,7 % (2008). Latinobarómetro, 2008. 

7.Tepákmanun pénker pujústin enentai 
najánatin eámu 



Najánatin eámu chikíchik: Métekrak átin eámu, nunka 
tuákmanum, untsurí matsátmanum irúntrar chichámsha juámu. 


Ekuatúr nunkanmanka níniunak enentaímias 
najánin áarmiayi, túmak, máshi yaíntin tama 
enentaikia atsúmiayi, turna asamtai yamaiya 
juinkia, yamáram enentaijai itiúrchat 
inkiúnmajai yapajiátniuti. Nú túruneamujai, 
aents pachínkiatin pénker yaínchamuíti. 

Takát juámunam nekás itiúrchatri 
takársachmaiti, májatak takársamuiti, nú 
túramusha chikíchik chícham másh 
umímtikiataj tamaíti, turna ása awájintraíti, 
yamaíkia túrakrikia níniuri íirsár túrataj 
tamaíti. 

Pénker pujústin tamaka, máshiniu tesarnaírar 
kúit akantúnairar takákmakur: íi pénkerish, 
utsúmamurish, nekátai tura ankán enentaímtai 
aínia émtikiakur kúit aíniasha pénker 
umúchkiatai tamaiti, túrakur pénker pujústin 
tama wainkiáttaji. 

Turna ása, yamaí chícham juámuka takamtsuk 
takársatniuti, métekrak átin tura kuítiash 
nakarnaíratin. Nú turamuka, nékas utsúmania 
nú yaíntin tamaíti, íismajai, yamáram takat 
juámu, pénker wainiaíkiatin, ashí tarímiat 
aents tura chíkich aentschajai tímiatrus 
matsámsatin. 


íniu aínia ayámprakur, nekáska: tsuámatainiam, 
unuimiátnum, yurúmkanam, pénker 
matsámsatin, entsánam tura jeánam, tura ashí 
pénker aínia takurmástin yayákur pénker 
irúntar matsámsattají tamaiti. Nú irúntramujai, 
pénker pujústin tamá wakéramuíti. 

Takát enentai juámu aínia 

1.1. Máshiniu aents pénker pujusárat 
tusar yaíntin, métekrak áartai tusar 
(tsuámatnum, unuimiátnum, 
yurúmkanam, éntsa nuyá jéa 
pujámunam). 

1.2. Aents máshiniam útsuktin, nekás 
pénker yayámujai, métekrak 
warasmájai, arántukmajai nuyá núkap 
aents pachiniaír matsátmajai, émkatai 
tamaíti. 

1.3. Kúit chichamnum pachínma átin, 
aents matsataínia nékakur, tuáktin 
enentaijai, yaímkiatin máshiniu métek 
takurmástai tusar, tamaiti. 

1.4. Árak tura ipiampártin chicham 
pachintiúktin, máshiniu áarat tusar. 

1.5. Kúit tsánka enentaijai métek 
sunaíyamu uminkiát tusar 
chichámpramu. 

1.6. Aénts núkap matsátma nékakur, 
níniuri najántairi aíniasha arantúkma 
átiniaíti, tura imiáncha aents 
enentaímtuschamu átiniaíti. 

1.7. Ayámruktin, ashí aents tamaíti: 
ekuaturnumia chikich nunkanam 
pujuinia, aítkiasan chikich aents 
ekuaturnum pujuinia, pénker 
pujusarat tusar. 

1.8. Kampuniúnam matsataínia, pénker 
pujústin enentai útsuamu. 

1.9. Aents pénker pujusárat tusar núnka 
pénker iwiártuktin, métekrak 
matsataíniak, ni nunkén emésmatsuk 
takákmainiak irúnar matsámsarat tusar. 

1.10. Uchísha, ni tsakártinri nuyá iwiákmari 
pénker íirsámu átiniaíti. 

Jeátaj tamá 

1.1.1 J imiará nupanti náwe menaínt 
uwitinkia, tsénken náwe 71% 
nankámamku, aents níi jéen 
takurmátsartatui. 

1.1.2 J imiará nupanti náwe menaínt 
uwitinkia, úchi nunimiátainiam 
pujuíniaka usúmtai náwe yarúsh 
ejékatin. 

1.1.3 Jimiará nupanti náwe menaínt 
uwitinkia úchi nátsa unumiátainiam 
pujuinia, ujúk náwe ujúk tura uwéj 
tesamu ejékatin. 

1.1.4 Jimiará nupanti náwe menaínt 
uwitinkia, yarúsh 8% nekápmamujai 
aents ni iwiákmanum utsúmkari 
umírkamu átin. 

1.1.5 Ckikichkí nupanti usúmtai washim 
usúmtai náwe uwéj tura j imiará 
nupanti náwe manaín uwitinkia, 
kuitjia metekcha ámaj nú métek 
áartai tamá. 

1.2.1 Jimiará nupanti náwe menaínt 
uwitinkia, aentsun waínin aínia nú, 
aíntiuk náwe nekápak tesámu ejéka. 

1.3.1 Jimiará nupanti náwe menaínt 
uwitinkia, aents níi iniashíjai imiáncha 
aínia nú, aíntiuk náwe nekapkak 
tesámu takátjai yaínma átin. 


.4.1 J imiará nupanti náwe menaínt 
uwitinkia, núnka métekak 
nakárnaiyakur núkap nunkán 
takákainia nú itiártaj táma átin, 
j imiará náwe j ímiar nekápak tesámutin. 

.4.2 J imiará nupanti náwe menaínt 

uwitinkia, kúit ikiámtai máshiniu áti, 
túrak júni tarát tamá mash pachinmajai 
náwe nekápkak. 

.5.1 Jimiará nupanti náwe menaínt 
uwitinkia, takákmamunam kúit 
akíkmaktin, náwe uwéj iwiámu. 

.5.2 J imiará nupanti náwe menaínt 

uwitinkia, íi nunkén kúit ápujma 
éenkemu pachintiúktin, uwéj náwe 
nekápkak. 

.5.3 J imiará nupanti náwe menaínt 

uwitinkia, aents níi akíkmamurin 
nakárnairatin náwe nékapkak éamu, 
aítkiasan aents níi takákmamuri náwe 
nékapkak akíkmaktinri iwiárkatin. 

.5.4 J imiará nupanti náwe menaínt 

uwitinkia, aents níi akíkmamurin 
nakárnairatin náwe nékapkak éamu, 
aítkiasan aents níi takákmarin náwe 
nékapkak akíkmaktinri iwiárkatin. 

.8.1 Jimiará nupanti náwe menaínt 

uwitinkia, núkap árak takat juámunam 
chikich aents súsatin j imiar yarúsh 
nekápkak 28% wakéramu. 

.8.2 Jimiará nupanti náwe menaínt 

uwitinkia, úunt súmau nákak suákur 
yajáuch súmau aínia nú jimiará náwe 
nakapak tesámu itiártin. 

.10.1 J imiará nupanti náwe menaínt 

uwitinkia, tsénken náwe uwéj nakapak 
tesámu, úchi émkatniunam pachínma 
aínia juámu. 

.10.2 Jimiará nupanti náwe menaínt 
uwitinkia, úchi unuímiatsuk 
takákmainia nú itiártai tusar 
yaíntin tamá. 

.10.3 Jimiará nupanti náwe menaínt 

uwitinkia, úchi amúntsmaka aíntiuk 
nantu átiniaiti. 

.10.4 J imiará nupanti náwe menaínt 

uwitinkia, úchi aínia pásanam wekásar 
seámeamu emenkáktin tusa wakéramu. 


1 

1 

Najánatin eámu jímiar: Aentsú najántairi nuyá kakármari 
pénker íwiareamu. 


Aentsú nékamuri, kakármari émtikiatai 
takurkia, takámtsuk íismajai najánatniuíti. 
Nekás níi penkéri tura utsúmamuri iirsámujai: 
pénker unuimiátnum, nú turamu jintiáwai 
aentsú nekátairi; níniuri, iáwai níi 
enentaimtairi, túrutairi turak nekás nekámu 
awájeawai; nakurútai, ikiakáwai tsuáknum tura 
unuimiátnum, irúnar matsátmanum pénker 
émkitniun. 

Nekás kakáram muchítma takústai tusarkia, 
pénker íisma ártiniaíti tsuák chichamnum, tura 
nuínkia, yurúmak yarumátin pénker ártiniaíti, 
nekaska yáma akínia uwéj náwe uwí takusmá 
wainkiámu átiniaíti. Nakúrut, ikiakáwai nekás 
pénker tsakártinian: mutsúkjai tura iniáshjai. 

Unuímiat chicham juámuka, nekátai chicham 
asámtai, ikiakártiniati turakur aents enentaimiar 
pachínin najánmaiti. Unuímiatma ikiakákrikia, 
iruntra mátsatma pénker ikiakámuiti, túruneak 
métekrakcha enentaí aínia asakámuiti: 
kuítnium, pachínkia anaimiátnum, 
matsátkamunam tura íniu ámanum. 

Pénker jukítsar enentaímiamunmaka, nékátai 
aínia émtikiakur pénker átatui, wekasár 
nekatai aíniasha, nuyá túrutai aínia, pénker 
iwiártai aíniasha yamáram awájkur. Yaúnchu 
tura yamáram nekatai apátkar juámka, pénker 
émkamnia aíniawai nishá nekátai asámtai. 
Túruneak, újumchik tsawannum súramush, 
nekátai aínia nújai métek turar émkatai 
tamaiti. 

Tura arán kampunuínam aents tuák 
matsátmanum, chicham ujanaítia, tura nekátai 
aínia pénker iwiártukar súakrikia, kúit 
chicham juámunmash yúpichuch túrunattui. 
Unuímiat chicham émtikiakur, métekcha 
enentai írunush asákartatji, tura úunt 
unuimiat, pénkeraiti émkatniu yaímin ása, 
turasha yamáram nekat eámujai, túruneak 
yamáram éemat wainiákat tusar. 


Takát enentaí juámu aínia 

2.1. Yurúmak chicham pénker iwiáramu 
átin aents sunkurmákchamnia yuáwarat 
tusar, núnisan níi pujamurínian 
aráknasha aráwar yurumín árat tamaiti. 

2.2. Unuímiat chicham pénker iwiárkatin, 
íniu aínia arántamujai, aents 
pachíntrar, irúntrar matsaínia nékakur, 
unuimiátan juárkiarsha amú árat tusar 
ayamprúktin. 

2.3. Tarímiat aentsú unuimiátairisha 
ikiakártin, tura nú unuimiamusha 
máshiniu áti tamaiti. 

2.4. Ashí aents pachíntrar matsátmanum, 
pénker pujústin enentain nekáwarat 
tusar iwiákmanum jintintiáwartin. 

2.5. Pénker pujústin wakéramu enentaijai, 
úunt unuímiat yaíniaiktin enentaijai 
máshiniu nekátainiam jintiáwarat tusar 
émtikiatin. 

2.6. Máshiniu nekatai, yamáram eakár 
nekatai, aentsú nekátairi tura túrutairi 
aíniasha yamáram nájankur émtikiatin. 

2.7. Aents yamáram nékamu tura warijai 
nekataisha, núka máshiniu nékamu 
tura ujanaírma ártiniaíti, túrakur 
máshiniu írunna núsha aents 
matsataínia nékamu átatui. 

2.8. Aentsú iniashí iwiárarat tama 
asámtai, nakú núkap chichamprúkma 
átatui, nuka máshiniu aents 
pujuíniamu nekátairi, jeámuri aínia 
ikiakártai tusar. 

Jeátak tusar wakéramu 

2.1.1 J imiará nupanti náwe menaínt 
uwitinkia, aíntiuk náwe uwéj nekapak 
tesámu úchi yúrúmkartincha aínia 
itiáreamu átatui 

2.1.2 J imiará nupanti náwe menaínt 
uwitinkia, pénker yurumak iniashí 
iwiárin, j imiará washím ujúk náwe jea, 
túke tsawant súsatain umiámu. 

2.1.3 J imiará nupan ti náwe menaínt 

uwitinkia, menaín usúmtai nakákmajai, 
itiáratin átatui, úchi akíniainiak 
kijintrí takákcha akíniainia. 

2.2.1 Úchi tsénken nuyá náwe uwi pujuínia 
núka menaintiú náwe nekapak 
tesámujai, uchi ni unuímiamunam 
nekákapkanam “pénkeran” tura 
nékamunam yarúsh nekapak tesámu 
“tíi penkeran”nekápkanam 
takurmásarat tamá. 

2.2.2 Aíntiuk, tsénken nuyá náwe uwi úchi 
nuyá menaínt uwiniam nátsa 
unuímiatnum pujuínia, j imiará náwe 
nekapak tesámu “pénkeran” takusártin, 
tura yarús nakapak tesámu “tíi 
penkeran” takáku áartin nekápak 
unuimiatainia. 

2.2.3 Aíntiuk, tsénken nuyá náwe uwi úchi 
pujuínia, nuyá menaínt uwiniam nátsa 
unuímiatnum pujuínia, náwe uwéj 
nekapak tesámu “tíi penkeran” 
takusártin, chichataí unuímiatmanum. 

2.2.4 Tsénken nuyá náwe uwi úchi unuímiak 
pujuínia, náwe nekapak tesámu “tíi 
penkeran” takusártin, kampuniúnam 
irúnin unuímiatmanum. 

2.2.5 Aíntiuk náwe ujúk nekapak tesámu 
átin, unuíkiartin aínia, níi nékamuri 
iniákmatnum. 

2.2.6 Ujúk náwe nekapak unuíkiartin aínia, 
níi nékamuri iniákmammanum 
“pénkeran” takákainia. 

2.2.7 J imiará nupan ti náwe menaínt 
uwitinkia, áartinian tura aújsatniun 
nékainiachu náwe nakapak tesámu 
itiártin. 


2.5.1 J imiará nupanti náwe menaínt 
uwitinkia, tli unuimiátin nukap átin 
I+D+I usúmtai washim ujúk náwe 
usúmtai nekapak ámanum. 

2.5.2 Nunka, América tamá nujai métek úunt 

unuimiat nekápman átin. 

2.5.3 J imiará nupanti náwe menaínt 
uwitinkia, chikichkí nupanti uwéj 
washim, úchi aíntiuk uwiniam 
unuímiainia, yaíntasa wakéramu. 

2.6.1 J imiará nupanti náwe menaínt 
uwitinkia, tsénken náwe uwéj nekapak 
tesámu iwiankátawai, aújsar 
nekatainiam, takát najánki weámu 
étserma. 

2.6.2 J imiará nupanti náwe menaínt 
uwitinkia, chikich nekatak tusa 
unuimiatma kuit iwiarkatin náwe 
aíntiukrintin I+D+I. 

2.7.1 Aránt kampuniúnam ununuimiatai 
írunmanum, uwéj náwe uwéj nekapak 
tesámu ejétaj tamaiti inkísa mutsukéjai 
unuimiat tura úunt iruntramunam 
unuimiátai írunmanumka máshi 
takúsma átin tamaiti. 

2.7.2 Chinchípnumani arántia nekatai tura 
aújattai aínia, manaintiu iwiakamu 
aents ni pujámurin takusarti tusar 
yaínma tamaiti. 

2.7.3 J imiará nupanti náwe menaínt uwitinkia, 

chinchípnumani chichasárat tusar, 
uwéj náwe nekapak tesámu, aents 
matsataínia súsartin. 

2.8.1 Jimiará nupanti náwe jímiar uwitinkia, 
aintiúk nawe ámanum nékas pénker 
nakurin aínia nú nakurútainiam 
pachínma átin. 

Najánatin eámu menaínt: Aentsú pujutaíri pénker iwiárataj tusar. 


Pénker pujámu átinkia, nekás pénker pujústin 
enentai eámuiti, júka aents urúkuit jújai métek 
enentaímtusma tura ashí aentsjai irúntrar 
matsátmanum níi utsúmamuri aíniasha 
takurmásat tusar yaínma átiniaíti. 

Pénker pujústin enentaikia, íik pujámunam 
tura tuakár matsatmánum juámuka, íi penkéri 
takákkur warasár pujákur kuítjaisha 
arantúnaiyamujai yaíniayakur, íi nunké penkéri 
irúnainisha emésmatsuk ampirmashím takákur, 
métek irúntrar émkataj tamaíti. 

Nékas najánatsar wakéramuka, ashí aents níi 
matsátmarin itiúrchatan wainiaínia nú, níniu 
aínia arantúkmajai, arántamujai, waímmajai 
takát pénker iwiártuktai tamaiti. Jú takat 
pénker iwiárnatrar juámuka, nekáska tarímiat 
aents tura tarímiat aentscha aíniasha irúntrar 
matsataíniamunam, níi kampunniúri, kuítri 
tura níi túrutairijai métek íirsár yaíntin 
timiaíti. 

Aentsú pujámuri pénker iwiáratsar 
wakéramuka itiúrchataiti, nekáska níniuri 
aínia ayámpramu tura suámu ása: yurúntai, 
unuimiátai, tsuámatai, jéa takústin tura 
chíkich aínia aú irsár, máshiniu penkeri aínia 
nekás enentaijai métekrak irúntra, kuítias 
nakarar sunaíniak, takákmakur, áyameakur 
pénker pujústaj tamaíti. 

Takat Enentai juámu aínia 

3.1. Aents tuakmánum, shíir amajnaísar 
matsámsatin enentai átin. 

3.2. Sunkúr kíshmáktin, íistin, waínkiur 
ímiastin aínia, tura aents jámu aín 
tusar takat juámu ikiakártin. 

3.3. Tsuámatai máshiniu enkekár nájanma, 
iámu nekás utsúmainia tura 
kuítjainchu, nú turamuka wárik, 
pénker, métekrak áti tusar ikiakámuiti. 


3.4. Núa takámtsuk wainma, nekakska: 
ayamprúkma, ni pújakmarin, 
írutkamurin tura aents pachíntrar 
matsátmanumash páant awajtúsma 
átiniaíti. 

3.5. Yaúnchuya tsuamatai aínia, 
arantúkmajai nekár, tsuák najántai 
nekátai aíniasha ikiakákur 
chichamprúktin. 

3.6. Jeá pénker takústin, pujámush nuyá 
takákmash pénker métekrak jéa árat 
tusa wakéramu. 

3.7. Aents matsataínia, pénker enentaijai 
nawámnainiak ni pujámurin shíir 
pujústin enentai tamaíti. 

Jeátaj Tusar Wakéramu 

3.1.1 J imiará nupanti náwe menaínt 
uwitinkia, aents iniashín íwiarma, 
menaínt uwéjtin nekapak áartin. 

3.1.2 J imiará nupanti náwe menaínt 
uwitinkia, uchi unuimiatainia ni 
iniashíjai jaéram aínia, uwéj nekapak 
tesámu itiantrátin wakéramu. 

3.2.1 J imiará nupanti náwe menaínt 
uwitinkia, kúramar sunkur 
kíshmakur, aíntiuk náwe nekapak 
tesámu itiárma átin. 

3.2.2 J imiará nupanti náwe menaínt 
uwitinkia, mánchu mukúkratamtai 
númpa jíikír játai sunkur íisma ákui, 
aíntiuk nekapak tarátin eámu. 

3.2.3 J imiará nupanti náwe menaínt uwi 
ámanumka, yajánia tura tsuámashtai 
játai sunkur (sida), jimiará náwe uwéj 
nakapak tesámu itiantrátaj tamaiti. 

3.2.4 Jimiará nupanti náwe menaínt uwi 
jeakuinkia, suách sunkur washím 
nupanti, itiantrátin eámu. 

3.2.5 J imiará nupanti náwe menaínt 
uwitinkia, éntsa úmamunam sunkur 
achimiámu, núkap nunká itiártaj tama. 

3.2.6 J imiará nupan ti náwe menaínt 

uwitinkia, máyai sunkur náwe yarúsh 
itiárma átin. 

3.3.1 J imiará nupan tí náwe menaínt 
uwitinkia, núwa takuínia tsuámatai 
jeánam waínma tsénken náwe nekapak 
iwiankáteamu. 

3.3.2 J imiará nupan ti náwe menaínt uwi 
jeámunmanka, tsuámatai pénkeraiti 
tama tsénken nekapak iwiákma 
iámu. 

3.4.1 J imiará nupan ti náwe menaínt 
uwitinkia, úchichik ajaprúkarain tusar 
waínma j imiará náwe uwéj nekapak 
tesámu itiantrátin. 

3.4.2 Jimiará nupanti náwe menaínt uwi 
jeámunmanka, nukuách uchín takuínia 
aú jámu, menaintiú náwe uwéj 
nekapak tesámu itiántrátin. 

3.4.3 Jimiará nupanti náwe menaínt 
uwitinkia, nukuách úchi ishímmia 
menaintiú náwe menaínt nekapak 
tesámu itiámu átin. 


3.6.1 J imiará nupanti náwe menaínt 
uwitinkia, aents nú jeánmak tuakár 
matsátma, menaintiú náwe menaínt 
nekapak tesámu akántratin eámu. 

3.6.2 J imiará nupanti náwe menaínt 
uwitinkia, jeánam utsúmtai aínia, 
yarúsh náwe nekapak tesámunam 
susámu átin. 

3.6.3 J imiará nupanti náwe menaínt 
uwitinkia, aents jéa ímianchanum 
matsataínia, menaintiú náwe uwéj 
nekapak tesámu itiántrátin. 

3.6.4 J imiará nupanti náwe menaínt 
uwitinkia, aents nú jée jujámu, penké 
pujuschamnia aínia iwiártakur ujúk 
náwe nekapak tesámu itiantrátawai. 

3.7.1 J imiará nupanti náwe menaínt 
uwitinkia, aents núkap kasamín, 
mankártin aínia nú jimiará náwe 
menaínt nekapak tesámu itiantrátin. 

3.7.2 J imiará nupanti náwe menaínt 
uwitinkia, pushú entsáru aentsún yaín 
aínia aú nekápkajai tsenken yaímiawai 
tamá átin. 



Najánatin eámu aíntiuk: Kampúnniu nmiuri aiantúktin, 
nuyá íi pujámuri emésmatsuk arantúkmajai émkatin. 


Kampúnniu imiátkintri írunna núka, áya kúit 
wainkiatsar takát nájanma aínis íismauyi, 
iwiáku aentsú wainín nékamua aíntsachu. 
Yamaikia, yamáram papí umpuármajai íismaka, 
akankámu II, tesámuVII, núi pénker pujústin 
tama uminkiát tamaíti, kampúnin níniuri 
arantúkar 48 . 

Aents matsataínia pénker pujústin tamajai, 
úunt mátsatkaka, kampúnniu níniuri aínia 
pénker waínkiatniuíti ayámprawai. Núnisan, 


waínkiatin enentaijai, ashí aents, írutkamu, 
irúntrar matsataínia, chíkich irúntrar 
takákmau tura takámtsuk aents mátsatka 
kampúnniun wainkiatí tamaíti, pénker 
pujústin wakérakrikia. 

Éntsa nuyá ampúnniu imiátkintri aínia, 
máshiniu átin tama ása, pénker chicham 
éetikmanun íisma átiniati. Turamujai, 
yapajiamu, iyamu tura wainma atiniati. 
Aítkiasan, uchích nunka tépakunam aentsu 


48 Kampúnin níniura ayámpramuka jú tesamunam fistiniaiti: Tesámu úunt II, uchich tesamú VII Ekuatura papí 

umpuármari, aítkiasan, Tesámu úunt VII, uchích tesamú II aújmateawai, kampúnin aíniaka tura nunka pénkeri máshi 
írunuka pénker pujústin tamánum páchitkiawai. (N. del E.) 

chichamrin jú métek túratai tama atiniati, 
íismajai: untsuri aents, niniúri tura 
kampuniúrijai, Ekuatúr nunkaka másh 
nunkánam páchitkia asámtai. 

Nú turámuka, árak arakmatai, najántai 
aínia tura sumátai aíniasha yapájkiatniuítji; 
íi kampúnniuri wainkiátai tura pénkeri 
mesekárain tusar, íi núnke núkap tsuwéyin 
tusar. 

Takát enentaí juámu aínia 

4.1. Pénker túratin enentaísamujai, 

kampumniúnam tura nayántsanam 
irúnainia pénker waínkiur emésmatsuk 
takástin. 

4-2. Éntsa irúnainia, máshiniu tama 
asámtai, irúntrar takákur pénker 
waínmajai, aents matsátma tura 
kampunniu ímiantri aíniash íirsámu 
átin. 

4.3. Ekémate tsurámkartin íi nunké 
irúnainia: pénker takástin, 
pachínkiatin tura emésmatsuk 
ekematai aíniasha eáktin. 

4-4. Anéntratin, waínkiatin, emésmakma 
iwiárkatin, pénker íi pujámuri áti tusar. 
4.5. Ikiakártin, núnka meseákui itiúr 
wainmankátniuít tura itiúr nunka 
wainkiatniuít, núna ujátmaji. 

4-6. Núnka metsánkrak, aents matsátman 
itiúrchat najánkarain tusar pénker 
íisma, iwiártuka átiniaiíti. 

4-7. Kampúnin chícham, matsátmanum, 
kúit tura níniuri chícham juámunam, 
pachíkiar aújmatma átiniaíti. 

Jeátak tusar wakéramu 

4.1.1 J imiará nupanti náwe menaínt uwi 
jeámunmaka, íi nunkén kampunín 
waínma tura umúchma uwéj tesamu 
wákatin. 

4.1.2 J imiará nupanti náwe menaínt 
uwitinkia, tépakma nekápkari j imiará 
nupanti uwéj washim j imiará náwe 
chickíchik wankantí nájanma, tsuir 
entsa umúchkatin tusar wakéramu. 


4.1.3 J imiará nupanti náwe menaínt 
uwitinkia, númi súrakur ájamu, 
menaintiú náwe nakapak tesámu 
itiárma átin. 

4.2.1 J imiará nupanti náwe menaínt 
uwitinkia, kúri aínia juámunam, tseás 
(mercurio) náartin atsút tusar, penké 
atsá chikíchkirtin (0,0001mg/l) itiártin 
tamaíti. 

4.3.1 Jimiará nupanti náwe menaínt 
uwitinkia, ekematai kakármari 
chikichkí amuchat usúmtai náwe 
chikíchik (1.091MW) takústin, tura 
jimiará nupanti náwe aíntiuk uwí 
ámunam pátasrik aíntiuk washim 
yarúsh náwe tsénken (487MW) 
takákma átin. 

4.3.2 Jimiará nupanti náwe menaínt 
uwitinkia, Ekuatúr nunkanam 
kampunín takámu itiártin tusa eámuiti, 
emésmamu nankámakain tusar. 

4.3.3. Jimiará nupanti náwe menaínt 

uwitinkia, tsurámat núnka emésmachu 
wainkiátaj tamaíti. 

4.3.4 Jimiará nupanti náwe menaínt 
uwitinkia, tsurámat máshi jeánam 
takusárat wakéramuiti náwe tsénken 
nekápak. 

4.3.5 Jimiará nupanti náwe menaínt 
uwitinkia, apách matsátmanum, 
tsurámtan jéen usúmtai náwe yarúsh 
nekapka takusárat tamaiti. 

4.3.6 Jimiará nupanti náwe menaínt 
uwitinkia, kampuniúnmania aents jéen 
tsurámtan takusárat tamaiti, usúmtai 
náwe ujúk nekapka tesámujai. 

4-4.1 Jimiará nupanti náwe menaínt 
uwitinkia, máyai emésmamu 
tsankámkamua núnik áti tamaíti. 

4-4.2 Jimiará nupanti náwe menaínt 

uwitinkia, íi kampunniúri emésmakma 
iwiárkatin ujúk náwe nekapak 
tesámujai métek tamaíti. 

4-4.3 Jimiará nupanti náwe menaínt 

uwitinkia, PBCs tama, aíntiuk náwe 
nekápak tesámu itiantrát tusa 
wakéramuiti. 

4-4-4 Jimiará nupanti náwe menaínt 

uwitinkia, arákan núkap emésmau 

(COPS) ujúk náwe nekápak tesámu 
itiártin tamaíti. 

4.5.1 Tsawánt yapájniak emésmamu jimiará 
náwe menaínt nekapka tesámu tura 


jimiará nupanti náwe menaínt 
uwitinkia, ujúk náwe usúmtai nékapak 
tesámu itiártin tamaíti íi núnka 
itiúrchat emésmamu. 



Najánatin eámu uwéj: Mash nunkanam arantunaíkmajai pénker 
mánitsuk matsámsatin, aítkiasan, máshi nunkanam nuyá yamáram 
nunkanmaya irúntratin enentai juámu. 


Matsátkamunam akúpuka níi aenstriniati, 
turna asamtai matsatka tama umíktiniati níi 
chichámprin tura anaíramua nuní, úunt papi 
umpuármajai métek. Nú túramunam, nekáska, 
tépakma pénker íisma átin tawai. 

Ii nunke pénker iyámuka, níi tepákmari tura níi 
chicháme tamaíti. Jimiará nupanti yarúsh uwitin 
yapájniati áya mayaikur ayámprumaktin enentai. 
Aíntsan, íi núnke pénker amájmaka, takámtsuk 
nuí ímnu, matsataínia waínkiur, átuakur, íi 
ankán pujutairi ayamprúktatji, nú enentai juámu 
inínink tura yajá nunkanmash páant átatui. 

Yamáram enentaikia, iáwai íi nuke pénker 
amájman, aents ankán irúntrar 
matsámsartinian, émkatin tura pachínkiatin 
takat juámunam páant awájeawai. Núnisan, 
yaúnchu enentai, úunt matsatkaka chikíchkita 
tama ámia núnaka, yamaikia untsuri aents 
pachíntramuíti tawai. 

Ekuatúra úuntrinkia, íi nuke kúit chichamnum 
yajá chichámjai pachíntianiam aents irúntrar 
matsátma arantúkmajai pachínkiatas 
wakérawai. Nú pachinmaka, arántukmajai, 
aents pachíntrar matsátma nekamujai tura níi 
aenstrí chíkich tepákmanum wekaíniash 
ayámprúkmajai tura wainkiámujai. a 

íi nunkénka, chíkich akúpkamu tura 
mánaiyamu átin nakítiamuiti, túrunawain tusar 
Ekuatúra nunke tsupírnaktin akásmamuiti. 
Nunkánia aentsjai, nekáska irúntrataj tamaití, 
métek aújmatsar íi nunkén kuítsha 


umúchiakur, íi enentaimmiarijain pénker 
pujústin émtuktin wakérakur. 

Yurúmkanu pénker áti tusar aújmatmaka, 
yaúnchu arákmatai, yurúmtai, aínia yapajkíar 
iwiárkatin tamaiti. Aítkiasan, nunká kakármari 
ekemátai aínia juákrisha, pénker yurumáti 
tamasha, tura éntsa takústin tamasha émestsuk 
najánkatin aíniawai. 

Yamaí takat juámuka, yaúnchu kúit írunu áya 
tumásh akítmataikia, yamáran émkatin enentai 
juámu nújai métek turunátniuti. Núnisan, 
máyaijia chichataísha íniu awákearar 
najánkatnitui, aítkiasan íniuka íi 
wákeramujain turúktiniati, nú nekáska 
ikiakámuiti. 

Takát enentai juámu aínia 

5.1. íi núnke ayámpramu tura aents pénker 
matsámsatin eámu, nekáska 
ikiakámuiti. 

5.2. íi núnke ayámpramu tura íiniu 
arantúkma átin. 

5.3. Arántia yurúmak tura tsurámat keen 
aínia kaúneak, íniun imiáncha 
ajuákaru aúsha yapajiátin. 

5.4. Yajánia yaímin aíniajai, chícham 
pénker ejéturar, yaímmiari tura kúit 
amámu pénker iwiárkamu átin. 

5.5. Yamáram nunkanam matsataíniati, 
arántia nunka tsurakunam 
matsataíniajaisha irúntrar yaíniaíktin 
chicham aújmatsatin. 

5.6. Yaíniaiktin enentai nekáska Amírak 
nunkánmayajai najánatin. 

5.7. Yajá nunkanmaya arantunaikmajai, 
enentai júkmajai, awásmajain nekás 
yainiáktin enentai juámuíti. 

Jeátak tusar wakéramu 

5.1.1 J imiará nupanti náwe menaínt 
uwitinkia, tuakár apáchnium éem 
matsátmanum níi takúrmakchamuri 
(NBI) írunu j imiará náwe uwéj nekápak 
itiáratin, tura kampuniúnmania aentska 
uwéj náwe nekapak tesámun itiáratin. 

5.1.2 J imiará nupanti náwe menaínt 
uwitinkia, nunkáni apách aents tuák 
matsátainia níi takúrmakchamuri 
(NBI) jimiará náwe nekápak tesámu 
itiáramu átin, tura aents kampuniúnam 
matsataíniaka uwéj náwe nekapak 
tesámu itiáratin. 

5.1.3 J imiará nupanti náwe menaínt 
uwitinkia, ajapé núnka apách aents 
matsátmanum níi takúrmakchamuri 
(NBI) aínia jimiará náwe uwéj nekápak 
tesámu itiáratin tura kampuniúnam 
matsataíniaka, uwéj náwe nakapak 
tesámu itiáratin tamaíti. 

5.1.4 J imiará nupanti náwe menaínt 
uwitinkia, íi nunkén, arántia aents 


itiúrchat amájkartin maniáyamujai 
atsút tamaíti. 

5.2.1 Jimiará nupanti náwe menaínt 
uwitinkia, naséjai iniarkár yurumtai 
(GLP) yajaúch takáshma nú ajápen 
tarát tamaíti. 

5.3.1 Jimiará nupanti náwe menaínt 
uwitinkia, aíntiuk náwe nekápak 
tesámu aents arántia árak aínia (sháa, 
mácha soya-jai iwiáramu, trikiu nuyá 
cebada) sumatai itiantrát tamaíti. 

5.4.1 Jimiará nupanti náwe menaínt 
uwitinkia, yaímiamu kuit nekápmarma 
ujúk náwe tesámu jeákat tamaíti. 

5.5.1 Jimiará nupanti náwe menaínt 
uwitinkia, atsá aíntiukrinti nekápak 
tesámu, chíkich nunkajai irúnma átin. 

5.6.1 Jimiará nupanti náwe menaínt 
uwitinkia, atsá usúmtai náwe uwéjtin 
nekapak tesámu inínin jíru najánkamu 
súramu núkap, áraka súrutairijai apátka 
íisám. 

5.6.2 Jimiará nupanti náwe menaínt 
uwitinkia, áya chikíchik yajá súrin 
pachinmajai ujúk uwéj nekápak juákat 
tusar takákmamu. 

5.6.3 Jimiará nupanti náwe menaínt 
uwitinkia, áya chikíchik yajánia 
súmau, náwe menaínt nekapak 
tesámu juákat tamá. 



Najátin eámu ujúk: Nékas takát takústin eámu, 
métek tuinkísh takákmamunam. 


Takátka, aentsú najántairi ása imía penkeraiti, 
nújai irúntrar matsátmanum iwiáku pujataí ása. 
Yamáram papí umpuármanum, táwai, takátka 
aentsú ímiántrinti, núna umiák níi kuítrinsha 
wainkiátniun jeáwai turamjí. 

Nankámasma iyámka, aents takákmamunam 
kúit núkap wainkiámuiti, túrasha, niniuchú 
antsu takámtikniunú. Takákmat íismaiti, aents 


takákma kasáreamu túrak chíkich kuítrintin 
najánma, túrunki weákka aents pénker 
pujústin tamán umiátsui. 

Yamáram papí kára atírma áarmanum júnis 
táwai: takákmau aíniaka arantúkma, tura níniuri 
chicham aínia umímtikma átiniaíti. Turamuka, 
pénker tura nékasen akíamu átiniati, núnisan 
takákmamurish pénker átiniati, yajaúch 

imiáncha íisma áchatniuíti. Nú turamuka, 
takákmau pénker ikiakámu chichamaíti. 

Ekuatúr nunkanmaka, irúntramunam takát 
juámuka métekcha aíniawai. Aítkiasan, 
takákmat aínia pénker íischamusha aíniawai. 
Apach tura kampunin irutkamunam 
takákmamush tura suámusha níi aentsrijain 
najánainia ása áya kuitniákka 
enentaimtuiniatsui; antsu pénker pujústinian 
eániawai. Nú turamuka, níi nekatairi, 
kakármari, kuit ikiurmatai, irúntramuri pénker 
áyat, úunt tépakma éemtikiu yaínchamu ása 
maját jukímiuíti. 

Jú takat juámunmanka, itiúrkesh irúntrar 
apampártin néka aínia nú yaíntiniaíti: 
irutkamunam irúnar takákmainia, nuamták 
junaírar takákmainia, tura chíkich itiúrkesh 
irúntrar takámtai aíniasha, pachíniarar 
takátmainiash, takatrín túruiniak níi aentsríjai 
pénker matsámsarat tusar yaínma ártiniaíti. 

Takát nájanmanum yainiaiyamu enentaikia, 
yainiaíktin tura wainmankátin enentaiti, nú 
turamuka yaimtai kúit anenaíyamujai tamaiti. 
Turna ása, irúntrar takákmastin enentaikia 
émtikiatniuíti, kuítian waítmainiak 
pachínmajai métekrak kuítniumsha árat tusar. 

Takat enentaí juámu aínia 

6.1. Másh takat aínia páant amájsatniuíti, 
takákmatai pénker átin tura takákmau 
níniuri aínia ayamprúktin. 

6.2. Nínki takatán nájanu waínma, aents 
waínma, tura níniuk túramu nuyá níi 
pujámuri yapájtiuatin aínia nú 
ikiakámu ártiniaíti. 

6.3. Iruntra takát juámu nukap yaíntiniaíti, 
túrakur yamáram takat aents sukár wétin. 

6.4. Takát nájanmanum pénker akíkma 
átin, imián enentaímtachmajai, túrakur 
juní utsumkaiti tamashá métek 
awájtustin. 

6.5. Takákmatai írunu, takatan súa tura 
yamáram takát ipiampá ikiakártin, 
turakur aents takatán takakaíyachu 
ishíchik awajsátai tamaiti. 


6.6. Takákmamunam, shíir átin, péajcha 
enentaímtunaischamu, nawámnaiyamu 
enentaijai jukímiu áti tusar ikiakárma 
átiniaíti. 

6.7. Takatán pénker najánin árat tusar 
aents pénker unuíkiatin. 

6.8. Ekuatúrnumia aents, yajá nunkanam 
weáru, wakétki táaru aíniasha, níi 
nunkénin takatán pénker waitmákar 
tusar yaínma ártiniaíti. 

Jeátak tusar wakéramu 

6.2.1 J imiará nupanti náwe menaínt 
uwitinkia, ashí takat nájanmanum 
tsawánt iniánkastin métek tesámu átin 
chikíchik nekamú atniáti. 

6.3.1 J imiará nupanti náwe menaínt 
uwitinkia, arántia aents ímiak kaúneamu 
chikichik náwe uwéj tsénkenrintin 
amuchat nekapak tesámu átin. 

6.3.2 J imiará nupanti náwe menaínt 
uwitinkia, aents irúntrar takákmainiamu 
núkap kawémtikiamu átin. 

6.4.1 J imiará nupanti náwe menaínt 
uwitinkia, aents takákmak núkap 
kuítian matúmcha yamai akíkmamu 
iyámujai j imiará náwe tsénken nekap 
tesámu itiártin. 

6.5.1 J imiará nupanti náwe menaínt 
uwitinkia, aents takatán takákcha 
matsataínia náwe nekapak tesámu 
itiártin tawái 

6.5.2 Jimiará nupanti náwe menaínt 
uwitinkia, úchi nátsa takat wainiáchma 
j imiará náwe aíntiuk nekapak tesámu 
itiáratin. 

6.5.3 Jimiará nupanti náwe menaínt 
uwitinkia, úchi nátsa aínia úunt 
unuimiátnum weárat tusar aíntiuk 
náwe nekápak tesámu iwiarnáktin. 

6.7.1 J imiará nupanti náwe menaínt 
uwitinkia, imiátkin najántainiam 
takákmainia, j imiará náwe uwéj 
nekápka tesámu ipiampá áartin. 

6.7.2 Jimiará nupanti náwe menaínt 
uwitinkia, aents takákmaiya (PEA), 
takát juámun unuimiátaiya aíntiuk 
nekapka tesámu iwiáktin. 

Najánatin eámu tsénken: Jeámkatin tura ikiakártin 
máshiniu aents tuataí. 


Takát juámunam, aents pachínin árat tusar, 
ankán tuataí najánkar, aents irúrar 
aújmatmaka, nekás tíi penkeraíti. Ashí 
pachinmajai, enentai amáiniajai, úunt takatsha 
najánkar métekrak yaíniaiyamu takústin jú 
jeámmaka tamaití. Turna áti takurkia, ashí 
aents surítkiachmajai, métekrak enentaijai 
takát pénker pujústin tuakár júkitniuti 
pachínkiamujai. Ashí irunkur, takát túratin 
aíniasha enentai jimiártamujai émkattaji. 

Ankán tuakár irúntai nájanmanumka, nekás íi 
nekátairi, aújmatatairi, najántairi tura pujutaí 
aínia nekárnaiyamuiti. Iniu arantútai aíniajai 
apátkar íismaka, tuatainkia máshiniu 
nekánairtai ashi aentsjai tusa jeamkamuiti, 
níniuri ájaink. Úunt mátsatkaka éemtikiu, ashí 
aents ankán wekásatniun tura nekátai ashí 
najantai aínian páant awájsatniuti túrak 
yaímkiatui. 

Ankán aents iruntai najánkamu aíniaka, 
pénker íisma ártiniaíti, wapíkrincha, shíir 
warasmájai aents irúntrar ni takatrín 
túruiniaksha, warásma nankámasartiniati. 
Ankán súmamma iniu tururati tura nakúrutai 
nájaneam mashi uwí takakainia, nekás níi 
iyashin tura wakanín pénker amájtuiniawai. 

Nékas utsumnawai, másh tuakár matsátmanum 
pénker iwiárkatin chichatai tura etsertai 
máshiniu tura chikichkiniu, émkatin takat 
juámunmasha pachinmajai, antúrnaiyamujai 
ashí aents matsatma enentaísha sunaíyamu árat 
tusar. Nú túrakur, aentsú enentai, chicháme, 
wakéramuri antúrkachma ármia nú yamaikia 
antúrnaktatui. 

Takát enentai juámu aínia 

7.1. Ankán irúntai najánkamunan, aents 
métekrak pachínkiatin. 


7.2. Máshiniu iruntai najánkamu aíniasha, 
arantúktintri tura umírkatniuri aíniasha 
aents nekámtikiatin. 

7.3. Ankán najánkamu aíni núsha, námper 
ákui, chícham juámu ákui, tura nakú 
ainia nájankur, takástainiáiti, chíkich 
takat nájaneachmajai. 

7-4. Ashí aents irúntrar pachíniairar 
matsataínia, níi nékamuri, 
iniákmamtairi, túrutairi aíniasha 
arantúkmajai nekáramu aíniak, 
máshiniu ankán pachínma 
átiniaíti. 

7.5. Takák ashí aents irúntra matsataínia 
níniuriri iniákmamsamnia aíniasha, 
pénker aínia asámtai mash najanma 
émtikiatniuítji. 

7.6. Aents matsataínia ikiakámuiti, ankán 
chicham ujanaíyamujai, 
nekánaiyamujai, pachikmajai, 
arántunaiyamujai metékrak 
áchamunam. 

7.7. Úunt tuákma aínia nuísha, ashí 
máshiniunu najánkamu aíniasha 
arantúkamajai, métekrat 
enentaímmiajai, emésmatsuk takámu 
átiniaíti. 

7.8. Aents iruntai, máshiniunu tama 
najánkamu íruneana núsha, 
emésmakma aín tusar pénker waínma 
átiniaíti. 

Jeátak tusar wakéramu 

7.3.1 J imiará nupanti náwe menaínt 
uwitinkia, núkap aents nakú takatan, 
aránt iratai takatsha núkap túramu 
átiniaíti. 

7.4.1 J imiará nupanti náwe menaínt 
uwitinkia, íi najántairi aínia túke 
atsakamutin túramuka aíntiuk náwe 
nekapak tesámu iwiákma átiniaíti. 

7. Tepákmanun pénker puiústin ENENTAI NA)ÁNAT1N eámu 


7.8.1 J imiará nupan ti náwe menaínt 

uwitinkia, kunkúimianam wekásar 
aents kajiámu, j imiará náwe nekapak 
tesámu itiártin tamaíti. 


7.8.2 J imiará nupanti náwe menaínt 
uwitinkia, aents mankártamu 
uwéj náwe nekápak tesámu tarát 
tamaítí. 



Najánatin eámu yarúsh: Mash matsátma panpámtikma 
émtikiatin, tarímiat aents, tarímiat aentscha aíniasha 
takámtsuk níniu najántairi aínia ikiakámu. 


Yaúnchu aentsú turutairi aíniaka, tsawant 
nankamakár weákuish, níniuri aíniaka 
iniánkakí támaiti tawai. Nú turamuka “níniuri 
iniákmamma” tutainti. Nú turutai, esáram tura 
sútarchis áwaiti. Jú nekatai aíniaka, esármaka, 
túke iniánkaki weámu tura chíkichka 
menkaíniash íruneawai, ashí aents 
matsátmanum turatai aíniasha. 

Aents tuakmájai tura najántai aíniajaish 
métekrak íisma ása, únnt mátsatka irúntraru 
níniuri aína waínkiatniuíti, níi iwiákmari 
irúntar pujutai asámtai. Nínisan aents 
mátsatkasha, nú enentai útsuktiniati umínkiat 
tusa. Tura nunká tépakusha aents matsatkajai 
métek aentsú níniuri aínia arantúkmajai 
umíntikiák emenkákchamu atí tusa ikiakáwai. 

Yamáram papí umpuármaka, Ekuaturka úunt 
nunka matsátkamurinkia tarímiat aents tura 
tarímiat aentschajai irúnar matsátma 
nájanaiyawai tamaiti, turna asámtai nekás 
iruntratin ikiakámuiti. Nú túramunam, níniuri 
aítkiasan ni túrutairi íismaiti tarímiat aentsná, 
aítkiasan chíkich irúntrar takák juámusha 
yayáwai. 

Yamáram enentaijai íismaka, chikích 
pachíntrar matsátmaiti, níi nunkénin pujuínia, 
núwa tura aíshman, aents iwiakamri íirmaiti, 
nú iyáamuka pénker matsamtai enentai jintía 
tamaíti, métek, aújmatsamu yamáram juámu 
chicham. 

Núnis nékamujai, irúntratin enentaikia pénker 
jeákminiati, tarímiat aentsjai antúrnaikia 


pénker pujústin tamaiti. Nú turamuka, 
métekrak sunaíyamu, arantúnaikma enentai 
ákui, ukúnam éemkatniusha tura tíi kuítrintin 
emésmau aínia núsha wajátratin jeátají 
tawai. 

Takát enentai juámu aínia 

8.1. Pénker pujústin enentaijai, tarímiat 
aents nuyá tarímiat aentschajai 
irúntrar úunt núnka nájanma, 
chikíchkimsar nishá enentaimmia 
írunma tura arantúnaiyamujai 
irúntrar matsámsatin takat 
nájanmaiti. 

8.2. Metékcha irunú, pujutainiam tura 
niniúrin, nú ámanum, aents irúntraru 
kanarár matsamtai iniaisár tuakártai, 
nuyá arántutsuk pachínkiar enentai 
ápujkur, pénker aíniasha waitmáktai 
tamaíti. 

8.3. Másh najantai, enentaímtai, aents 
irúntrar matsataíniasha arantúkar 
émkatniutji, nútiksan ashí aents 
ekuatúrnumia yaja pujuiniasha 
yainkiártin. 

8.4. Aents irúntramunam, ni najántairi 
aínia, ni chicháme tura iniákmamtairi 
aíniasha túke najánki weárat tusar 
yaíntiniati, chikichkí tura untsurí 
aentsna. 

8.5. Ikiakártin, wainkiátin, páant 
najánatin, íistin tura iyákmastin 
íiniu aínia chikichkí tura untsurí 
aentsna, níi pénkeri tura warirínsha 
írunu. 

Jeátak tusar wakéramu 


8.3.1 J imiará nupanti náwe menaínt uwitinkia, 8.5.1 J imiará nupanti náwe menaínt 

tarímiata aents aínia, níi tarímiat uwitinkia, warínsha máshiniu 

chichámen chichaínia árat tamaiti tusar najánkamu aínia, menaintiú 

yarúsh náwe nekapak tesámu ámanum. náwe nekápak tesámunam takústin. 



Najánatin eámu usúmtai: Ayamprúnaiktin nuyá 
máshiniu arantúnaiyakur umíktin enentai émtikiatin. 


Máshiniu arantúktin aínia émtikiakur, nékás 
úunt nunka m átsatka arantúnaikmajai 
pujámun Ekuatúrna eáwai. Aítkia juámunam, 
yaúnchu pujutainkia iniásar, aents matsátma - 
chíkich irúntraru aínia - kampúnniujai métek 
pénker irúntrar matsámsatai tamaiti. Tura 
aents matsataíniaka, tarímiat aentska níi itiúr 
pénker pujústinian wakéruinia núna, úunt 
mátsatkaka, yaíntin aíniawai níi wakéramun 
waitmákarat tusa. 

Amíktin papí yamáram umpuárma, aents 
níniuri aínia ayamprúktin tíi pénkeraiti. Itiúr 
umíktin aínia tura aentsú níniuri aíniasha itiúr 
arantukma ártiniaít nuyá anaíkiamu aíniasha 
akúpma umiák aentsnásha itiúr umintkiatniuít 
núna páant amájeawai. Turna ása, yamáram 
enentaikia, pénker pujústin tamá nújai métek 
junáktiniati. Nú wakéramu umíniakka, úunt 
papí umpuarmash jú tamán arantuktiniati, 
aítkiasan jintía átiniati itiúr jú takat umíktinait 
tura awájiniakush itiurnáktiniaít núna 
jintíntramjí. 

Chíkich umíktin tura umímtikiatin chicham 
tarimiat aentsna, yajá nunkanmaya áinia nusha 
nunkách íisma achátniuti, yaunchuk chikíchik 
umitiá ámia aentsachú. Núnisan, umíktin papí 
pénker umímtikma ákui, métekrak átin 
enentaisha, péjchach enentaímtunaitiaísha 
atsákui nekás umímtikma átatui. 

Jú wakéramuka, utsurí papí chicham umiktín 
eámuiti; nusha wárik, páant, nákak, yakesh 


yaintak tachamujai, yaintín nekás utsumá 
wakéramuiti. Nú túruneak, aents irúntaru 
matsataíniamunam emésmatai enentai 
írunusha asakárma átatui. 

Amuák, aents níi ankán pujutaíri suritkiámu 
aíniasha tura núna shuarísha, pénker 
wainkiámu áti tamaiti, chicham yamáram 
iwiarnajái, awájiru ainiáksha kuit tura pénker 
pujutai enentai achikiár yapajiáwarat tusar. 

Takát enentai juámu aínia 

9.1. Aentsú níniuri aínia arántakur, 
máshiniu umíktin tura umímtikiatin 
papí áarna nekás túratin aínia. 

9.2. Ikiakamú umíktin papí, Ekuatúrnum 
aents pachiniair irunar matsatma 
enentaijai metek najánkar, iwiarkar 
takát júkitin. 

9.3. Chicham iwiártunaitiai aínia, pénker 
túrunat, uminkiát, ankán tura 
chikíchkish enentaímtuschamujai 
umímtikma átin tamaiti. 

9.4. Aents nuyá tarímiat aents matsataínia 
kajerkámu nuyá arantúkchamu aínia 
núsha arantúkma ártiniaíti tawai. 

9.5. Ashí aents ankán pujutairi suritkiámua 
aínia, níniuri ayámprak umíktintri 
aínia najánin árat tusar útsuktinian 
ikiakáwai. 

9.6. Aents irúnar matsátmanum, umíktin 
tura umímtikiatin chicham najánkamu 
aínia aents jintíntiamu, émtikiamuíti. 

7. Tepákmanun pénker puiústin ENENTAI NA)ÁNAT1N eámu 


Jeátaj Tusar Wakéramu 

9.3.1 J imiará nupan ti náwe menaínt 
uwitinkia, chícham iwiáramu, 
tsénken náwe uwéj nekapak 
tesámu ejétin. 

9.3.2 Jimiará nupanti náwe menaínt 
uwitinkia, wárik chícham iwiáramu, 
ujúk náwe nekapak tesámunam 
waínma. 

9.4.1 Núa katsúmeamu, yajaúch amájma juní 
itiarma átin: 

- Iniashí awátamú, yarúsh nekapak 
tesámunam. 


- Chichamjai tura enentaímiari 
eméstamu, uwéj nekapak tesámu. 

- Núa nakítia túramu. 

9.4.2 Uchích tura úunt unuimiatainia, 

unuíkiartin asúkratma emenkáktin. 

9.5.1 J imiará nupanti náwe menaínt 
uwitinkia, aents umitmákaru sepúnam 
jukímiu pujústintri iwiártukma átin, 
náwe nekapak tesámunam. 

9.5.2 Jimiará nupanti náwe menaínt 
uwitinkia, aents sepúnam pujuínia, 
suách sunkuran achikainia tsuwákur 
emenkáktin. 



Najánatin eámu náwe: Mash pachínma takat juámunam 
nuyá pachíntiaí enentai émtikiatin. 


Yamáram papí, jimiará nupanti yarúsh uwitin 
umpuármaka másh aents pachinkiátniun 
ikiakawaí. Pachinkiátin, nekaska 
irutkamunmayá, matsatkamunmayá, aents 
irúntraru tura tarímiat matsataínia nekaska jú 
chichamka wakérawai. Nú turamunmash, úchi 
nátsa náwe yarúsh uwí takákainia, yajá 
nunkanam wéar matsataínia, yajánia aents íiní 
matsataíniash, suntár tura pushú entsáru 
aíniasha, tura, aents sepúnam pujuínia asútiak 
súsachma aínia nusha, Ekuatúrnun anaíyamu 
ákuisha ajápin áarti tamaítí. 

Úunt takát juámuna aents irúntra pachímaka 
yáma nékaneawai, tura pachínkiatin aents 
aíniaka, áya unuimiákaru tura náamprau aíni 
núnakchaiti antsu írutkamu aínia, aents 
irúntraru aínia tura tarímiat aents irúntraru aínia 
pachínmaiti. Núnis júnakui, aents tura írutkamu 
aíniasha takát íwiármanum pachínianiak, takát 
juámunan júnisaíti tiartiniaíti: iwiármanun, kuít 
tesámunam, eákmamunan, iyámunam tura 
nájanma nekápmamunam. 

Aents máshi pachínma nájanmaka, irúntrar 
matsátmanum pachínma ikiakámuiti; aents 
aínia, írutkamu, aents irúntraru tura tarímiat 
aents matsátma takát irúntrar j uámunam 
muchítratin enentai útsuamuíti, túruneak, 


Ekuatúr émeamush nú enentai éemkat 
tamaití. 

Úunt náamka takatrínti, pachínkiatniun 
enentain tura irúntrar matsátkur 
pachínkiamujai émkatniun takatán 
émtikiatniua núka. Nú uminkiát takurkia, 
najántai aínia, aíntsan itiúr aents matsatainia 
núna pénker nékainiak, níi takát juámurincha 
pénker iniákmastin aíniawai, tura umíktin, 
metek pachínkiatin chícham jusámunsha 
uminkiát tusar íisma átiniaíti. 

Takát enentai juámu aínia 

10.1. Ankán enentaijai, irúntar tuakár 
matsámsatin yaínma átin. 

10.2. Takát juámu áinia nuyá akupín aínia 
nú níi takatrí juámu páant nekámtikma 
atí tusar enentai ikiakámu tura 
íwiareamuiti. 

10.3. Anaíyamunmasha, tura anaímiakar 
takákmamunmasha métekrak 
pachínma átiniaíti. 

10.4. Máshiniu takát juámu aínai nuisha, 
yúpichuch ujákma átiniaiti túramu aínia. 

10.5. Aents tuakáru, tepakmari tura aenstri 
nekatai tamaíti, turakur, níniuri pénker 
takarsatai tusar. 

10.6. Núkap aents irúntrar matsátma 

nékarkur, emésmatsuk jintínkiatin 
enentai émtikiamuíti. 

Jeatáj Tusar Wakéramu 

10.2.1 J imiará nupanti náwe menaínt 
uwitinkia, úchi nátsa náwe yarúsh uwi 
takákainia irúntrar matsátmanum 
chicham juámunam uwéj náwe 
nekapak tesámu pachínin árat tamaíti. 

10.3.1 J imiará nupanti náwe menaínt 
uwitinkia, anaikiatin aíniamunam 
núawa aíniasha menaintiú náwe 
nekapak tesámu pachínmajai 
anaíkiamu árat tamaiti. 


10.3.2 Jimiará nupanti náwe menaínt 
uwitinkia, úchi nátsa aíniasha 
anaímiatainiam pachiniaíniak náwe 
uwéj nekapak tesámu anáikiamu 
ártiniaíti. 

10.3.3 Jimiará nupanti náwe menaínt 
uwitinkia, ekuatúrnumia aents 
yajá nunkanam pujuíniasha, atsá 
tsenkentrintin nekapak tesámu, 
anaíyamunam pachínin árat 
tamaiti. 

10.6.1 Jimiará nupanti náwe menaínt 
uwitinkia, yamáram nunkanam, 
úunt núnka irúntra aíniamunam 
máshi pachínma átin tamaíti. 


O Najánatin eámu náwe chikíchik (11): Emésmatsuk kúit máshi 
pachíntiamu enentai émtikiatin. 


Yamáram papí, jimiará nupanti yarúsh uwitín 
áarmaka (2008), Ekuatúrnumka kúitkia yaimín 
tura máshiniu átin tamaiti. Turna ása, 
yapájiamu yaúnchu métekrat takát 
nájanchamunam, ashí kúit enkému métek 
sunaíyashma, aents kasaraíniamu, núkap kuit 
jusátsar kampunín emésmamu ámia núka 
iniaísár, yamáikia yámaram enentai 
enkeamuití, pénker pujústin kuit métekrak 
waítmakur tura métekcha áma asakákur. 

Pénker yurumátin takákeakur, kúítsha waínma 
ákui, pénker pujústin tamaka uminkiámniaíti. 
Núkap iwiákma intkí weákui, métek irúntrar 
waítmamusha ákui, takatnumsha, nú 
enentaijain irúnmasha émkamnia aíniawai. 
Kuit takát juámunam yapájiamu átinaiti: 
arákmatniunam, apampártinium, 
sunaísatniunam tura íi yurúmmanum, aítkiasan 
ashí suramu, arákmamusha pachírar, yapajkiar 
nájankur íi kampuniúri waínmajai 
métek najánkataji, túrakur émtikiamu 
átatui. 

Yapajiámuka áminiati íi turutairi pénker írunu 
asamtai: arákmamu tura ipiampamú chikíchik 


tura untsurí aentsun enentaímsa takákmatai 
asámtai. Nú takákmatka, sunaíyamu métek, 
wainnaíyamu, íniu tura kampunín nekátaijai 
ikiakamú ása, iwiakmá átinian émtikiawai, áya 
kuit irúrtin enentai chíkich itiúrin aínia 
núnischaíti. 

Yaj iámunan kuit wainkiatin utsúmkaiti, 
máshiniu takátmatkur juní émkatin: kuit 
ipiampatai métek pachíntiakur, nekás kuit 
ipiampatai aíni nú ikiakakur, núnka, kuit 
umúchma pachintiakur, nekaska kuítrincha 
najátmakuitiak nuí íi tama uminkiátniuíti. 

Yamáram enentaijai takát juámunmaka, úunt 
matsatka kúit chichamnaka íisma átin ása, 
métekrat átin enentaijai kúit chichamnaka 
yapákiatniuíti. Ashí íi penkéri tura kúit 
muchítman, yajánia aents nerénawarain tusa 
íistiniaíti, tura nuík máshiniu aínian surúrarma 
nunashá awákeartiniati, aents pénker pujústin 
tamá yain asamtai. Iniúk takátmatkur, kuit 
apujtakur pénker pujústin ikiakamuití, íi 
nunké nunkach aínia útsuakur. Aítkiasan, 
máshi takat nájanmanum, pachíntiamunam, 
tura chíkich iruntrarujai takákmaneaksha, ashí 

aents matsataínia pénkeran takurmásarat tusa 
najánmaiti. 

Yamáram enentaijai arákmatin juármaka, 
tarímiat aents nekátairijai tura unuimiármajai, 
nunkáka takatái atí timiaíti. Takát juámuka, 
irúntra kúit chichámjaisha métek aújmatna 
ásamtai, pénker yaíniaíktai ikiúrmakur, 
pachímprar arákmakur tamaíti. 

Irúntrar matsátmanum, íi kampunniúrin 
takákmakur kúit waitmátai asámtai, íi 
yurúmmasha irmamsátniutji. Warí 
utsumnawai, aents yurumátin aínia nú 
nékáreamu, pénker yurumátin tura íi kuítri 
ikiakárma áti tusar. 

Takat enentaí juámu aínia 

11.1. í i nunkénin kúit waitmáktin enentai 
útsuamu, nánkami árak aínia 
apampátsuk íi nunké pénker 
wainkiámujai tura aentsú níniuiri aínia 
arantúkmajai takákmastin, arákamitin 
pachinra nekás unuimiátramujai. 

1 1.2. Uchích tura áputka irúntrar kuitjai 
takákmainiak waítmainiasha, níi 
pénkeri nájanmasha tura 
ipiampámurisha sumárkatin 
útsuktiniaíti. 

11.3. Yurumátniunu arákmamu, aínia 
máshiniu pénker áti tusar émtikiamu 
ártiniaíti. 

1 1.4. íi kampunniúrin kúri, yáwi, tura 
chíkich súram amukámnia aínia nú, 
emésmakaij tusar pénker 
takákmamunam íismá átiniati. 

11.5. Imiátkin máshiniu aentsna tama átin: 
jeameamú, jintia tura chíkich aínia nú 
najanma, núran najánnaki wéti tusa 
ikiamaítí. 

1 1.6. Surúktin chíkich jintia eáteamu, 
súramu tura akíkrish métek átin, 
turakur chíkich aents sumákar súrin 
aínia emésmakarain tusar pénker 
yaíniayamu émtikma átin. 

11.7. íi arákri ipiampártin juínk tura yajá 
nunkanam surúktinsha áti tusa pénker 
ikiakámuiti, nekáska, ipiampamuri tura 
yaímkiataj táma enentai íismajai. 


11.8. Nekátin, íistin tura asútiatin kúit 
súramu umúchmanum yajaúch 
amájkartin áinia, turakur 
sunaíyamunmash métekrak takusártai 
tusar ikiakámuiti. 

11.9. Yamáram nekámuj ai imiátkin 
najánkartin ikiákamuíti, turaku íi 
pujakmarinian pénker aínia najánkur 
émkatin tamaití. 

11.10. Yurúmtaisha pénker íisma átiniati, 
utsúmachma arántia súmamu aín tusar, 
yurúmeamunmasha íi nunkénin arámu, 
imiátkincha, nunka emésmachu arámu 
yuátin tusar. 

11.11. íi kampunniúri emésmatsuk 
ukúnmasha kúit waínkiatai tamaíti, nú 
turamuka yamáram emésmachu 
nekátaijai arákman, ejénaktatui. 

11.12. Aents irúntramunam úunt kúit 
chicham iwiártamuka, nakárnaiyamu, 
waínmajai tura iyámujai métek 
nakarnaíyamu áti tusar chicham 
émtikmaiti. 

11.13. Kúit ikiaúnkatin tura umúchkiatin 
máshiniu matsátmanum íi nunkénin 
émkatat takurkia, máshiniu aents, 
níniunak tura yaímin enentáimniujai 
takákmakur émkataji. 

Jeátaj Tusar Wakéramu 

11.1.1 J imiará nupanti náwe menaínt 
uwitinkia, nínki surú matsamin aínia, 
atsá tsénken náwe jímiarintin nekapak 
tesámu itiártin. 

11.1.2 J imiará nupanti náwe menaínt 
uwitinkia, nunka macharí 
suráchmanumia, antsu chíkich surutai 
aíniamunmaya uwéj nekapak tesámu 
wainkiatin. 

11.2.1 J imiará nupanti náwe menaínt 
uwitinkia, uchích irúntrar súma tura 
súrin aínia (MIPYMES) pachínma 
aíntiuk náwe uwéj nekapak tesámu 
wakéramu. 

11.2.2 Jimiará nupanti náwe menaínt 
uwitinkia, yurúmak sumatai máshiniu 
tepákmanum surutai áti tamá. 

11.3.1 J imiará nupanti náwe menaínt 

uwitinkia, takámtsuk tepákmanum 

mash surúktaj támanumia íisha usúmtai 
náwe yarush nekapak tesámu 
pachíniamu. 

11.4.1 J imiará nupanti náwe menaínt 
uwitinkia, nunká macharí uwéj 
washim, uwéjrintin amúchat surúktasa 
juámu chikichkí tsawan ámanum. 

11.4.2 J imiará nupanti náwe menaínt 
uwitinkia, nunká macharíjai 
najánkamu aínia tsénken náwe 
chikíchik amúchat nájaneamu tura 
jimiará nupanti náwe aíntiuk 
uwitinkia, washim tsénken náwe ujúk 
amúchat aímpramu ejékataj tama. 

11.4.3 J imiará nupanti náwe menaínt 
uwitinkia, kúri aínia juámu tsénken 
náwe usúmtai nekapak tesámu 
wakéramu, emésmatsuk, uchích kuríjai 
takákmau aínia nújai. 

11.4.4 Súmamunam, jirújainchu najánamu 
aínia nú súmamu. 

11.5.1 J imiará nupanti náwe menaínt 
uwitinkia, yajánia imiátkin sumákma 
akíkmakar júsatin, uwéj tsawan 
nankámachmanum jútai átin. 

11.5.2 Ekuaturnum mash tépakmanum 
wekákur, sútarach náwe nekapak 
tesámu wakéramu. 

11.5.3 Jimiará nupanti náwe menaínt 
uwitinkia, chicham nekatai, etsertai 
nuyá ujanaítia aínia nájanmanum 
menaínt menaínt náwe aíntiukrintin 
nekapak tesámu ejétak tamá. 

11.5.4 J imiará nupanti náwe menaínt 
uwitinkia, wekásatniunu iwiártamu 
yurásh aíntiukrintin nekapak tesámu 
iwiáktaj tamá. 


1 1 .5 .5 J imiará nupanti náwe menaínt uwitinkia, 
aents nanápjai wekatai ujúk uwéjrintin 
nekapka tesámu iwiáktaj tama. 

11.6.1 J imiará nupanti náwe menaínt 
uwitinkia, áya ninki súrin aínia, atsá 
ujúkrintin nekapak tesámu itiáratin. 

11.11.1 Jimiará nupanti náwe menaínt 
uwitinkia, yajánia aents iraú árat tusar 
íi penkeri nájánmaka náwe uwéj 
chikíhckirtin nekapak tesámu ejéamu, 
nunká macharí suráchmanumia. 

11.12.1 Jimiará nupanti náwe menaínt 
uwitinkia, yajánia súmamu ámanumia 
akíkmachma ajápen itiártaj tamá. 

11.12.2 Jimiará nupanti náwe menaínt 
uwitinkia, yajánia súramu ámanumia 
akíkmachma ajápen itiártaj tama. 

11.12.3 Jimiará nupanti náwe menaínt 
uwitinkia, takatna kuit 
ápujeamunmaya yarúsh chikíchik 
nekapak tesámu pachíntiuktin. 

11.13.1 Jimiará nupanti náwe menaínt 
uwitinkia, yajánia kuit takatná 
ápujeamu, menaínt nekapak tesámu 
átin, íi kuit takákmajai apátka íisam. 

11.13.2 Jimiará nupanti náwe menaínt 
uwitinkia, menaintiú patakma íisma 
átiniati, aents yajanía kuítian arákrum 
ipiampa. 

11.13.3 Jimiará nupanti náwe menaínt 
uwitinkia, kuítia nantujé, aentsu yayák 
ujúk náwe usúmtai nekapak tesámun 
apújtustin. 

11.13.4 Jimiará nupanti náwe menaínt 
uwitinkia, yaímtai kúit íi nunkén 
umúchkiatin chikichkí washim náwe 
nekapak tesámu iwiáktiniaíti. 


O Takat najánatin eámu náwe jímiar (12): Mash irúntrar úunt 

nunká nájanmanum, pachínkiar pénker pujústin enentai émtikma. 


Kuitjia níniunak takakmau aínia nuka, 
tepakmanun níniunak takákmainiak áya 
kuitrintin aentsnan Ekuaturnaka 
najanawarmai, mashiniu taman níi juíniak, 
túruniak tepakman yajaúch éemkachmin 
najánawarmai. 


Nekás Pénker Pujústin enentai juámuka, 
takamtsuk Ekuatúr nunká pujámu íniu 
najánatniuti, pachíntramu ámajai. Nú turamuka, 
tepakma arantukma átiniaíti, máshiniu tama 
nekás máshiniu áti tusar, nekás turakur úunt 
nunká mátsatkasha páant yaínma átatui. 

Mash írunu, takámtsuk máshiniunu aíniawai 
títia takurkia, takát penker iwiárkatin, métek 
akantúnaiyamu áti tusar íwiarma, íniuk áti 
tusar nájanma ákui nekás uminkiátawai. 
Núnisan ashí aents utsúmamuri pénker 
enentaínmiajai yáinma aíniakui, pénker úunt 
nunkasa íwiarma átatui. 

Jú túramunmanka, jímiar enentai máshi 
aentschajai irúntrar nájanma, nekánaiyamujai, 
arantúkmajai átiniaíti. Turátsarkia, másh 
yapájkiatniuti takát chicham, tura tarimiat 
aents níniura arántakur, ikiakártiniati. Núnis 
áti takurkia, tarimiat aents yaúnchu pujutairi, 
matsamtaíri, nekátairijai takámtsuk níi nunké 
tentákmajai ikiakámuiti. Túruneak, nekás 
tepakmash máshiniu nájaneamuiti, kakáram 
suámujai níinki ímiasarát tura kakárarat tusar 
jú chichamka jusámuíti. 

Úunt tepakma mashiniúti tamaka, níi aentri 
pachínkia takákmamujai aínis nekámuiti, 
nekás níniuri aínian tura nunkénsha arántak. 
Nú turatak tamaka, kakáram suámuiti aents 
yaíntin tusar yaímin najánkamu aíni nújai. 
Turasha metekrar enentaijai ashí iruntraru 
nájaneamuiti, antúrnaikiamujai takátsha 
pénker pujústak tusar túramuiti. Nú enentai 
uminkiát tusarkia, nunka pénker iwiáratin 
utsúmnawai ankán pujámujai émkatai tusar. 

Jú takat émtik maka, aentsu iwiákmari nekáska 
íirui. Nú túramunam, nekáska aents takát 
juámunam irúntar pachínkiamujai émkataj 
timaíti. 

Úunt tépakma, nekáska émkaiti, takát juámun 
pénker enentaijai yapajiátin, túrak, ashí 
penker waínmasha máshiniunu áti tura níi 
pújakmarín iwiárkar matsámsarat, nuyá níniuri 
aíniasha arantúkma árat tusar íirsatin 
chichámramuíti. 

Takat enentai juámu aínia 

12.1. Pénker pujústai tusar, tarimiat aents 

tura tarimiat aentschajai irúntrar úunt 
nunka nájanma átiniaíti. 


12.2. Úun nunka mátsatkanum, takat 
yamáram juámu, pénker iwiáramujai, 
waínmajai, íismajai, chíkich nekatai 
tura pachínma aíniajai. 

12.3. Úunt matsatka jintiámujai, nunka 
umúchma, métekrak sunaíyamu 
enentai juámu tura ninkí imiasarat 
tusar kakáram suámuiti. 

12.4. Aents tepákmanum yaínmia, pénker 
tura wári yaímkiamu átin. 

12.5. Máshiniu átin tusar najánkamu 
aíniaka, pénker, wárik, tuke, nukap 
tura íismajai takatnaka najánin 
áartiniati. 

12.6. Yaímin aínia, níi takatrí umúchmanum 
pénker najánkarart tusar íismajai 
yaimkiarat timiatí. 

12.7. Takat chicham iwiáramu ikiakámuiti, 
pachínkiamujai tura nú túramusha 
uchích tépaku kakáram susámujai. 

Jeátaj Tusar Wakéramu 

12.1.1 J imiará nupanti náwe menaínt 
uwitinkia, tarimiat aents tura mukúsa 
aents aíniasha, úunt nunka tuakmánum 
takákmainia náwe j ímiar nekapak 
tesámu ártiniati. 

12.3.1 J imiará nupanti náwe menaínt 
uwitinkia, aents jeá takúrmaku entsá 
susámujai yarúsh náwe jímiar nekapak 
tesámunam átiniaíti. 

12.4.1 J imiará nupanti náwe menaínt 
uwitinkia, takákmau aínia núsha 
yaínmia ujúk náwe nekapak 
tesámunam íisma átiniati. 

12.5.1 Máshiniunu takát najantai aínimunam, 
aents pénker yainmiatí tamá átiniati, 
tsénken nekapak ámanumka. 

12.6.1 Jimiará nupanti náwe menaínt 
uwitinkia, tsurámat ekemátai aínia 
sukártamunam, emenkámu írunu, náwe 
chikíchik nekapak tesámu 
itiántratniuíti. 

Núnka itiúr ayámpruktiniat núka, uchích 
tepakma émkataj tusa níi wakéramuri takat 
juámunam páchitiamuiti. Takat umíktaj tusar 
tesámua nújai métek, nuka nekás chícham 
iwiáramujai úunt tura uchích tépakmanum 
métekrak émkatai tusar. 

Núnkaka, ni muchítmari, írunmari itiúrchat 
núkap aíniawai, tura túke tsawant yapajniáki 
wéa asámtai, takát juámunam níi enentaisha 
tura chichámesha antúrkatniuti. Turna 
asámtai, aentsu chicháme yúpichu ántin 
átiniati. 


8.1 . Pénker pujústin 

enentaijai jearkátai tusar 
ii núnke íwiarma 

Núnka tura núnka unuimiátma aíniaka, nekás 
yaúnchu kúit iruntai, chícham jutai, kuitsha 
ikiaúnkar, najánkar nakárnairar sunaítia 
aíniawai. Núnis ása, nunkanmaití, ashí 
chichan najántai aíniaka. Yamaiya núnka 
pujámu íismaka, irúntrar kúit chicham 
émtikiatniun yapájnian iimtikramjí, kuítnium, 


íi pujútairi tura pachínkia anaímiatainiam, nú 
íismajai nunké nekáramujai, émkatin tusar 
najánkamujai, wekátai aíniajai, warí araká 
ipiampárminiat tura tuimpía najínin aínia 
nusha apújamniat núna iniákturmají. 

Nunka máshiniuri íismaka 49 , tuí íi nunke 
tépakuit, yá aentsua mátsatkait tura warínia 
túrin aínia nú nekarátniuti, nú nekamujai 
takát chichamsha émtikiatniuíti táwai 
(Santos M, 1992). 

Yamaiya juínkia, núnkaka, áya téntakar 
matsátmaka achátniuti, nekaska nuí aents 
pujuínia, kampunniúrijai irúntrar tura 
warínsha írunmajai pachintrá matsátma íisma 
átiniaíti (Coraggio, 2009:13). 

Turna ása, núnkaka, pénker pujústin chicham 
nankámamua nújai métek jukitniutí, 
kampúnniu níniuri aínia, kampúntin 
arantúkmajai aents níi utsúmamuri 
waítmainiak, pujámurin takákmainiak, 
kuitjiashá émkatniun jeaíniawai. 

Núnka émankesár iámunmaka, takát júkitin 
chikíchkimsar utsúmamujai apátkar 



49 Máshiniu tépaku tamaka nakárchamniati, nú turatai takurkia tú unuimiatrar tura nekárar túramniati. 

najánkartiniati, íi pújakmarin tura chíkich yajá 
nunkanam matsataíniajai junaíyamu átin 
enentaijai najánkatin aíniawai. 

Nú enentaikia, Ekuatur tepakma nunkén takát 
juámunam, tuí pújakea nújai métek chikich 
íismájaish pénker nunka nakárnairar émkataj 
timiatí. Túrakur, irúntrar aents matsátmasha, 
tura kampuniúnam matsataíniasha nunké 
pénker tesarkár métekrak matsámsarat tusar 
najátkatin wakéramuiti. Aítkiasan, 
chichamprúktin iwiárkamu aíniawai, pénker 
antúrnaikiamujai takat junáki weák Ekuatúr 
nunkanam páant amájma áti tusar. 

Nú túratai tusarkia, iwiáratniuti 
unuimiarmajaí, ítiur júkitiaj tamáit, turasha 
pachínkiamujai. Emeamujai, aújmatkamujai, 
enentai awánmajai, yaíniayamujai, juka 
enentaimsamuiti ashí aents irúnar matsataínia 
níi itiúrchatrí, utsúmamuri yaínma árat tusar, 
tura yamaíya juínkia kúit chichamsha 
yaíniaíktin enentaijai, emésmakma juákain 
tusar takat pénker júkitniuíti. 


8.2. Ekuatúra núnke, uwí 
nankámasmanum íisma 

Yaúnchu Ekuatúra núnke tesakmáka, Inca 
aents matsataíyamunmayaiti: Arákiankia, 
micha núnkajai (Quito). Nú turá ámanumia 
jintia (Kapac Ñan) najánamunam 
matsámkarmiayí, jú iruntramujai ayllus tura 
llactas. Jú irútkamuka núnka achiámu tura 
yapájiamu enentai turúnamai. Nú túramunam, 
métekcha ajakí wémai júnis tepakmanum 
(Cuzco tura támunam Quito) nankámak 
Cuenca tura yamái tépakma úuntrui aínia ai. 

Pujú ápach, kaúnkar, Incas aents 
takákmasmanum, núkap aents irúntrar 
matsamtain najánkarmiayi, túruiniak, tarímiat 
matsataínianka nunkén atantaíniak arrant 
kíshmákarmiayi, tura nú aentska yajá shiakar 
matsámsaru aíniawai. Tura Etsa jíntiaínmani 
nunka tépakmanumka, úunt nunkán 
nerénawar kúri jutai najánawarmayi. 


Náwe yarúsh úunt uwí nankámamunam, 
chíkich núnkajai yurúmak sunaíyamu tura 
mash nájanma súramu áti tusar, 
nayántsanmaní wekásatin tusar kanún 
najántan juárkiarmiayi, júka tsúer nunkanam 
(Guayaquil), jú túramunam entsá yantam 
aents matsámta núkap juárkiaruíti. 

8.2.1. Núnka umúchma, 

Ekuatúr akíyamunam 

Ekuatúr nunkaka, yáma irúnar 
juárkimiunmayan warínkish súriniati, chikich 
tepakman yayák, túra ása ankán enentaijai 
surúkchaíti, tura émkachuíti. 

íi nunkénin, aents irúntrar matsátmanumsha, 
nunká pénkeri aínian núkap jútan 
nankámawarmiayi, níniunak ímiau áinia nú. 
Nú itiúrchatka, unuimiatramuiti 
mátsatmanum, nú unuimiátramujai íismajai 
métekrakcha, ishíchkiniu tura áya 
kúitrinniunuk nunka ajásuíti. 

Nú tsawantinkia kuítrintin aínia úunt nunkan 
takákainiakui, kuítrincha aíniaka uchích 
núnkajai juákma núkap amiayí. Nú turamujai, 
áya úunt nunkak yayámujai uchik nunkaka 
íischamu ámai, turuneak métekrakcha ajánki 
wémai. 

Aíntsan yajánia aents kaúnkar íi nunkénian 
kúri irúnainian núkap júkiaru aíniawai, 
túmakui métekrak kúit takákma áchamiayi. 
Uwí, chickichkí nupanti usúmtai washim 
yarúsh náwe juárki chikihckí nupanti usúmtai 
washim usúmtai náwe ámanum, núkap 
itiúrchat nankámasmiayi. Micha nunká 
(Quito) nuyá tsuér nunka (Guayaquil) núkap 
kúit jukímiu asámtai chíkich nunkanmaka 
tsakárcharu aíniawai. 

Uunt uwí náwe usúmtai amuwámunam, 
Ekuatúr nunkaka náwe uwéj nunka 
mátsatkamu ámiayi; náwe michá nunkánam 
nuyá uwéj tsuér nunkanam, tura Etsa 
jintiaínmani mátsatka irúntraruka, úunt uwí 
j imiará náwe ámanum najánaku aíniawai, 
turasha áya warirí aíniak wakérutakur aítkiasan 

nínki aents pújaku matsátkamu uraíwiaruíti. 
Uunt uwí jú ámanura (XX) pampámu tíi 
ajásuiti, nekáska jú uwí ámanum (1950-2001), 
tumak métekrakcha ámasha núrantek ajásuiti 
(León, J., 2009). 

Ekuatúrnumka émeamuka níi pujutairijia tura 
takákmarijai metek wémaiti, júnis tsuir 
nunkanmanka Cacao arákmau aíniaka inít 
kampúnniunam pujuarmiayí. Nankámaki 
weákui, pantam arákmat juarnakmiá nuí 
kunkuím wekatai najánnakmai, aítkiasan 
nunká macharí juámujai wekasátniusha tura 
nú jukítniusha najánnakmai, kampúntin 
nunkanan. Túrunki wénak, kunkuímiajai 
wekátai jintian najánki wénak nunká 
macharín surútan nankámawaruiti. Núnis 
nankámaki weámunam, yaítmataik irúnma 
aíniasha najánaki wémaiti. 

8.2.2. Ekuatúr nunká tépakma 50 

Naínt tsakarú nankámaku, íi nunkénka 
menaín nakáruiti: tsuér, micha, tura kampunín 
nunká tépaku. Chikíchkimsar jú nunkanam 
íismaka, nunkésha, aents matsátmarisha métek 
aíniatsui. Kúit waimáktai tusar 
takákmatairisha, matsamtaírisha, nekátairisha 
nisá aíniawai. 

Aní nunká matsatma ákuisha, nakanairma 
enentaíchuiti. Tepakma émeamuka, 
utsúmnawai yapájiamu, másh pachínmajai 
émkatai tusar. 

Tsuér nunká, nekáska j imiará arákmar 
súramujai pénker kuitjia émkaiti, tura 
kampunín nunká tépakmanumka, nunká 
macharín júsar súrin ámanuman tí nunká 
juakuíti, júka kúit waínmasha métekrak 
sunaísachma asámtai. 

Núnis nunká tesarmári ámanum, takát juákur 
j imiará tepakma nekáska ikiakarmatí: arákia- 
nunkánia, juínkia entsá yantam matsataínia 


pachínkiamujai (Guayaquil, Manta, Puerto 
Bolívar tura Esmeraldas) aítkiasan michá 
nunkanmayá pachíniainia jú ármiayi: Quito, 
Ibarra, Ambato, Cuenca tura chíkich aínia. 

J imiará nunká tepaku émkaru amiayí. 
Arákmawar tura surukár émin aínia nú entsá 
tsukín matsatainia ásar, tura michá nunkanam 
matsátkaka nú iruntramún ikiakáruyí, túrak 
mashi tepakman íruak yaínmiayí. 

Núkap tsawant nankámasma íismajai, áya 
jimiará nunká irúntraru Quito tura Guayaquil 
núkap émkaru aíniawai. Chikíchkimsar ni 
takákmarijai ékaruiti: Micha núnkaka (Quito) 
Ekuatúr nunká tuakma úuntri tura nunká 
ajapéri tú nekamuíti nuyá tsuér nunkaka 
(Guayaquil) yajá nunkanmaya ashí kanu aínia 
tatai asámtai kúit núkap waintiaínti, tura jú 
matsatka tsaninkiar kúit waínmaka menaintiú 
náwe nekápkaiti. 

Jimiará úunt matsatka najánarmanum, jú 
nunkanam núkap aents pampáraruiti, turna 
ása, irúntrar aújmatmajaisha, takákmamujaisha 
métek túruiniak núkap émkaru aíniawai. Tura 
jimiará nunká úunt irúntramunam, yantám 
chíkich uchích iruntraru najánaku aíniawai 
turasha núkap aentsrintin, tura aránt íismaka 
chíkich iruntraru nunká tesarnaíyamunam 
kampuniúnam matsataíniawai, túrasha nú 
irúntramu nekás páant íschamuiti. 

8.2.3. Ekuatúra núnke 
pénker iwiártamu 

Ekuatúra núnke pénker iwiárkatai tusar takat 
nekás juámunmaka, núnka tesákma aínia 
íismájai, íi nunkén takát túramu ákui, íniujain 
chichámsha pénker enentaimtusar émkatai 
tusar jusámujai. Núnka tépaku aíniasha imiatík 
enentaímturchamujai, utsúmamu aínia nuísha 
másh métekrak sunaísamu wakeramuiti, 
chikíchik enentai jukímiu ámanumia. 


50 Jú támaka Jean Paul Deler núnka pénker ichípsa íisma ámanumia. 

8. Úunt nunká tepakú, umúchkiatin, takát chícham iwiártamu 


Nunká takákmastin pénker iwiárnatmaka, 
enentaí jusámu aíniaka uchích irúntraru aínia 
tura úunt iruntraru aíniamunmash pénker 
pujústin tama uminkiaít tusar ñsma átin 
aíniawai. Túrasha nú enentai juámu mashí 
nekámtikiatin utsúmnawai, takat 
iwiárnatmanum pachínma áti tusar. 

Úunt nunka, métek nájanma, emésmatsuk 
takát émtikma, máshiniunu aíniawai tamajai 
najánataj takurkia, kúit pénker umúchiakur 
tura pénker takat chicham yapájiam 
umínkiattawai. Jú chicham uminkiát takurkia, 
tsénken enentai jukítniuíti: 

• Ekuatúrnum aents tuák mátsatkamu 
ajapérin pénker iwiártuktin takat juámu 
émtikiakur, ikiakártin. 


• Kampuniúnam irúntrar matsátmanum 
pénker pujústin tura pénker yurumátin 
enentai émtikiatin. 

• Pénker najánkatin aentsu utsúmtaíri 
aínia: wekásatin, tsurámat kéen aínia 
tura mash útsumak. 

• Ii kampunniúrinia súram amukámnia 
tura amúkachmin aíniasha takákur 
nunka emésmatsuk jútai áti tusar pénker 
takasma áti timiatí. 

• Aents tuák pachíntrar matsátmari tura 
takámtsuk túrutairi aínia ikiakártin. 

• Pachínkiatin aneármajai tura 
arántukmajai, mash tura América 
nunka tepakmanum. 

• Takat chicham émtikiatin, uchích 
tepaku kakáram turátin suákur, nú 
túramusha iwiáramujai, métek 
enentaínmiajai tura máshi tepakma 
pachínkiamujai. 


Núnka nakumkámu 8.1: Nunka tépakmanum takát juámu nakumkár iniákmamu 51 




ESMERALO/ 


TULCAN' 


QUITO* 


LATACUNGA* 


[TENA* 


/ Sguayaquil+ 


¡Si MACAS* 


CUENCA-AZOGUES* 


MACHALA- 1 


kampuntin tepaku iyámu 
Kampunniúnam émeamu 
Najánkamu aínia iniákma — > 
Uchích tepakmanum achítramu 
Uchích tepakmanumia nú úunt tepakma achímramu 
Úunt tepakma achítramu 
Másh nunka tepakujai achítramu 


Júkma: SENPLADES 2009. 
Najána: SENPLADES. 


51 Jú nakumkamu iyákmawai, ítiur takat chicham umíktaj tamait, nekás iwiáramu: nunka tepaku umuchkaitin, warí 
utsúmamu aínia nú iwiarturma ni tepakmarin tura yá turatniut nú nekámujai. 

8.3. Aénts, ni nunkén yamáram 
enentai jusámua nújai 
métekrak matsámsatin 
takát juámu 

Úunt nunka mátsatkamunam irúntrar 
najánatin takák ikiakámuka, takat métekrak 
sunaísar takákmamuiti (CE, 2004). Jú 
irúntramuka, íi takatrí juámunam métekark 
yainiáyamuiti: kuítniumash, irúnmanumash 
tura nunká chichámnumash, pénker pujústin 
enentai umíktai tusar. 

Nújai, níniuri arantúktin aíniawai, utsúmamu 
máshiniunu áti tusar; arákmatin takák 
émtikiakur, imiátkin nunkán emésmau aínia nú 
pénker íistinaíti, nekátai tura imiáktin najan tai 
nekátati aíniasha íi nunkén utsúmamu nájanma 
ákui, utsúmamu yayákur ikiakártai tamaití. 

Yamaí tsawantái, mátsatka núkap panpánkar 
najánawaru aíniawai, yaúnchuya iruntraru tura 


núkap aents mátsatka irúnainiak nunka 
métekrakcha émeamu najánawaruíti. 
Aítkiasan, chíchik iruntraru aíniaka, ni 
tepakmarin jeátin itiúrchat asamtai, yajaúch 
pujuíniawai turna ása pénker émkatnium 
jeaniatsuí. 

Nánkaku íismajai: michá tura tsuér nunka 
(QuitO'Guatyaquil) nínki enentaimtumin 
aínia núna iniásar, chikíchkia, yantám irúntrar 
pujúinia nuka, pénker irúntrar matsámsatniun, 
tura nuamták antúrnaikiatniun, kúit 
wainkiátniun émtuiniawai, Ekuatúr irúntrar 
matsátma nishá yapajiatai tusar. 

Aní nunka nakárma ámanum, íismaiti júnis: 
ápuri tura jeáchat tepakmari, aíntiuk 
irúntramu, níi utsúmamuri aínia yayákur 
métek najánkataj tamaití. Tura jútikiar 
akankár íismájai yaínchamu juákchartatui, 
antsu urutmá aentsua matsataínia nújai métek 
yaínma ártiniaíti. 


Núnka nakumkámu 8.2: Aents matsátmajai nawámnaiyamu nuyá túrutairi aínia 


• • t 



Étserma: Irúntar aents matsatmaka juní náamka aíniawai: 

• Utsúmamu, (20.000 _ 50.000) jimiará nupanti tura uwéj nunpanti, arákmamu irúrar sunaísatin íi uchích matsatkamurín. 

• Chíkich nunka tesámu tépakmajai takatán jimiártin aínia, (200.000 _ 500.000) jimiará washim nupanti tura uwéj washim nupanti, aents 
imiátkin nájanmari iwiárkar nuamták juínk surútmau aíniawai. 

• Ekuatur mash émkatak tusa utsúmamu najáteamu aínia, (500. 000_1 1000.000) uwéj washim nupanti tura chikichkí amuchat, irúntrar 
nékachma nékatai ainia, imiátkin najantai iniankatai tura imiátkin iwiarar surutaí aínia nú penker íwiarkar najantaín takatmainia 
ipiampamú. 

• Yajá nunkanmayajai aújmatin aínia (21000.000 _3!000. 000) jimiará amuchat tura memaintiú amuchat aents, kúit chicháman, umuchtáin 
túrin tura juín yajá nunka surútain éemtikin. 

Iniákma: INEC, 2001. Proyección de población, 2009. 

Najána: SENPLADES, Dirección de Planificación Territorial/Subsecretaría de Planificación. 

8. Úunt nunka tepakú, umúchkiatin, takát chícham iwiártamu 


Júnis tuakár matsátmaka iniákmamuka, íi 
núnke pénker tesarmájai takát juámun 
iniákmatsui, antsu júnis matsátmajai enentai 
yamáram jusár métek íi núnke iwiárkatnium 
yainmají. Tura nekáska, anaíkiamu aínia 
yaímkiatin aíniawai, ashí aentsu wakéramuri, 
utsúmamuri yapájtiuktai tusar. 

8.3.1. íniu arantúktin áinia 

nuyá aents utsúmamuri 
súsatin íisma átin 

Aents irúntramu, tuakár matsátma nájanmaka, 
nekás ashí utsúmamu aínia najánkatniun 
yaímiawai, tura nú najankamu aínia 
máshiniunu árat tura pénker waínmajai tamaiti. 
Jú aújmatamanum j imiará enentai áwai: 

• Máshiniunu átin tamanum yaínma 
ártiniaíti: tsuáknum, unuimiátnum nuyá 
aents pénker pujusárat tusar 
waínmanum. Tura aítkiasan, warínma 
yaínchamu aínia nú iirsámujai, 


nekáramujai, takurmástin aínia 
ayámpruiniak yaínma ártiniaíti. 

• Utsúmak aínia suámu tura iwiártamu 
ártiniaíti, jú aínia: éntsa pénker umártin, 
yajaúch entsa wétinsha pénker 
iwiártukma, aítkiasan tsuat ajápma pénker 
ikiúntsatin tama aínia iwiárkamu átiniaíti. 

Irúntramunam aents tuakár matsátmanumka, 
takát najánkatin, utsúmamu jeamnáktiniam 
chichamprúktin aíniawai. Tura úunt náamkaru 
ankán níi nunkén takákmainiaka, nunkán 
ankán ikiusártin aíniawai, tsuak jean, 
unuimiátai nuyá úchi nakurutain penker 
iwiárkartin aíniawai, túruiniak utsúmamujai 
métek nunkánsha takasártiniaíti. 

Aents tuakma irúntraru aíniaka, chikíchkimsar 
utsúmamurish aínia asámtai, ekuatúrnumka níi 
takatrí juámu aínia ikiakártin aíniawai. Jú 
tentakmanum, iniákmamunmaka 
chikíchkimsar irúntraru aínia utsúmkari 
ikiakártin aínia páant amájnawai. 


Téntakma 8.1: Aents taukár matsataínia takatrí najantai akantúrma 




Aents tuakáru akantrámu ainia 


íimtintri iniákmamu 

Utsúmkanam yaímin 
aínia 

Chikich nunkajal takatán 
jimiártin ainia 

Úunt nunkanam 
takákmau ainia 

Yajá nunkanmania 
aentsjai takákmau ainia 

Aents pampártin 2025 

Wakátawa¡75.000 
tural 00,000 aents 

Wakatawai 250.000 tura 
500,000 aents 

Wakátawai 750.000 tura 

1 '000 .000 aents 

Wakátawai> 2'000.000 
aents 


Unuimiat chicham 

Uchich, nawánmaru tura, 
nátsa unuimiatai. Natsá 
unuimiat amukár wárik 
takakmat ainia nuyá. 

imiátkin najántai 
unuiniat. chikich takat 
najántai unuimiat tura 
nékachma nájankur 
nekatai aínia 

Uchich, nawánmaru tura, 
nátsa unuimiatai. Natsá 
unuimiat amukár wárik 
takakmat aínia nuyá. 
imiátkin najántai unuiniat. 

chikich takat najántai 
unuimiat tura nékachma 
nájankur nekatai ainia, 
najánkatin wakéramujai 
métek 

Susúrkaru unuimiatai 
ainia: Susúrkaru 
unuimiatai ainia irúntraru. 
Timiaju jeámnialti 
50.000 a 100.000 
unuimiainia 

Susúrkaru unuimiatai 
ainia; Susúrkaru 
unuimiatai ainia 
Irúntraru. Timiaju 
jeámniaiti 

100.000 a 250.000 
unuimiainia 

Tsúak chichamnum 

Uchich tsuamatai jea. 
aents jainia wárik iitial, 
úunt tsuámatai jea, 
fmiasar sunkúr nekatai 
nuyá nal tsuamat 

Uchich tsuamatai jea, 
aents jainia wárik iitiai, 
úunt tsuámatai jea, imiasar 
sunkúr nekatai nuyá nal 
tsuamat. jainia waintiai 
jea, Máshiniu tsuámatai 
jea nuyá kúitjai tsuámatai 
jea ainia 

Sunkúr 

Pénker iwlámaku 
tsuámatai jea nuyá 
chlchkimsar akántrar 
tsuámatai ainia 

Árak chicham 

Yurúmak irumtai, árak 
irumtai, arákmamu 
súramu 

Imiátkin súramu irúnma 
nuyá najánkamu aínia, 
yajá yarumin irúntraru 
ainia 

Imiákin iwiárkar najantai 
kuítri, surúktin 
najánkatniun iwiárin ainia 
(úunt unuimiat apátka 
iismájai). 

Kúit chichamnum 
yaimmia, kúit umuchtai 
pénker iwiáramu, jusár 
penker iwiartai aínia 
najánkatin 

Wekátai, Tsurámat 
kéen ainia nuyá 
achinairar pujámu 

Jimiará kunkuim wekain 
árat tusar jinti iwiártamu 

Jimiará kunkuim wekain 
árat tusar jinti iwiártamu 

Nanap iniatai nájanma, 
Jimiará kunkuim wekain 
árat tusar jinti iwiártamu. 
Kánu kauntai nájanma 

Nanap iniatai tura yajá 
nunkanmaya kánu 
kauntai nájanma, 
yajánia akúpma ainia, 
menaintiú kunkuim 
wekain árat tusar jinti 
iwiártamu 


Júkma: SENPLADES.2009. 
Najána: SENPLADES. 

8.3.2. íi nunkén pachímrar 

arákmamujai, najánkamujai 
kúit waínma aínia 

Ii nunkén arákmatin enentai juámunmaka, 
nekaska pénker íintsatniuíti, núkap aents tuák 
matsátmanum tura kampuniúnam arákmaniak, 
ni tepakma kuitri ikiakartiniati. Aítkiasan, 
arákmamusha áya surúktiniak enentaímtuscha 
átiniati, antsu mashi pénker pujústak tamá 
enentaíti. Nú pénker turamushá, máshi 
pachintrarat tamaití máshi irúntrar 
matsámsarti tusar. 

Aents tuák matsátmanum tura kampuniúnam 
matsataínia arákmamurijai akankár íisma árain 
tusar, métekrak shíir enentaímtusma árat tusar, 
j ímiar iruntraru aínia méker ikiakárar, níi 
arákri pénker iwiarkar, ukúnam iwiárkar 
surutainsha najátmawar surútmau árat tusar 
yaíntiniaítji, níi aentsrísha unuíyakar tura 
níniuri aíniasha yajá nunkanam surútmau árat 
timiaíti. Aítkiasan íi kampunniúrinsha penkéri 
núkap íruna asamtai, yajá nunkanmaya aents 
kaunkar íimsatniun pénker iwiarkar iniákmau 
árat tusar aents unuíniaktin aíniawai, túruiniak 
kúitniasha waítmau árat timiaíti. 


8.4. Kampuniúnam irúntrar 
matsátmanum, pénker 
pujústinnia tura pénker 
yurumár matsámsartin 
enentai émtikma 

Kampuniúnam núnka tépakmanum pénker 
pujústin tamaka, íi arákmatairi aínia waínkiur, 
pénker iwiárkar arámakur aents núkap tuák 
matsátmanumsha súrakur, takámtsuk aents 
matsátmanum métekrak íisma atatjí. íi nunkén 
émeamuka, íi nunkén nekámujai irúntrar 
arákmakur, pénker kuit waíniakur tura takát 
aents suákur, kuít ikiaúwakur páant 
émmaíti(Brassel, 2008:11). 

Jútikiar arákmatin enentai émkatai takurkia, 
takákmasar émeakur pénker pujústin 
enentaijai juarkimiu átiniaíti, túratsarkia 


émkak irúntrar, arákmatin, wekásatin tura 
utsúmak aínia najánkatiniuti, yamainia tura 
ukúnam pénker pujústin eámu asámtai. 
Núnisan, aents kampuniúnam matsataínia 
utsúmkarisha yaínma ártiniaíti warínmansha. 
Túma asámtai, chikíchkimsar nunka tesárma 
aínia nuinkia níi takákmari níi pujutaíri níi 
aentsri íirsa yaínma ártiniaíti. 

8.4.1. Úunt nunka tépakmanum, 
nekás émkatin éamu 

Nú tura tai takurkia, kampúnin matsatka 
enentai utsumnawai, wárik tura pachímrar 
arákmamu átin, juní íismajai: 

• Ankán nunkanam pachímrar arákmamu 
átiniaíti, yurúmatin ákui surúktinsha áti 
tusar. 

• Nekás utsúmamu arátin átiniati, íi 
nekátairi tura nékamu írunu asamtai, 
nekáska árak íniuk aínia pénker jukár 
akantrámujai arákmatin émtikiatniuíti. 

• Nú nunkanmak, arákmamunmak, 
iwiárkar, najánar susátai tamaití, 
takáksha nuínk wainkiur íi kuítrisha 
nuínk juákat tusar, turakur íi 
yurumátniusha núkap takústai tusar. 

• Arákmau aínia, irúntraru áti tamaití 
turákui yaíntai timiatí, aní 
takakmáneakui, árak iwiárkar 
surúktinsha, súrakur nuyá árak 
chikíchnium akúpratniusha, 
ayamrúkartin tamaíti. 

8.4.2. Íí arákmar yurumtaíri, 
núkap, máshiniunu nuyá 
pénker nájanma aínia 

Kampúnniunam arákmamuka tuí akánratniut 
nuka manaint íirsámu átiniaíti: íi pénker 
yurúmatin íninin sunaiyakur, áwasan najánin 
aínia nú súsatin páchimsam najánawarat tusar, 
tura takát impiámpartin aents takákmasarat tusar, 
aítkiasrik yajá surúktin, íi nékamuri apúksamujai 
tura arántukamajai, yamáram súmau eákar. 

Núkap arak arákmamuka, warík tura ishíchik 
tsawanti súrakur, kuít takurmástin tí 

penkeraití. Túruneak, kúit waínmasha íninin 
nukap enkémeawai. Aítkiasan, íi pujákmarin 
súramu asámtai, surúktai tusar kúit ajaptainkia 
atsúttawai. Amuak, nú pachímrar arákmamu 
núpa matai, tsuák janánkamu aíniasha núkap 
utsúmnashtatui, íi najantairijain, nekátairijaint 
túramu ásamtai. 

Nuní enentaimsamujai, kampuniúnam aents 
matsátma arákmamu aíniajai, aents pénker 
yurumá matsámsat tusar wakéramuiti, pénker 
yurumátin tura métekrak sunaíyamu átin aínia 
ayamprúktin pénker íisma átiniati. 

Núnka pénker iwiárkatin juámunmaka, tuí 
pénker arákmamnia, tura chíkich takát 
najánkamnia aínia nú íisár nakárma átiniaíti, 
tura najánkamu aínia uminkiát tusar íisma 
átiniaiti. Tura máshiniu arákmakur takústin 
aíniasha najánkatniuíti (núnka, éntsa, kúit, 
surúktin), tura nú ikiústin, áarak entsa ukátratin, 
aítkiasan ukataí najánkatniuíti. Kanpúnniunam 
arákmau aínia utsumaíyawai, chíkich nekatain 
níi arákrin núkap ipiampártaj tusa. 

8.5. Métekrak pénker 
wekásatin, shiríkip 
tura aújmattai takústin 

Wekásatin, shiríkip tura aújmatati nájanma 
aíniaka, pénker enentaimsamujai najánkatin 
aíniawai, túruneak, chikíchkimsar íismajai 
ukúnmaya enentaimtusar yaínma átiniati, 
túrakur ukúnam itiúrchat nunkánam áminsha 
atsut tusar. 

8.5.1. Wekásatin: nekás utsúmak, 
mátsatka aínia mash súsatin 

Wekásatin tamaka, aents matsátu chíkich 
aentsjai, yajá nunkanam matsataíniajai 
aúj matas pujústasa utsúmamu aínia nuíti nuyá 
muchítkiatin núnka arákmamunmaya tura 
surútmaktin, nú aíniawai. Yamaiya juínkia, 
aújmatnawai wekátsatin aínia pénker 
iwiárkamu átiniaíti, wekákur núkap kuít 
ajápamu aínk tusar. Ekuatúrnunka, wekátai 


iwiáramu átiniaíti, arántia pénker aíniasha tura 
aents aíniasha muchítma wári árat tusar. Nú 
enentai uminkiaít tusarkia núkap wekatai, 
entsá wekatai núkap najánkatin utsúmnawai. 

Wekásatin tamá chichamprúktai tusarkia, 
émkak aents wekatai tura surúktin utsúmamu 
íirsar najánkatniuti. Tura aitkiasan, jú 
nájanmanum núnka emésmamu átinia núsha 
nekámu átiniaíti, aentsun tura imiátkin súramu 
juámunam yajaúch amájkain tusar. 

Ekuatúr nunkanmaka wekátai núkap 
najánkamu aíniawai, túraitiat pénker 
akántrashma asámtai, núnka nakumkár 
iniákmamunam pénker waínniatsui. Úunt 
jintia najánamu’Tanamericana” tama, úunt 
takat najánamuíti, jú jintiaka úunt núnka 
irúntrau: Colombia nuyá Perú aíniajai 
inkiúnaiyawai. Túrasha, nú jintia 
najanamunam wekásatin pénker 
tesárchamuiti turna asámtai kunkuímia 
wekataíri tesarátniuíti. 

Tura chíkich jintiasha najántin utsúmnawai, 
úunt jintiajai ikiúmtikratai tusar. Jú jintia 
najánmaka ni takákmamuri, arákmamuri 
pujámunmak surútmaktinian yayáwai. 

Amuákur tíminiaítji, ashí jinta najánkamu 
aíniaka, takámtsuk ekuatúra nunkén najánamu 
átiniati. Jú turamunmanka, úchich jintia 
najánkamu ártiniaíti, túruneak máshi 
áchítramujai émkatim najánatak tamaíti. 

Takámtsuk, íi jintí nekatai takurjia júsha 
íistinaiti: úunt kanu kauntai, nánap iniátai, 
aítkiasan, cháka najánkamu tura kunkuím 
jeátai aínia. Núnisan, yaunchu kaj inmátkimiu 
pujá, júka esáram kunkuimia wekataíri 
jintiamámu, atáksha iwiáratniuíti, yajánia 
aents íimsátsa taínia wekásarmi tusar. 

Nanápjai wekataínmaka, najánkamu aínia 
iwiártkatniuti, aents wekaíniaksha itiúrchatan 
waínkiarain tusar, aítkiasan umínkiatniuti 
nánap papí umpuarma. Jú takat najánkamu 
aínia, pénker waínkiur, arántia aents tura 
juyánk aents aíniasha wekámu núkap átatui. 

Jú najánkamu aínia émamkesar akantrár 
waínmajai, chikíchkimsar nunka tesarmánum 
úunt anaíkiamu aínia ni nunkén irúnainiaka 
pénker áti tusar utsúmamurinsha iwiártuktai 
tamaití. Tura úunt matsatkamunmaka ashí 
wekatai najánkamu aínia pénker waínkiámu 
áti tusar chícham umíktin pénker najátkatin 
aíniawai. 

8.5.2. Tsurámtajai kéen aínia najánar 
nuyá akantrár sunaíyamu 

Tsurámtajai kéen aínia Ekuatúrnum 
nájanmaka máshiniu ása nekás akásmakma 
átiniati. Turna asámtai, ashí aents ekématai 
mátsatkamunam takusárat tamaití, aítkiasrik, 
nunká macharíjai ichachkiám tsurámtan 
amaú aíniaka ememkákur yamaikia entsá 
kakármarijai, tsurámat kéen aínia najánkar 
émtikiatin tamaití, aentsú utsúmamurijai 
métek. Júka yaítmataik uminkí weák, tákam 
amúkachmin aínia nújai takákmam: etsá 
kakármari, nasé kakármari, nunká kakármari, 
aráknumia najan tai aínia tura entsájai 
najantaí aíniajai tsurámat kéen najánkar 
pénker íi núnke emésmatsuk 
takástatji. 


Ashí takat nájanmaka, íi kampunniúri 
emésmakaij tusar pénker íismájai najánkatin 
aíniawai. Tura métekrak sunaísatin enentaijai 
sunaíyamu átin tusar najánkamu átiniaíti, 
máshiniu mátsatkamunam takák 
najánkatniunam yaímiu áti tusar. 

Mátsatkamunan pujuínia íismájai, ekemátai 
najánkamu aínia pénker áti tusar 
chichamprúkma ártiniaíti, aítkiasan papí 
najánatniuíti ítiur aents umúchkiatniuít 
chícham tura ekémat suámu. Núnisan aents 
kampuniúnam matsataíniamunmasha takáku 
árat tusar yaínma ártiniaíti. 

8.5.3. Achiniaírar matsátkur, 

chícham ujanaíyamu átin 

Chíchatai tura uájmattai takát, Ekuatúrnumka 
métek émkichmaiti. Aents, uchích chichatain 
núkap takakaiyawai turasha jeá takusár 
chichatai aínianka núkap takákaiyatsui. Jéa 
pujúsar chichatai, tuke núkap utsumnanyaiti 
juna takákeak (wakán ítiai, chichatái tura 
inkisá mutsuké najánamu yajaniajai chichatai), 
nusha nekás pénker aíyajai, nú turamu aents 
matsátma páant tura páantcha najanyuiti. 


L 

Núnka nakumkámu 8.3: wekátai, achiníairma nuyá tsurámtajai kéen najánkamu aínia 



tsurámta kakármari 
138 kV 
268 kV 
500 kV 

wainchamu ámanumiajai chíchátai 
jintia 50km/h 
jintia 70km/h 
jintia lOOkm/h 


Júkma: Energía eléctrica (Plan de expansión del sector eléctrico-MEER y Transelectric 2008), Conectividad-fibra óptica 
(Corp. Nac. Telecomunicaciones, Fondo Solidaridad, 2009), Vialidad (MTOP, 2008), Puertos (Dig. Mer, 2005; IGM, 2003), 
Aeropuertos (DAC, 2003). 

Najána: SENPLADES. 


Úunt nunka mátsatkamun, jéa apujá tura 
ínkisa mutsuké ákmataijai tura chicha tai 
utsúmamu nékamuiti, júka aénts irúnar tuákar 
matsamtainiam nuyá kampuniúnam aénts 
matsatainiamunmash, unuimiátainmash, 
takákmamunmash mash takúsarat tusar susátniuíti. 


8.6. li nunkén irúnainia, máshiniu 
tama pénker waínkiatin, 
kampúnniu níniuri amukámnia 
tura amúkachmin aínia, nú 
pénker enentaimrar takástin 

Ékuatura nunkenka, murarish, kampuniurish, 
imiátkintri aíniasha núkap níisha íira aíniawai. 
Úunt nunka ankánt tépaku tesarár máshiniu 


timia najánkar apújsamu aíniaka, aénts 
takámtsuk mátsatkan pénker pujústinian 
yaímkiatniuti, kampúniu níniuri arántamujai 
tura papí umpuármanum chícham umíktin 
najánamua nújai métek túruneakui. Ékuatura 
kampuniúrinkia, takámtsuk chikíchkiti tú 
enentaímturma átiniati, imiátkin takám 
amúkamnia tura amúkachmin aíniajai pénker 
enentaimrar takástiniaíti. 

8.6.1. Iwiákma takákainia 
núkap matsátma 

Ekuatúr nunkaka, nawe tsénken úunt nunka 
irúntraru, níi nunkén núkap iwiákma 
takákainiamunam páchitkiawai, tura uwéj 
nuyá náwe nekapak tesámu iwiákman 
takákeawai takámtsuk úunt nunkanam 

íismajai . 52 Ekuatúra nunkénka kampunin timia 
úunt tépakeawai. Núnisan nayantsanam nunka 
tsurakuncha tépaku takakui (archipiélago de 
Galápagos), núu nunkanmanka iwiáku aínia, 
tsakataíri, pampatairi unuimiattai aíniawai, 
nuyá kampunnin nunka tépakujai apátkam 
nekás nekápmachminiaíti, turna áak pénker 
tura páant najanáchmaíti. 

Kampúnin nunka máshiniu téntakma aíniaka, 
úunt mátsatka máshiniu pénker waínkiatin 
aíniawai, aítkiasan máshiniu nunka 
tesákchamu aíniasha, pénkeri irúnainiansha, 
aénts matsátma kampunniúrisha 
arantúktiniaíti, emésmatsuk matsámsatai tusar, 
nú yaínma ártiniaíti. 


íi kampunniúri, iwiákman amáwaiti, 
kampánniuka nekamú átiniati, nekátainiam, 
imiátkin najánkatniunam, kúit 
waínkiatniunam, pénker yurumátniunam, yajá 
nunkanmaya aents irasártinium, tura náse 
pénker átin, núna másh yaímin íisma 
átiniaíti. 

Iwiákma takákainia núkap matsátmaka, nunká 
tura nayántsanam matsataínia chichamprúktai 
takurkia, aents matsataínia pachínmajai 
najánatniuti. Núnisan, núnka mesekú aíniasha 
iwiárkatin utsúmnawai, túratsar númi 
arákmatniuíti atsámunmaka tura íi takatrísha, 
núnka tesakár iwiárkamunam takákmastin 
aíniawai. 


Núnka nakumkámu 8.4: kampunin nunka tépaku nuyá nayántsa 
wankantí waínkiatin tama aínia 




Kampúnin nukap meskmin (enlsayá numi/entsá ikíu numi murayá) 

Nekás páant íisma kampúnin 
Májatak kampúnin iisma 
Máshi tepákmanun iyámu (entsania/nunkánmaya) 


Júkma: kampúnin ásák (PROMSA 2002, Ecociencia 1999). Kampúnin waínkiatin utsúmamu (EcoCiencia, TNC, Cl, MAE, 2006). 
Najána: SENPLADES. 



52 Ekuatura kampúnniuri takáschamu tépakuka júnis íismati 52%, turna ámanum penké takáschatin máshiniu tama 
PANE júnis tesamuiti 17%, tumak chíkich takáschatai tama nújai páchitrawai. Aítkiasan, entsá níniuri iruntu 
iniámpruktin júnis tesamuiti 1.164 km 2 tura 47.098,58 km 2 nunka úunt entsanam tépakusaha pachíkmaiti, 
Archipiélago de Galápagos (MCPNC, 2009). 

8.6.2. Entsá yantam núnka 
tépakainia, tura Entsa 
chichamprúktin 

Entsaka máshininu asámtai másh takústin 
timiaíti, turna asámtai úunt mátsatkaka pénker 
waínkiarat, tura aents métekrak úmamu áti, 
suámu nuyá aráknumka pénker íismajai susámu 
átiniati. Arákmamujai pénker pujústin 
aújmatma asámtai, ukúnam íi entsarí mesekár 
umárchamnia ajasárain tusar waínkiatniuítji. 

Ekuatúrka tíi nukap entsán takákeawai, 
túraitiat, métekrak sunaíyamu atsáwai, tumak 
úunt matsátmanuman nukap juakuití. 

Yamáram enentaijai takát juámuka, pénker 
waínkiámujai entsásha umártin, árak 
ukáteakrisha, tsurámtajai kéen nájankursha, 
iwiárnarmajai takástin tamaití. Aíntsan, éntsa 
takákmamu wapík ajápeamu aíniasha, chíkich 
entsán eméskarain tusar wainkiámu ártiniaíti. 


Chikichkí nupanti usúmtai washim usúmtai 
náwe aíntiuk tura j imiará nupanti ujúk uwí 
nankámarmanum íisám, entsájai tsurámat kéen 
najantai núkap tára aíniawai, júka nekáska 
yáksha kúitian apújas takákmascha asámtai, 
tura chikíchjai tsurámat kéen najánar 
takákmasma asámtai, nújai ashí matsatmanum 
tsurámat kéa nukap susáchma áiniawai. Turna 
asámtai, yamáram takat juámuka, ekématai 
nishá takakmatsatniuti, ashí irunujai, íi 
kampunniúri emésmatsuk, entsa tsurámtajai 
kéen najan taím wakéramuíti. 

Nú najánki wétai tusar, ashí aents matsátma 
urúkamtai éntsa pénker waínkiatniuít nú 
jintintiámu ártiniaíti, túrakur utsúmamujai 
métek, nuyá irúntraru aíniasha enentaí 
jimiártukmajai, utsúmak nekámujai, 
máshiniu takúsma áti tamajai takákmastin 
aíniawai. 


Núnka nakumkámu 8.5: núnka tépakmanum éntsa írunu iniákmamu 



Entsa umúchkiaitin niniunak íin susamú 
Árat ukáttai jintia najánkamu, Ekuaturna 

(Úunt) 


Entsa suámunam yaimiu iyámu (sichik) 


Júkma: SENAGUA 2009. 
Najána: SENPLADES. 

8.6.3. Kampuniúnam írunu 
amukámnia aínia 

Ekuatúra núnke íisám, uwéj akankamú nunka 
tépakmanum, imiátkin amukámnia aínia jú 
írunui: nunká macharí, yáwi jíru najantai tura 
chíkich jirújai najántaichu aínia. Tura jú 
penker irúnainia jusátsar wakéramka nunkán 
emésmakmin aíniawai, túraitiak nekás 
utsúmnawai júsatin íi nunkén kúit áti tusar. 

Úunt mátsatkaka, páant nékawai nékás 
júsatin utsúmna núna máshiniu kúit áti tusa, 
túmaitiat, núnka eméskaij tusar umíktin papí 
najánamua nújai métek iisár júsatniuíti. Tura 
aítkiasan, nunká pénkeri juámunam, kúit 
waínmasha, émkak núi mátsatka aínia 
írutkamunmaya yaínma ártiniaíti, núnisan 
yáwi takát juármanumka, emésmakma 
iwiárkatniuti. Aítkiasan, nú takat 
juámunmanka írutkamu pachínkiamujai, 
aújmatsamujai tura enentaí pachíkmajai 
takátka najátin aíniawai. 

8.6.4. Nunká emésmau aínia, 
itiártai tusar chichámpramu 

Ekuatúra nunkénka núkap itiúrchat 
amájkartin írunui: yumi tíi kakáram yútak, 


éntsa núkap nujánruiniak, núkap 
metsánruiniak, núnka páka tepaku 
murártincha nayánts yantam aíniak, nísha 
nunka pachíniar najánaru inít írunu aíniak 
núkap úrmamtikiak tura sankaí aínia núkap 
kéen, jú nekáska itíurchat amájkartin 
aíniawai (Trujillo, D'Ercole, 2003:111). 

Júnis itiúrchtat ámanum, aents matsámkaru 
tura warinkish najánkamu aíniawai. Turna 
asamtai, itiúrchat nankámasmin wainkiaj 
takurkia, íi núnke pénker iwiárar, tesárar, 
kúitsha pénker akantúkmajai yaimkiátniuti 
tura emésmakma aíniasha iwiárkatniuíti. 

Núkap tura shíchik íi núnke amésmau 
aíniawai. Túma asámtai, úunt matsátkaka, 
pénker tura wárik nájaneamujai aents 
matsátka wárik yaínma átiniati, kúit núkap 
ajápma aín tusar éem iwiarnar takatán 
júkitniuíti. 

Núkap ikiakámu áwai, aents irúnar 
matsátmanuma yaíntin enentai, nunká 
emésmau aínia núkap itiúrchat amajtámkaij 
tusar, ukúnam itiúrchat nankámainiak 
aentsún tura níi pújakmarin eméskarain 
tusar. 


L 

Núnka nakumkámu 8.6: Kampunín tépakmanum, itiúrchat emésmamu waínma 



ry 



núkap aents matsámainiak tura warínkish nájanmanun. 

itiúrchat tepákmanun wainkiamnia I 
kampúnniunam warinkish nájanma | 

kampúnin iyámu I I 

kampúnin takaschamnia (entsánia tura yumi jú numi) 
kampúnniu takákmari núkap iisma 
kanpúnniu takákmari sichik iisma 
máshi iisma (entsania tura nunkánmania) 


Júkma: emésmakminia nakúmak iniákma (DINAREN-MAG, INFOPLAN, INAMHI, IGM.IG/EPN, IRD, CEC, 2000). 
Najána: SENPLADES. 


8.7. Ashí aents pachíniairar 
irúntrar matsátma aínia, 
nuyá ni najántairi aíniasha 
ikiakátratin 

Uunt núnka émtikmaka, tarímiat aents tura 
tarímiat aentschajai métekrak irúntrar 
arantúnaikmajai matsámsatai tamaiti. Tura 
aítkiasan, nekánaiyamujai tura níniuri 
arántukmajai, nuyá yákesh chíkich aentsun 
maját enentaimtin árain tusar pénker 
émtikiataj tamaiti (Chuji, 2008:11). 

Nú turataj tamá tíi pantaití: núnka máshi 
aents mátsatma nekátin, tarímiat aents níi 
nunkén téntakar papí umpuarma nújai métek 
pujúsarat tusar, ni túrutairin, máshiniu tama 
aínian, kampúnniu pénkerin wáitianiak, nuyá 
níi nunkén pénker irúnainian waíniniak, ni 
pénkeri aínia yajánia aentsu iniáktuiniak 


émkarat tamaiti, nú túruneak tarímiat aents 
ikiakámuíti. 

8.7.1. Ekuatúr nunkanam, 

tarímiat aents mátsatma 

Ekuatúr nunkánmaka, náwe aíntiuk tura náwe 
yarúsh tarímiat aents matsatáiniawai. Níi 
nunkénka, náwe jímiar chicham chicha tái 
aíniawai, tura jú chita tai aíniaka nekátin, 
ikiakártin aíniawai, Ekuatúrna máshiniu 
aíniawai tama áti tusar. 

Nú takát iwiárnatar juámuka, tarímiat aentsú 
níniuri aínia arántakur, nunké pénker 
iwiártukmanum matsataíniak ni túrutairin, 
nekátairin tura enentaímtairin métekrak 
jimiártakur, níi nunké tesámujai tura níi 
iwiákma pujútai najánamujai yaíntai 
tamaiti. 

Núnka nakúmkamu 8.7: tarímiat aents níi chichámejai matsátkamu iniákmamu 



Júkma: SIISE 4.5, aentsu chicháme: INEC, 2001. 
Najána: SENPLADES. 


8.7.2. Máshiniu tama aínia nuyá 
arántia aents iniáktutai írunu 

Tarímiat aéntsna máshiniu tama áiniaka, 
antínmin tura atínchamnia jú aíniawai: 
chicháme tura iniákmamtairi, najánkamuri, 
ankántin nuyá tuák matsátma, papí aínia, 
warínkish najántai y ura jútaí aínia, níi 
nampéteri, nankámas enentaimtairi nuyá 
imiátkin najántkatin nekátairi aínia. Máshi 
anaírajnia aú irúram, aentsú matsátkari pénkeri 
Ekuatúrka tákakeawai. Túraitiak, ashí penkerí 
aínia itiúr átiniait, kúit chichamnum, 
takákmamunam, enentaí juámunam, 
kampunín umúchmanum, unuimiátnum, 
tsuáknum, nú túrachma ása, ashí pénker aínia 
menkaíniawai. Turna asámtai, wárik iwiárkatin 
utsúmnawai ashí aents irúntraru nekátairi 
aíniamu, yaúnchu turutairi pénker aínian 
emenkákarain tusar. 


Núnka íwiarma aentsu pénkeri chichámnumka, 
takat juámunan métekrak kuít apújtusma 
átiniati, yaínchamu aínia nuí takat nekás 
nájaneakur. 

Tarímiat aentsu nekátairi tura Ekuatura 
kampunniúri pénkeri írunu aínia, Ekuatura 
páant nájaneawai arántia aents kaunák 
isártinian. Turna pénker áink, aents matsátma 
yaínchamu áiniawai. Turna asámtai, yamaikia, 
nú takat juámunmanka ni pujákmarinin 
takákmainiak kuítiniasha waitmákartatui, 
nekáska kanpúnniu pénkerijiai takákmainiak. 

Aítkiasan, kajinmátkichminiaítji, Ekuatúra 
núnke tépakmari pénker írunu: aents tuák 
matsátma tura yaúnchu uwitin jéa najánkamu 
aíniasha enentaímturma ártiniaíti. Nú 
najánkamunam íisminiaítji, ashí aentsu 

mátsatka pénkeri tamanum jimiará náwe 
jímiar aents tuakár matsamta najánamu aínia, 
nuya jímiar (Quito, Cuenca), ashí aentsu 


matsatma penkéri timiaíti. Turna asámtai 
chícham juámunam, waínkiatin, iwiáratin tura 
pénker íistin chichamrúktiniaíti. 


Núnka nakumkámu 8.8: aents irúntar matsátma máshiniu timia aínia, pénker írunu íistai 
tusar wekátai jintia najánkamu nuyá ashí aents pachíntrar matsátma 



Wekátai jintia Spondylus — 
Kankánch wekátai jintia — 

Inca yaunchú jintí 

Pujusá ikiúkmia penkeri itiai nunka 0 

Aentsu penkeri itiai © 

Mátsatka penkeri itiai © 


Júkma: Wekasá nunka pénkeri iítiai (PLANDETUR, 2008), PAI Plurianual, MCPNC, MINTUR, 2009. 
Najána: SENPLADES. 


íi núnke iwiáratsar takát juámunmaka, jú 
enentai enkeámu átiniaíti: pénker íisma tura 
ikikámu átin, awaínkir takústin tura yaúnchu 
turutai aínia emenkákchatin (arákmatai, 
tsuámatai, chíkich pénker najántai nákamu); 
tarímiat aentsu unuimiátairi ikiakártin, núnka 
pujúsar ikiúkmia pénker íismin najánkatin 
nuyá aents mátsatka najántairi aínia ikiakártin 
aíniawai. 


8.7.3. Aents irúntrar 

matsamtai ikiakámu 

Takákmakur íi nunkén kúit waínkiatin tama 
nekás túrunat takurkia, ashí aents matsatma 
métek irúntrar takákmastin aíniawai, nuyá 
túke tsawant náamkaru aíniajai aújmatma 
átiniaíti. Aents mátsatka aínia irúntrar, 
náamkaru aínia takatrí juámun íirsatin 
aíniawai pénker junákit tusa. 

Aents irúntrar matsamtai ikiakámu tamaka, 
nekáska, aents pachínma ikiakártiniaíti, ankán 
pachínma íismajai, enentáinmiajai, nekámujai, 
chícham jimiártukmajai, takat juámunam 
métekrak aújmatsar úunt matsátkamunan takát 
juámusha ikiakártiniaí. Túruneak, úunt tura 
uchích tepakmanum takákmamusha 
pachínkiur ikiakártatji. 


8.8. Irúntrar émankesar itiúr 
takat jukftniuit, nú enentai 
enkeár, yamáram nunkanam 
aents matsataíniamunmash 
páant ajástin 

Núnkáni núnka tépaku, “América del sur”, 
támanum núkap yapájnia waínniawai. Ashí 
aents pachínkiamujai úunt matsatka úuntri 
anaíkiamu asámtai, takát juámu, kuít 
chichamnumsha yapájkiatin aínia nuísha másh 
pachínmajai nájannawai. 

Yamai itiúrchat waínma núka, úunt nunká 
tepaku chikíchik umúchkiatak tamaití. 

Ekuatúr nunkaka, máshi irúntrar yamáram 
enentaijai yapájkiar pénker iwiárnatrar takát 
júkitniun chichámprawai, enentai júukár 
iwiárnatramujai túrak chíkich nunkanmasha: 
arantúkmajai tura nishá émkataj tamajai 
iruntrátniuíti. 

Enentai júukár iwiárnatramuiti, júka nekáska 
chíkich núnka irúntraru aíniajai nuyá nú 
nunkajai chícham aújmatma átin tusar, aents 
irúntrar matsataínia wakéramurijai métek tura 
kúitrintin aínia wakéramurijainchu. Takámtsuk 
íniu páant nájanmaka, nekáska takámtsuk 
aents mátsatma tama umiámuiti. Yaúnchu 
ankán enentaijai takákmastin jukímiunam, áya 
anaíkiamu tura irúntraru aínia émainiak, aents 
matsátmaka yaínchamu ármiayi; nú waínkiur, 
yamaíkia másh irúntramujai pénker takát 
iwiárkar, nekás pachínkiamujai íi núnke páant 
amájsatniuíti. 


8.8.1 . Yamáram nunkanam úunt 
mátsatka aínia irúnma 

Ii nunkénin irúntratin juármaka, aújmat 
nankámmaiti: páant amájmamsatin, 
iniákmameamu, pachínma tura chíkich 
enentai aíniasha. Yamáran irúnki weámunam, 
úunt mátsatka tura úunt núnka tamajai pénker 
enentaímsar íi matsátkak íitsuk iruntrátniuti. 
Nújai, Ekuatúra írunmarinkia yamáram 
enentaijia nunkáni úunt matsatkak irúntrataj 
tawai. Túrak kúit chichamsha núnka 
tépakmanum métekrak aújmatma áti tusai. 
Ekuatúrka, jú takat juámunam émtuktiniati, 
níi aentsri “UNASUR”an úuntri anaíkiamnia 
tura júi atí timia aentsan. 

Irúntratin enentaikia, nekás yamáram núnka 
tépakmanum nunkáni úunt mátsatka irúntraru 
(UNASUR) enentaímpramujai, takát pénker 
juákur páant iniákmamsatin enentaijai émtamu 
áwai. Turna asámtai, Ekuatúrka ni 
matsátmarinin irúnar takát juamunsha 
emtikiak, chíkich núnka irúntraru aíniajai tura 
tsurakú núnka irúntraru aíniajaísh aútmatak 
irúntratniun émkatniuti. Enentai juámu 
(ALBA), úunt núnka tépakainia irúntrar 
takatán juínia aítkiasan Ekuatúrsha émkatniuíti. 

Núnis nájannak, núnka pénker íwiarmanumka, 
jú takat túrunkatin aíniawai: chikíchkimsar 
núnka tesákma aíniamunam, takámtsuk núnka 
níi itiúrchatrijai, tura penkéri takákainia íisma 
átiniaíti, tura urúmka takámtsuk núnka 
tépakma chíkich núnka irúntraru aíniajai 
aújmatma, tura amúak kúit chichamnasha 
chíkich irútkajai émkatniun 
enentaímturtiniaíti, túrunki weák ajápen tura 
úunt entsanam matsátainiajaisha irunar tura 
nawámnaik émkartiniaíti. 

8.8.2. Uunt nunkanam pachínma 

Ekuatúrka páant najánartasa wakérawai, áya 
Amírak tamá juincha, ántsu úunt nunkanam 
pachíniak, níi kakármarijian. Turak, Ekuaturka 
kampunín chícham juámunam ashí nunkanam 

páant ajásuiti yamaikia. Kampunin nunka 
tépaku ayámruktin Yasuní - ITT tama 
juámunam, kampunniun waíniak, tura náse 
mayátman pénker iyák, yajánia aentsu nunka 
waínmanum akítmaktarun tawaí, turak yamáram 
irúntai tura kampunin waintiáin ikiakáwai. 


Jú enentai juamúnmanka, chíkich 
pachintia enentainsha ártiniati, yaúnchu 
irúntai enentai ajápar, yamáram irúntratin 
eákur: Europa, Africa, Asia nuyá Oceaniá 
aíniajai, Pénker Pujústin enentai ajámakur, 
yajá nunkanmaya shíir matsámsatniuítji. 


Núnka nakumkámu 8.9: EKUATÚR úunt nunkanam pachínma 



Júkma: SENPLADES, 2009. 
Najána: SENPLADES. 


8.9. lí nunkénin, ni enentaimiajain 
tuakár matsámsatin enentai 
akantrámu aíniajai, íi nunké 
pénker iwiárar takát juámu 

Métekrak sunaíyashma waínma nunkánmaiti. 
Ashí utsúmak takákeakur pénker pujústin 
tama enentaikia, nunka métekrak tesarnaíyar 
tura kúitsha sunayaímu átiniati. Júka nekáska, 
itiúrchatka waínniawai, nunka tesakmánum 
anaíramu matsataíni Ekuatúra úuntrijai 


aújmatma, antúrnaiyamu tura takát jimiártukar 
juámu atsá asámtai (Barrera, 2006). 

Ekuatúrnum, takákmastin enentai yaunchu 
susámu umínkiachuiti, nú takatan umíntikin 
atsá asamtai, aítkisan umíktin papí atsá 
asamtai, yapajiáta tamashá itiúrchat 
wainkiámuiti tura nú umíktarum tusar 
susámusha maját takákmasaru asámtai. 

Nunká umúchkiatin aújmatmaka, tepákmanun 
íismanum najántainti, turasha pénker tura 

wárik yaimkiátniunam awájintraiti., tura 
akantrár pénker waínma aínia émtikiárat tusar 
suámuka, másh mátsatka pachínmajai 
yaíniaíktin takák iwiárkar juámusha, íi núnke 
pénker iwiárkamujai umínkiatin jeáwai. 

8.9.1 . Akúpma aínia akánteamu 
nuyá métekmasar waínma 53 

Akúpma aínia akánteamu áti takurkia, 
nekáska, Ekuatúr núnka chíkich áti tamaíti, 
núnka tura ankán aínia máshiniu árat tama 
chicham émtikiatniuíti. Akúpma aínia 
akánteamu tamaka, Ekuatúrnunmka, 
takámtsuk takát íismájai, máshi najan tai 
aíniamunam, aítkiasan ashí núnka tesárma 
mátsatkainiamunam najánkatniuíti, túrakur, 
pénker kúitsha núkap waínkiatniuíti, nekáska 
aents mátsatka pachínkiamujai utsúmkari aínia 
yaínma ártiniaíti. 

Akúpma aínia akánteamu nuyá métekmasar 
waínma takat juámu ikiakártai takurkia, núnka 
tesarmánum, ankán enentaijai takákmasartin 
anaíramu matsataínia (GAD) ikiakártin 
aíniawai, nuyá takámtsuk mátsatkamunam 
takát najátin wakéramuka métek enentaimmia 
ikiakártin aíniawai. Jú takat uminkiát takurkia, 
utsúmnawai uminkiát chicham tamá, áarma 
tura nájaneamunam aents ankán 
pachínkiamujai. 


aínia núna, nekáska chichaman iwiárin tura 
nunkan tesáu aínia núna, aentsu níniuri 
ayámrakur tura nunké iwiártakur. 

Aítkiasrik, émkatin tura núnka umúchkiatin 
úunt matsatkamunam takat juámunan 
pachíktiniati. Itiúr takat iwiarkátiniut, núka 
najánnaki wénawai, núnka takat émtikma, 
árak impiampámu tura nékamu chicham 
juámu pénker umíktaj takur. Takát 
íwiarmanum, yamaíya juínkia emánkesar 
utsúmamu aínia nekámujai, nunká 
chichamnum tura arákmatnum, kúit 
tesarátniush, pénker uminkiát tusar íistiniash 
najánkatin aíniawai. 

Núnka pénker iwiártkatin tura takákmakur 
émkatin enentai métek asámtai, ashí aents 
pachínmajai, arákmamush, kúit umúchma 
waínmash nuya núnka pénker íwiarmash 
métekrak tura pénker aents pachínkiamujai 
túramu nuyá wainkiámu ártiniaíti. 

Turna ása, émkatin takát tura núnka iwiárkatin 
chichámpramuka nú enentaik tura ni 
tsawantrísha tesákma aíniawai, nújai túke 
tsawant íisma, wainkiámu aíniawai, tura nekás 
wakéramu enentaikia takát najánkatsar 
iwiárkar juámunam níi nunkénin pénker 
pujústinian waitmákania yaínma ártiniaíti. 


8.9.2. Núnka pénker iwiárkatin 
tura chicham júkitin jeámu 

Ashí núnka tesakmánum, ankán mátsatka 
irúntramunam akupín aínia, takát júkitniun 
iwiárkar najánkam aíniayat, níi nunkén 
takát juámunam pénker umíkcha aíniawai: júka, 
níi mátsatkamuri pénker unuimiátrachma ása, 
umúchkiatniun, íistinian tura nekápmatniun tura 
chicháman émtikin aínia nú yaínchamu ása. 

Núnis ása, takát juámuka chichamka, kuit 
umúchta jintiawai, tuí kuit ajápatniut, itíur 
tumashmaktiniat, nuna jintintiawai anaíkiamu 


Nakumkámu 8.1: Iwiárnatma takát túke 
émtikma nuyá tsawantrí tesákma aínia 



Jú ármanumia jusámu: “Emeskamunmania jínkitiai takur pénker najánatin, pachíntratin tura enentaímsatin” Falconí 
tura Muñoz arma, 2007. 

8.10.Núnka pénker 

iwiárkatin tusar jintiámu 

J imiará nupanti usúmtai juárki j imiará nupanti 
náwe menaínt uwitín, úunt mátsatkamunam 
pénker pujústin tama takat juámuka, íi núnke 
pénker iwiármaíti. Esétrar, jintiárar tura 
enentaímsar takámtsuk núnka 
chichámramuka, takámtsuk núnka 
tepakmanum iwiárkar, tura ashí ankán 
irúntraru mátsatmanum akupín aíniajai 
irúntrar nunká chícham ejékatai tusar 
kakánratniuíti. 

8.10.1 . Núnka akantrámunam 
takát juámu 

J imiará nupanti tsénken uwí ámanum, umíktin 
chicham umpuármaka, íruakur tura kakáram 
tépaku suákar pénker takatan umímtikin, umín 
tura mashi tépakmanun najánataj tamáiti. 


Túrak, tsénken núnka tesák takát najanatniun 
Ekuatúra úuntri najánaiti. Jú takat tesakár 
juámuka, yúpichuch nuín mátsatkainiajain 
antúrnaikiamujai, takát najánkatin tura kúit 
chichamsha utsúmamujai métek nakártin, 
túrakur, takát juámunam uchích tépaku 
susámu áti tamaíti. 

Úunt núnka tépakmanum, yamáram enentaijai 
takát tsénken tesakar juámunam, aíntiuk úunt 
enentai najánatin juíti: 1) Enentaí juámu 
máshiniu mi nukénian najánatin, turakur nekás 
chikíchkimsar utsúmamu aínia páant yainma 
átin, 2) Najánkatin tura umíktin aínia pénker 
núnka iwiárkamu ámanumia, 3) Akantrámu 
núnka aínia, úunt matsatka pénker pujústin níi 
takátrijiai yaímin nuyá esáram tsawannum kúit 
núkap ikiaúnkar métek nakárnairatniun yaínim 
árat tamaiti, 4) Tsénken núnka tesakmánum, 
úunt enentai uchích takák juámunam 
pachíniak, yamáran enentaijai kúit 
umúchkatniunsha yaímkiarat tamaíti. 


Núnka nakumkámu 8.11: Núnka tesákma tépakmanum takát iwiárnatrar juámu 



NUNKA TESAMÜ 
AlNTIUK 


NUNKA TESAMU JIMIAR 


NUNKA TESAMU 
UWEJ I 


NUNKA TESAMU MANAINT 


' NISHA NUNKA TESAMÜ 
ISLAS GALAPAGOS 


■ Núnka tesamú chikichik Carchi. Esmeraldas. Imbabura, 
Núnka tesamú jimiar: Ñapo. Orellana, Pichincha 
Núnka tesamú manaint Chimborazo. Cotopaxi, Pastaza, 
Núnka tesamú aintiuk: Manabí. Santo Domingo de los 
Núnka tesamú uwej Bolívar, Guayas, Los Ríos, Santa Elena 
^ Núnka tesamú ujúk: Azuay, Cañar, Morona Santiago 
11 Núnka tesamú tsenken El Oro. Loja, Zamora Chinchipe 
Nishá núnka tesamú: Islas Galápagos 
Núnka tesáchma 
1 Quito tura Guayaquil 


Najána: SENPLADES. 

Úunt nunka tépakmanum takát najátin tamá 
tura uchich tepákmanum métek nú enentaijain 
najánkaru aíniawai, menaínt enentai 
akankámujai: 1) Nunka máshi sukui íismajai; 
yamai takákmari, ni pénkeri tura ni itiúrchatri 
aíniasha nekáramu átiniaíti, 2) Ukúnam itiúr 
nunka umuchkiámu átiniaít, nú íismajai 
chíkich enentai apújsar, úunt nunka iwiárkatin 
tusar enentai juámuiti, tura, 3) Chikíchkimsar 
núnka tesakmánum, utsúmamu takát 
najánkatin pénker iwiárkamu ámanum. 

8.10.2. Émkatin tura núnka 

iwiárkatin takát nájanma 

Úunt papí umíktin juní tesá jintiawai, pénker 
pujústin takát chicháman uchich tépakmanum 
métek uminkiat tusa, akúpin tura anaíramu 
aínia ni takatrín najánainiak. Aítkiasan, takát 
juámunam enentai waínmaka, ankán 
pachínmajai enentai apújkir núnka iwiárkatin 
tura nunka tesákma takatrísha irúrar yamáram 
najánar émkatniuíti. 


Núnka iwiárkatin takat juámunmaka, 
uchich matsatka takát najánkatniuka, 
nekáska, úunt matsátkamunam umíktin 
tama nújai métek najánkatniuíti. Ashí 
matsátkamunam takát enentaípramujai 
nájanmaka, chikíchkimsar nunka tesákmanum 
pénker enentaímturma átiniaíti, túrakrikia 
pénker iwiárkatin nunká chíchamnum takát 
juámunmaka, Ekuatúra úuntri pénker 
najánkatsa wakéramu atúktiniaíti, túrakur 
íi nunkén takát nájankur émkatin 
átatui. 

Takát nájankur émkatin tura núnka penker 
tesakár iwiárkatin enentai juámuka, ashí úunt 
anaíkiamu aíniajai nawámnairar pujústin tura 
júka níi aentsrí mátsatkainian, níi nunkén 
írunun nékainiak pénker takatán iwiáratin 
aíniawai. Nújai utsúmnawai, ankán mátsatka 
irúntraru aínia úuntri tura níi aentsrísha 
nékamuri ikiakártin, túmaneak úunt 
mátsatkamu takát juámu pachínkiamujai 
ikiakártiniaíti. 


L 

9. Pénker iwiárnatrar, máshiniu timia kuít 
aínia pénker umúchkiatin 


Níi nunkénin pénker pujústin enentai 
juámuka, takát nájankur aentsú utsúmamuri 
umiák ni nunkénin takákmamujai émkarat 
tamaíti. Túrakur, nékás kuítsha máshiniu 
nájankur, aentsú utsúmamurish yaínma, 
kampúnniu níniuri aíniasha arántúkma ákui, 
arákmamusha kúitsha nuín núkap ákui, túrak 
nekátai aíniasha ikiakárma átiniati, nújai áya 
nunká pénkeri juámusha itiantrátawai tura 
núkap takákmamu ákui Ekuatúr nunkasha yajá 
nunkanam arantúkma tura páant amájsatniuíti. 

Nú takát juámunam, émkataj takurkia núkap 
kúit ajápnatniuíti, turakur kúit ikiaúwakur, 
umuchiamuri tura íruamuri takat impiampámunan 
yaímiak pénker arákmatniunam émkattaji. 

Núnisank, íi nunkénin kuit ipiampartai 
takurkia j imiará itiurchat íistinaíti: i) umiámu 
takat nájanmanum takústin tura métekrak 
átin; nuya ii), kúit utuámu, nekáska takatán 
ipiampaín aínia nú súsatsar. 

Nú ejékatai tusar, pénker iwiárnatratniuíti, 
nekáska, kúit esáram tura ishíchik tsawannum 
ajápatin. 


9.1. Nekás utsúmamu aents 
suákur, takákmastin tura 
émkatin eáteamu 

Émkak enentaikia, utsúmnawai aents nekás 
enentaimin irúrtin ni nékamurijai, pénker 
pujústinian waínkiarat tusar. Úunt matsátka 


kúit apújtamunmania ni utsúmamuri súnak 
tura umírnak: yurúmtai, unuímiatai, tsuák 
chichaman, jeá tura chíkich tsuák jéa aínian, 
tura aents pénker waínkiatniun ikiakáwai. 

Máshi takústin enentaímtamuka, nékamu aínia 
uraítniuíti, takákmamunam utsúmak asamtai, 
takát ipiampártinnium, árak arákmatin kúit 
ikiámsatniunam, irúntrar takákmatai 
ikiakártin, tura chíkich takat aents pénker 
pujústin enentaijai nájanma aíniasha máshi 
yaínma ártiniaíti. 

9.2. Kúit takátmajai, takákmat 
juárkir, apampártin 
enentaijai nájanma 

Chíkich enentaikia, arákmau aínia nú kúit 
ikiaúntukma átiniaíti, núnaka Ekuatúra úuntri 
turátniuti. Nunkánmaya jusár súramuka núkap 
kuitian warí amáwiti, turak chíkich kuitia 
amáu aínia núkap tsawanti kaj inmatkimiu 
asámtai, kuit tesarár ikiúrsatniuíti. 

Kuít ikiántuktai takákma aínia nú tamaka, 
takat nankámeamua nuín kuít apújtustiniati, 
takat nánkanma tí kuít jintiúkin tusar, turakur 
kuit takat najánmanum núkap enkémeak 
Ekuatur tepákman núkap yaímkiat tusar. Jú kuít 
takat írutmaka menaintiú enentaijia turamuití: 

( 1 ) Naj ánkamu takát j úkitniunam: entsa 
karkármari tsurámat penker najánamu, 
chikích tsurámat naj ánkamu, chicha tai 

aínia, wekátai, emkemrá wekátai, 
unuímiatai nájankur takat nukap 
tsawantin émtikiattaji. 

(2) Nekás umpúmatratin: nékachma aínia 
nekátaj tusar, imiátkin yamáram 
najánkatai tusar, tura úunt unuimiátnum 
jintíntiai tusar. 

(3) Yamáram takatan nankámainia yayákur 
ipiampártin, júnis: 

• Wárik utsúmamu: yurúmak, entsataí 
tura sapát awétai, jéa najánkatin, tsuák 
íninin najánkatin. 

• Ikiakártin aíniawai, pénker yurumátin 
chicham, imiátkin najánkamu turakur 
sumátai iniásar íi nekatairijian yurúmak, 
kakáram jíru umuchín tura inkisa 
mutsúkejai íik najankar émkatin tamaití. 

• írutkamunam, kampúnniu arántia aents 
íisartin tura kampúnniu mayaí surúktin. 

Yamáram enentaijai jú takatnum kúit 
umúchmaka, nekás kúit núkap ikiaúnkatin 
takákma yaíntasar tamaití, túraitiat, takát 
juámunam tsawant nankámakui íistiniaíti kuít 
tesámu nekás chicham jusamúa núna 
umiáwak tusar. 

Nuyá, utsúmnawai kúit ajápatin, sútarach 
tsawánnum takat áti tusar tura utsúmamu 
susátin, métekrak émkatai turakur tepaku 
utsúmamu aín tusar, kuít mashiniu emésmatsuk 
yaíniayamujai émkatai tamaíti. 


9.3. Kúit máshiniu tama, 
itiúra umúchkiatin aínia 
nu iniákmamu 

Jú takát juámunmaka, nekás utsúmamu súsatin 
tawai (IPI), júnis íismajai: 

• Takákmastin ipiampártin. 

• Mashiniu tuakmánum metekrak átin 
(NBI) (takúrmakchamuri utsúmamu 
umínkiachu). 

• Ipiampártin esáram tsawan iwiárkamu. 

• Kampuniúnam írunu wárik amúkashtin 
enentaijia takámu. 

Takát najánmanum kuit ápujeakur jú íistinaiti: 
warí takatna nájanea tura urútma aents 
takákmastinian akiátta. 

Núnka métekrak tesanaírar takustai tamaka, 
nekás utsúmamua nú nekáramuíti (NBI); 
tura nekámu ámanum nájanmanum nekás 
utsumkan emenká nuíti. 

Takát ipiampártin iwiárkamuka, urutmá 
yaímkiatta tepákmanum, urútma íinínin 
ipiampámujai émeaj, tura urútma yajá 
nunkanmasha nukap sumátai aíniasha íi 
nunkén nájankur itiártataj nú enentaímturar 
takat émtikiamuíti. 

íi kampunniúri emésmatsuk takástinkia, 
nekás enentaín amáji, nunká irúnainia 
ampirmashím takakur, pénker íismájai 
arákmar ipiampámusha átiniaíti 

Amuákur, nekáska íi nunkén takát juámuka, 
kúit waítmamu aíniaka, nekás úunt nunkanam 
mátsatkamunam kúit ápujeakur ikiaúweamu 
átinaiti, ukúnam utsúmak tura emésak 
akuishá, pénker kuít takámujai, nékamujai 
émeakur tura kuít takákmakur ikiaúwakur 
ukúnam pénker matsámsatin wainniáktatui. 

1 1 . Chícham sútarach najánar nékamu 


AGD 

Kúit Ikiúrmamun Wainín. 

ALBA 

Yamáram Nunka Tépakmanum Yaímkiartasa üunt Nunka Irúntraru. 

BCE 

Ekuatúra kúit ikiautai üuntri. 

CEC 

Ekuatúrnum Imiátkin Nájankur Uminitiái Papí. 

CEPAL 

Yamáram Nunka Tépakmanum nuyá Tsurakú Nunkanam Kúit 
Chichamprúkta Tusar Anaíkaimu. 

CIADI 

Kúit Umúchmanum Itiúrchat Irunun Iwiárin Yajá Nunkanmaya Irúntraru. 

CISMIL 

Aents Matsátma Nekatai Najánamu (SENPLADES'FLACSO'PNUD). 

CODENPE 

Ekuatúr Nunkanam Aents Irúntrar nuyá Tarímiat Aents Matsataínia 
Irúntrar Takákmamu. 

CONAIE 

Ekuatúrnum Ashí Tarimiat Aents Irúntraru Üunt Nájanma. 

CONAM 

Úunt nunkanam Takát Iwiárkatniun Irúntra. 

CON AMU 

Úunt Nunkanam Núwa Irúntramu. 

CONELEC 

Úunt Nunkanam Tsurámat Kéen Aínia íin Irúntraru. 

COPs 

Nunkán Núkap Emésmau Aínia. 

DAC 

Nánap Ewekamtai Iin Aínia. 

DIÑAREN 

Úunt Nunkanam Kampúnniu Imiátkintri Amúkachminian íin Aínia. 

DPT 

Núnka Pénker Iwiárkatin Takat Najántai. 

ECV 

Aents Matsátma Anujkár Nekatai. 

ENDEMAIN 

Aents Matsátmanum Núwa nuyá Úchi Tsuámatnum ímiamu 

Anujkár Nekatai. 

ENEMDUR 

Úunt Nunkanam Takatán Takáku, Takákcha tura Penké Takuchu, 

Aents Irúntrar Matsátmanum nuyá Kampuniúma Irúntrar Matsataínia 
Anujkár Nekatai. 

EPN 

Úunt Nunkanam Núkap Unuimiatai Najánamu. 

ETN 

Úunt Nunkanam Núnka Umúchkatin Takat Juámu. 

EUT 

Takákmakur Tsawán Iniánkamu Anujkár Nekatai. 

FLACSO 

Yamáram Nunkanam Irúntraru Ainia, Aents Matsátman Unuimiattain 
Émtamu Ekuatúrnum Najánamu. 

FMI 

Fondo Monetario Internacional. 

FOB 

Ankán Waínma (libre a bordo). 

G'20 

J imiará Náwe Kuítrintin Nunka Irúntramu (países industrializados 
y emergentes). 

GAD 

Ankán Matsatka Irúntramunam Akupín Aínia. 

IGM 

Núnka Unuimiattai Suntárna Najánamu. 

IG/EPN 

Úunt Nunkanam Nunká Tépakmari Nekatai Najánamu. 

IESS 

Ekuatúrnumia Aents Pénker íistin Tusar Najánamu. 

INEC 

Úunt Nunkanam Aents Matsátma Anujkár Nekatai. 

INFOPLAN 

Takát Iwiáratai Tusar Nekátai Aínia. 

IRD 

Siglas en francés de: Takátjai Émkatai Tusar Nékachma Nekatai Najánamu. 

ISI 

Yajá Nunkanmay Súmamu Yapajiátai Tusar Imiátkin Najanma. 

ITT 

Yasuní Nunka Tépakmanum Takát Juámu. 

( IshpingO'Tambococha-Tiputini) . 

LOREYTF 

Takát Umiákur, Métekrak Nájankur Úunt Nunkanam Páan 

Amájsatin Papí Aarma. 

MAE 

Kampunín Chichaman Iwiárkamin. 

MCPNC 

Kampunín Tépaku Mashiniu Najánamu nuyá Aentsú Níniuri Máshiniu 
Timia Iwiárkamin. 

MEER 

Tsurámtajai Kéen nuyá Kéen Amúkachmin Aínian Iwiárkamin. 

MIES 

Kúit Chicham Pachínkiamujai Aents Yaíntinian Iwiárkamin. 

MINTUR 

Arántia Aents Irástinian Iwiárkamin. 

MIPYMES 

Tíi Uchich, Uchích nuyá Yaímken Irúntrar Takákmau Aínia. 

MPD 

Aents Matsátma Pachínmajai Irúntramu. 

MSP 

Úunt Nunkanam Tsuák Chichaman Iwiárkamin. 

MTOP 

Kunkúimiajai Wekatai tura Takát Najantain Iwiárkamin. 

NBI 

Necesidades Básicas Insatisfechas. 

OCP 

Nunká Macharí Kijínt Aínia Jutai Jintiampruámu. 

ODM 

Yamáram Uwitin Emkatin Takat Najátin Wakéramu. 

OELAC 

Yamáram Nunka Tépakmanum nuyá Tsurakú Nunkanmaya Úunt 
Nunka Matsatka Irúntramu. 

OPEP 

Nunká Macharín Surin Ainia Úunt Nunka Irúntraru. 

PAI 

Uwí Nankámamunam Kúit Ajápma Takát Najantai. 

PEA 

Aents Mátsatka Kuítjai Takákmainia. 

PETROECUADOR 

Ekuatúrnum Nunká Macharí Júsatniun Irúntaru. 

PIB 

Nunká Macharí Jusámu Iwiárachma. 

PLANDETUR 

Úunt Nunkanam Yajánia Aents Irástinian Iwiartai Nájanma. 

PNBV 

ÚUunt Nunkanam Pénker Pujústin Takat Juámu. 

PND 

Úunt Nunkanam Emkatin Takat Juámu. 

PNUD 

Úunt Nunka Irúntraru Emkatin Takat Juámu. 

POA 

Uwítin Takát Júkitin Nájanma. 

PROMSA 

Arákmamunam Iwiárkatin Takat Juámu. 

SELBEN 

Úunt Nunkanam ,Aents Yaintin Takat Juámunam Pachíniania Nekatai. 

SENAGUA 

Úunt Nunkanam Entsa Chícham Iwiasmatai. 

SENPLADES 

Úunt Nunkanam Emkatin Takat Iwiartai Iwiásmatai. 

SIGAGRO 

Nunká Tépakmari Nekatai, Irúntrar Arákmainianu. 

SIISE 

Ekuatúrnum Aents Mátsatka Iniákmamu Nekatai. 

SISPAE 

Ekuatúrnum Mukúsa Aents Mátsatka Iniákmamu Nekatai. 

SNAP 

Ekuatúrnum , Úunt nunka Takáschatin Najánkamu Aínia. 

SPPP 

Takát Iwiákatin nuyá Máshiniu Chima Juámu Iwiásmatai Akankámu. 

SSI 

Yajá Nunkanmaya Súmamu Pénker lismájai Yapájiamu. 

TIC 

Chícham Etsertai nuyá Ujanaítia Pénker Iwiárkamu Aínia. 

UICN 

Kampunín Níniurijai Wainkiátai tusar Yajá Nunkanmaya 

Matsatka Irúntramu. 

UNASUR 

Yamáram Nunkanam Nunkáni Úunt Nunka Mátsatka Irúntraru. 

UNESCO 

Unuimiátai, Nekátai nuyá Aentsú Níniuri Aínian Émtikiatniun Úunt 
Nunka Irúntraru. 

UNICEF 

Siglas en Inglés de: Úunt Nunka Irúntramunmaya Úchi 

Yaintin Kuít Waínma. 

UPA 

Árak Arákmatain lin. 

